CELEX: 32017D0629(01)
Language: el
Date: 2017-06-12 00:00:00
Title: Απόφαση του Προεδρείου του Ευρωπαϊκού Κοινοβουλίου, της 12ης Ιουνίου 2017, για τον καθορισμό των όρων εφαρμογής του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων

29.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/2
            
         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 12ης Ιουνίου 2017
   για τον καθορισμό των όρων εφαρμογής του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων
   (2017/C 205/02)
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τη Συνθήκη για την ίδρυση της Ευρωπαϊκής Ένωσης και ιδίως το άρθρο 10 παράγραφος 4,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 224,
   Έχοντας υπόψη τον κανονισμό (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (1) και ιδίως το άρθρο 25 παράγραφος 1,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (2) («ο δημοσιονομικός κανονισμός»),
   Έχοντας υπόψη τον κατ' εξουσιοδότηση κανονισμό (ΕΕ) αριθ. 1268/2012 της Επιτροπής της 29ης Οκτωβρίου 2012 σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 («οι κανόνες εφαρμογής του δημοσιονομικού κανονισμού») (3),
   Έχοντας υπόψη τον κατ' εξουσιοδότηση κανονισμό (ΕΕ, Ευρατόμ) 2015/2401 της Επιτροπής, της 2ας Οκτωβρίου 2015, όσον αφορά το περιεχόμενο και τη λειτουργία του μητρώου για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα (4),
   Έχοντας υπόψη τον Κανονισμό του Ευρωπαϊκού Κοινοβουλίου («ο Κανονισμός») και ιδίως το άρθρο 25 παράγραφος 11 και το άρθρο 223α,
   Λαμβάνοντας υπόψη ότι:
   
               (1)
            
            
               Είναι αναγκαίο να θεσπιστούν οι όροι εφαρμογής του κανονισμού (ΕΚ, Ευρατόμ) αριθ. 1141/2014.
            
         
               (2)
            
            
               Για λόγους χρηστής δημοσιονομικής διαχείρισης και διαφάνειας, κάθε αίτηση χρηματοδότησης αποτελεί αντικείμενο απόφασης του Προεδρείου, η οποία κοινοποιείται στον αποδέκτη και περιλαμβάνει σκεπτικό στην περίπτωση που το μέτρο έχει δυσμενή επίπτωση στον αποδέκτη,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Η παρούσα απόφαση θεσπίζει τους όρους εφαρμογής του κανονισμού (ΕΕ, Ευρατόμ) αριθ. 1141/2014.
   Εκτός αν υπάρχει διαφορετική πρόβλεψη, η παρούσα απόφαση ισχύει τόσο για τα ευρωπαϊκά πολιτικά κόμματα όσο και για τα ευρωπαϊκά πολιτικά ιδρύματα.
   Τα παραρτήματα στην παρούσα απόφαση αποτελούν αναπόσπαστο μέρος αυτής.
   Άρθρο 2
   Ορισμοί
   Για τους σκοπούς της παρούσας απόφασης, νοούνται ως:
   
               1)
            
            
               «αιτών»: το κόμμα ή το ίδρυμα που υποβάλλει αίτηση χρηματοδότησης σύμφωνα με το άρθρο 18 του κανονισμού (ΕΕ, Ευρατόμ) αριθ. 1141/2014, μετά από πρόσκληση συνεισφορών ή πρόσκληση υποβολής προτάσεων·
            
         
               2)
            
            
               «κύριος διατάκτης»: ο υπάλληλος στον οποίο έχουν ανατεθεί αρμοδιότητες διατάκτη σύμφωνα με την Απόφαση του Προεδρείου της 16ης Ιουνίου 2014 (5) και την απόφαση του Γενικού Γραμματέα σχετικά με την ανάθεση καθηκόντων κύριου διατάκτη·
            
         
               3)
            
            
               «αρχή»: το αυτό με το «Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα» στο άρθρο 6 του κανονισμού (ΕΕ, Ευρατόμ) αριθ. 1141/2014.
            
         
               4)
            
            
               «δικαιούχος»: το κόμμα στο οποίο χορηγήθηκε συνεισφορά ή το ίδρυμα στο οποίο χορηγήθηκε επιδότηση σύμφωνα με τον κανονισμό (ΕΕ, Ευρατόμ) αριθ. 1141/2014·
            
         
               5)
            
            
               «τελικό ποσό χρηματοδότησης»: το τελικό ποσό της συνεισφοράς (για κόμματα) ή το τελικό ποσό της επιδότησης (για ιδρύματα), που καθορίζεται από το Προεδρείο μετά την απόφασή του σχετικά με την ετήσια έκθεση·
            
         
               6)
            
            
               «ίδρυμα»: το αυτό με το «ευρωπαϊκό πολιτικό ίδρυμα» στο άρθρο 2 σημείο 4) του κανονισμού (ΕΕ, Ευρατόμ) αριθ. 1141/2014·
            
         
               7)
            
            
               «χρηματοδότηση»: συνεισφορά κατά την έννοια του μέρους II τίτλος VIII του δημοσιονομικού κανονισμού (για κόμματα) ή επιδότηση λειτουργίας κατά την έννοια του μέρους I τίτλος VI του δημοσιονομικού κανονισμού (για ιδρύματα)·
            
         
               8)
            
            
               «απόφαση χρηματοδότησης»: η απόφαση σχετικά με τη χορήγηση συνεισφοράς (για κόμματα) ή επιδότησης (για ιδρύματα), σύμφωνα με τους όρους και τις προϋποθέσεις που ορίζονται στην πρόσκληση·
            
         
               9)
            
            
               «διαδικασία χρηματοδότησης»: η διαδικασία που διεξάγεται από την υποβολή των αιτήσεων μέχρι την έγκριση της ετήσιας έκθεσης και την έκδοση της απόφασης σχετικά με το τελικό ποσό χρηματοδότησης·
            
         
               10)
            
            
               «κόμμα»: το αυτό με το «ευρωπαϊκό πολιτικό κόμμα» στο άρθρο 2 σημείο 3) του κανονισμού (ΕΕ, Ευρατόμ) αριθ. 1141/2014·
            
         Άρθρο 3
   Προσκλήσεις
   1.   Μετά από έγκριση του Προεδρείου, ο κύριος διατάκτης διασφαλίζει τη δημοσίευση πρόσκλησης συνεισφορών, για τα κόμματα, και πρόσκλησης υποβολής προτάσεων, για τα ιδρύματα («προσκλήσεις»).
   2.   Οι προσκλήσεις αναφέρουν την προθεσμία, τόσο για τα κόμματα όσο και για τα ιδρύματα, για την υποβολή των γραπτών αιτήσεών τους για χρηματοδότηση στο Ευρωπαϊκό Κοινοβούλιο.
   3.   Οι προσκλήσεις περιλαμβάνουν τα ακόλουθα:
   
               α)
            
            
               τους επιδιωκόμενους στόχους·
            
         
               β)
            
            
               το νομικό πλαίσιο·
            
         
               γ)
            
            
               το χρονοδιάγραμμα της διαδικασίας χρηματοδότησης·
            
         
               δ)
            
            
               τις λεπτομέρειες της ενωσιακής χρηματοδότησης·
            
         
               ε)
            
            
               τα κριτήρια επιλεξιμότητας και αποκλεισμού·
            
         
               στ)
            
            
               (μόνο για τα ιδρύματα) τα κριτήρια επιλογής·
            
         
               ζ)
            
            
               τα κριτήρια χορήγησης όπως ορίζονται στο άρθρο 19 του κανονισμού (ΕΕ, Ευρατόμ) αριθ. 1141/2014·
            
         
               η)
            
            
               έντυπο αίτησης και διάρθρωση του εκτιμώμενου προϋπολογισμού που πρέπει να παράσχει ο αιτών μαζί με την αίτησή του·
            
         
               θ)
            
            
               κατά περίπτωση, κατάλογο οιωνδήποτε απαραίτητων δικαιολογητικών·
            
         
               ι)
            
            
               τους ειδικούς και γενικούς όρους και τις προϋποθέσεις για τη χορήγηση των συνεισφορών και των επιδοτήσεων, όπως έχουν εγκριθεί από το Προεδρείο.
            
         4.   Η πρόσκληση συνεισφορών ή η πρόσκληση υποβολής προτάσεων ορίζει ότι κάθε αιτών δεσμεύεται ρητά και γραπτώς ότι θα τηρεί τους σχετικούς όρους και τις προϋποθέσεις προκειμένου να είναι παραδεκτή η αίτησή του.
   Άρθρο 4
   Αίτηση χρηματοδότησης
   1.   Σύμφωνα με το άρθρο 18 παράγραφος 1 του κανονισμού (ΕΕ, Ευρατόμ) αριθ. 1141/2014, ο αιτών που επιθυμεί να λάβει χρηματοδότηση από τον γενικό προϋπολογισμό της Ένωσης υποβάλλει γραπτή αίτηση στον Πρόεδρο του Ευρωπαϊκού Κοινοβουλίου.
   2.   Ο αιτών μπορεί να κληθεί από τον κύριο διατάκτη να συμπληρώσει ή να επεξηγήσει τα δικαιολογητικά που επισυνάπτει στην αίτησή του εντός εύλογης προθεσμίας.
   Άρθρο 5
   Απόφαση για την αίτηση χρηματοδότησης
   1.   Με βάση πρόταση του Γενικού-Γραμματέα, το Προεδρείο αποφασίζει, εντός τριών μηνών από την καταληκτική ημερομηνία της αντίστοιχης πρόσκλησης, σχετικά με τις αιτήσεις χρηματοδότησης αφού ελέγξει τη συμμόρφωση προς τα κριτήρια που ορίζονται στα άρθρα 17 και 18 του κανονισμού (ΕΕ, Ευρατόμ) αριθ. 1141/2014 καθώς και στις προσκλήσεις που αναφέρονται στο άρθρο 3 παράγραφος 3 της παρούσας απόφασης. Το Προεδρείο λαμβάνει υπόψη τις αλλαγές που ενδεχομένως έχουν επέλθει στην κατάσταση του αιτούντος μετά την υποβολή της αίτησης χρηματοδότησης.
   2.   Εάν η αίτηση εγκριθεί, το Προεδρείο εκδίδει απόφαση χρηματοδότησης σύμφωνα με το υπόδειγμα που παρατίθεται στο παράρτημα 1α (για κόμματα) ή στο παράρτημα 1β (για ιδρύματα), καθορίζοντας το ποσό που χορηγείται στον αιτούντα.
   3.   Όταν η αίτηση απορρίπτεται, η απόφαση αναφέρει τους λόγους της απόρριψης.
   4.   Το ποσό της χρηματοδότησης καθορίζεται σύμφωνα με το άρθρο 19 του κανονισμού (ΕΕ, Ευρατόμ) αριθ. 1141/2014 και, στο στάδιο αυτό, είναι μόνο προσωρινό. Το τελικό ποσό χρηματοδότησης καθορίζεται σύμφωνα με τη διαδικασία του άρθρου 8 της παρούσας απόφασης.
   5.   Εάν τα ποσά ανά αιτούντα είναι αισθητώς διαφορετικά από εκείνα που αναμένονταν τη στιγμή που δημοσιεύθηκαν οι προσκλήσεις που αναφέρονται στο άρθρο 3 της παρούσας απόφασης, το Προεδρείο μπορεί να καλέσει τον Πρόεδρο του Ευρωπαϊκού Κοινοβουλίου να υποβάλει πρόταση στην αρμόδια επιτροπή με στόχο την προσαρμογή των διαθέσιμων πιστώσεων.
   Άρθρο 6
   Πληρωμές
   1.   Η χρηματοδότηση καταβάλλεται στους δικαιούχους υπό μορφή προχρηματοδότησης, όπως διευκρινίζεται περαιτέρω στους ειδικούς όρους και προϋποθέσεις που ορίζονται στο παράρτημα 1α (για κόμματα) και στο παράρτημα 1β (για ιδρύματα). Εκτός εάν το Προεδρείο αποφασίσει διαφορετικά σε δεόντως αιτιολογημένες περιπτώσεις, η προχρηματοδότηση καταβάλλεται σε μία δόση που ανέρχεται στο 100 % του μέγιστου ποσού της χρηματοδότησης.
   2.   Κατά περίπτωση και βάσει ανάλυσης των κινδύνων, το Προεδρείο μπορεί να αποφασίσει να ζητήσει από τον δικαιούχο να καταθέσει εγγύηση προχρηματοδότησης σύμφωνα με τον δημοσιονομικό κανονισμό.
   3.   Οι διατάξεις σχετικά με τις πληρωμές και τις προθεσμίες καθορίζονται στην απόφαση χρηματοδότησης.
   Άρθρο 7
   Εξωτερικός έλεγχος
   1.   Το Ευρωπαϊκό Κοινοβούλιο λαμβάνει απευθείας από ανεξάρτητους εξωτερικούς φορείς ή εμπειρογνώμονες, εξουσιοδοτημένους σύμφωνα με το άρθρο 23 παράγραφος 3 του κανονισμού (ΕΕ, Ευρατόμ) αριθ. 1141/2014, την έκθεση εξωτερικού ελέγχου που ορίζεται στο άρθρο 23 παράγραφος 1 στοιχείο β) του κανονισμού αριθ. 1141/2014.
   2.   Το πεδίο του εξωτερικού ελέγχου ορίζεται στο άρθρο 23 παράγραφος 1 στοιχείο β) του κανονισμού (ΕΕ, Ευρατόμ) αριθ. 1141/2014. Ο σκοπός του εξωτερικού ελέγχου διευκρινίζεται περαιτέρω στις εφαρμοστέες διατάξεις του μέρους B των γενικών όρων και προϋποθέσεων που ορίζονται στο παράρτημα 1α (για κόμματα) και του μέρους B των γενικών όρων και προϋποθέσεων που ορίζονται στο παράρτημα 1β (για ιδρύματα).
   Άρθρο 8
   Απόφαση σχετικά με την ετήσια έκθεση και το τελικό ποσό χρηματοδότησης
   1.   Με βάση πρόταση του Γενικού Γραμματέα, το Προεδρείο εγκρίνει ή απορρίπτει την ετήσια έκθεση έως τις 30 Σεπτεμβρίου του έτους που έπεται του οικονομικού έτους που εξετάζει η ετήσια έκθεση.
   2.   Το Προεδρείο ή ο κύριος διατάκτης μπορεί να ζητήσει από τον δικαιούχο να υποβάλει πρόσθετες πληροφορίες με σκοπό να ελεγχθεί η συμμόρφωση προς τους σχετικούς κανόνες.
   3.   Σε περίπτωση που ζητηθούν πρόσθετες πληροφορίες από το Προεδρείο ή τον κύριο διατάκτη, η προθεσμία για την απόφαση σχετικά με την ετήσια έκθεση παρατείνεται έως ότου ληφθούν και αξιολογηθούν οι ζητηθείσες πληροφορίες.
   4.   Όσον αφορά τα κόμματα, το Προεδρείο καθορίζει ετησίως το ποσό των επιστρεπτέων δαπανών βάσει της ετήσιας έκθεσης. Σε περίπτωση μεταφοράς μη χρησιμοποιηθείσας χρηματοδότησης στο επόμενο οικονομικό έτος, το τελικό ποσό χρηματοδότησης καθορίζεται σύμφωνα με το μέρος Β των γενικών όρων και προϋποθέσεων που ορίζονται στο παράρτημα 1α.
   5.   Όσον αφορά τα ιδρύματα, το τελικό ποσό της επιδότησης καθορίζεται βάσει της ετήσιας έκθεσης.
   6.   Το τελικό ποσό χρηματοδότησης δεν υπερβαίνει:
   
               α)
            
            
               το μέγιστο ποσό της χρηματοδότησης που ορίζεται στην απόφαση χρηματοδότησης·
            
         
               β)
            
            
               το 85 % των πραγματικών επιστρεπτέων ή επιλέξιμων δαπανών.
            
         7.   Βάσει του τελικού ποσού χρηματοδότησης που καθορίζεται σύμφωνα με τις παραγράφους 4 έως 6 και της καταβολής της προχρηματοδότησης που διενεργείται δυνάμει της απόφασης χρηματοδότησης, ο κύριος διατάκτης καθορίζει τα ποσά που οφείλονται στον δικαιούχο ή στο Ευρωπαϊκό Κοινοβούλιο.
   8.   Το τελικό ποσό χρηματοδότησης καθορίζεται με την επιφύλαξη του δικαιώματος του Ευρωπαϊκού Κοινοβουλίου να προβεί σε εκ των υστέρων ελέγχους, σύμφωνα με το μέρος Β των γενικών όρων και προϋποθέσεων που ορίζονται στο παράρτημα 1α (για κόμματα) και το μέρος Β των γενικών όρων και προϋποθέσεων που ορίζονται στο παράρτημα 1β (για ιδρύματα) και της δυνατότητας να προσαρμόσει το τελικό ποσό χρηματοδότησης αναδρομικά.
   9.   Οι αποφάσεις που εγκρίνονται δυνάμει του παρόντος άρθρου κοινοποιούνται στον δικαιούχο ως ενιαία απόφαση, σύμφωνα με το άρθρο 223α παράγραφος 1 του Κανονισμού.
   10.   Η εφαρμοστέα διαδικασία για την έγκριση της ετήσιας έκθεσης και την έκδοση της απόφασης σχετικά με το τελικό ποσό χρηματοδότησης διευκρινίζεται περαιτέρω στο μέρος B των γενικών όρων και προϋποθέσεων που ορίζονται στο παράρτημα 1α (για κόμματα) και στο μέρος B των γενικών όρων και προϋποθέσεων που ορίζονται στο παράρτημα 1β (για ιδρύματα).
   11.   Το Προεδρείο ή ο κύριος διατάκτης μπορεί να συμβουλευτεί την Αρχή, σύμφωνα με το άρθρο 6 παράγραφος 9 του κανονισμού (ΕΕ, Ευρατόμ) αριθ. 1141/2014, προκειμένου να ζητήσει συμπληρωματικές πληροφορίες που θεωρεί σχετικές με την έγκριση της ετήσιας έκθεσης ή για την έκδοση της απόφασης σχετικά με το τελικό ποσό χρηματοδότησης.
   Άρθρο 9
   Διαδικασία αναστολής
   1.   Σύμφωνα με τους κανόνες εφαρμογής του δημοσιονομικού κανονισμού και τις εφαρμοστέες διατάξεις του μέρους Α των γενικών όρων και προϋποθέσεων που ορίζονται στο παράρτημα 1α (για κόμματα) και του μέρους Α των γενικών όρων και προϋποθέσεων που ορίζονται στο παράρτημα 1β (για ιδρύματα), το Προεδρείο μπορεί να αποφασίσει, κατόπιν προτάσεως του Γενικού Γραμματέα, να αναστείλει την πληρωμή της χρηματοδότησης για ένα πολιτικό κόμμα ή ίδρυμα και να αποφασίσει την επανάληψη της πληρωμής σε περίπτωση που οι λόγοι της αναστολής δεν ισχύουν πλέον. Ο κύριος διατάκτης είναι αρμόδιος να κινήσει τη διαδικασία αυτή και να προβεί σε όλες τις απαραίτητες ενέργειες, σύμφωνα με το μέρος Α των γενικών όρων και προϋποθέσεων που ορίζονται στο παράρτημα 1α (για κόμματα) και το μέρος Α των γενικών όρων και προϋποθέσεων που ορίζονται στο παράρτημα 1β (για ιδρύματα), πριν από τη σχετική απόφαση του Προεδρείου.
   2.   Για τις αποφάσεις που εγκρίνει το Προεδρείο σύμφωνα με το παρόν άρθρο εφαρμόζεται το άρθρο 223α παράγραφος 1 τρίτο εδάφιο του Κανονισμού.
   Άρθρο 10
   Ανάκληση της απόφασης χρηματοδότησης
   1.   Σύμφωνα με τον κανονισμό (ΕΕ, Ευρατόμ) αριθ. 1141/2014, και συγκεκριμένα το άρθρο 30, τους κανόνες εφαρμογής του δημοσιονομικού κανονισμού και το μέρος Α των γενικών όρων και προϋποθέσεων που ορίζονται στο παράρτημα 1α (για κόμματα) και το μέρος Α των γενικών όρων και προϋποθέσεων που ορίζονται στο παράρτημα 1β (για ιδρύματα), το Προεδρείο μπορεί να αποφασίσει, κατόπιν προτάσεως του Γενικού Γραμματέα, να ανακαλέσει την απόφαση χρηματοδότησης. Ο κύριος διατάκτης είναι αρμόδιος να κινήσει τη διαδικασία αυτή και να προβεί σε όλες τις απαραίτητες ενέργειες, σύμφωνα με το μέρος Α των γενικών όρων και προϋποθέσεων που ορίζονται στο παράρτημα 1α (για κόμματα) και το μέρος Α των γενικών όρων και προϋποθέσεων που ορίζονται στο παράρτημα 1β (για ιδρύματα), πριν από τη σχετική απόφαση του Προεδρείου.
   2.   Για τις αποφάσεις που εγκρίνει το Προεδρείο βάσει του παρόντος άρθρου εφαρμόζεται το άρθρο 223α παράγραφος 1 τρίτο εδάφιο του Κανονισμού.
   3.   Ο κύριος διατάκτης έχει την εξουσία να εκδίδει τα απαιτούμενα εντάλματα είσπραξης.
   Άρθρο 11
   Τερματισμός της απόφασης χρηματοδότησης
   1.   Σύμφωνα με τον κανονισμό (ΕΕ, Ευρατόμ) αριθ. 1141/2014, και συγκεκριμένα τα άρθρα 27 και 30, τους κανόνες εφαρμογής του δημοσιονομικού κανονισμού και το μέρος Α των γενικών όρων και προϋποθέσεων που ορίζονται στο παράρτημα 1α (για κόμματα) και το μέρος Α των γενικών όρων και προϋποθέσεων που ορίζονται στο παράρτημα 1β (για ιδρύματα), το Προεδρείο μπορεί να αποφασίσει, κατόπιν προτάσεως του Γενικού Γραμματέα, να τερματίσει την απόφαση χρηματοδότησης. Ο κύριος διατάκτης είναι αρμόδιος να κινήσει τη διαδικασία αυτή και να προβεί σε όλες τις απαραίτητες ενέργειες, σύμφωνα με το μέρος Α των γενικών όρων και προϋποθέσεων που ορίζονται στο παράρτημα 1α (για κόμματα) και το μέρος Α των γενικών όρων και προϋποθέσεων που ορίζονται στο παράρτημα 1β (για ιδρύματα), πριν από τη σχετική απόφαση του Προεδρείου.
   2.   Για τις αποφάσεις που εγκρίνει το Προεδρείο βάσει του παρόντος άρθρου εφαρμόζεται το άρθρο 223α παράγραφος 1 τρίτο εδάφιο του Κανονισμού του Κοινοβουλίου.
   3.   Ο κύριος διατάκτης έχει την εξουσία να εκδίδει τα απαιτούμενα εντάλματα είσπραξης.
   Άρθρο 12
   Έλεγχος
   Η απόφαση χρηματοδότησης προβλέπει ρητά τα δικαιώματα του Ευρωπαϊκού Κοινοβουλίου και άλλων αρμόδιων αρχών να ασκούν τις ελεγκτικές τους εξουσίες έναντι του δικαιούχου όπως ορίζονται στα άρθρα 24 και 25 του κανονισμού (ΕΕ, Ευρατόμ) αριθ. 1141/2014.
   Άρθρο 13
   Τεχνική υποστήριξη
   Με βάση το άρθρο 26 του κανονισμού (ΕΕ, Ευρατόμ) αριθ. 1141/2014, οι δικαιούχοι μπορούν να υποβάλουν αίτηση για τεχνική υποστήριξη σύμφωνα με την απόφαση του Προεδρείου, της 14ης Μαρτίου 2000, σχετικά με τη χρήση των χώρων του Κοινοβουλίου από εξωτερικούς φορείς, όπως αυτή τροποποιήθηκε, και κάθε άλλη τεχνική υποστήριξη προβλεπόμενη από κανονιστικές διατάξεις που εγκρίθηκαν εν συνεχεία από το Προεδρείο. Το Προεδρείο μπορεί να εκχωρήσει στον Γενικό Γραμματέα την αρμοδιότητα λήψης αποφάσεων σχετικών με την τεχνική υποστήριξη.
   Άρθρο 14
   Δικαίωμα ακρόασης
   Στις περιπτώσεις κατά τις οποίες, σύμφωνα με την ισχύουσα απόφαση χρηματοδότησης, συμπεριλαμβανομένων των συναφών ειδικών και γενικών Όρων και προϋποθέσεων, ο δικαιούχος έχει δικαίωμα, πριν από την έκδοση οιασδήποτε απόφασης από το Κοινοβούλιο, να υποβάλει τις παρατηρήσεις του, ο δικαιούχος έχει στη διάθεσή του περίοδο 10 εργάσιμων ημερών, εκτός αν ορίζεται διαφορετικά βάσει των όρων εφαρμογής, για να υποβάλει τις γραπτές παρατηρήσεις του. Η περίοδος αυτή μπορεί, μετά από αιτιολογημένη αίτηση του δικαιούχου, να παραταθεί άπαξ κατά 10 επιπλέον εργάσιμες ημέρες.
   Άρθρο 15
   Κατάργηση, έναρξη ισχύος και αποτελεσματική εφαρμογή
   1.   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από τη διαδικασία χορήγησης της χρηματοδότησης του οικονομικού έτους 2018.
   2.   Η Απόφαση του Προεδρείου του Ευρωπαϊκού Κοινοβουλίου της 29ης Μαρτίου 2004 (6) καταργείται από την ημερομηνία έναρξης ισχύος της παρούσας απόφασης. Εξακολουθεί, ωστόσο, να ισχύει όσον αφορά πράξεις και δεσμεύσεις που συνδέονται με εκκρεμούσες διαδικασίες χρηματοδότησης πολιτικών κομμάτων και ιδρυμάτων σε ευρωπαϊκό επίπεδο οι οποίες διέπονται από τον κανονισμό (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου (7).
   Άρθρο 16
   Δημοσίευση
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης καθώς και στον ιστότοπο του Ευρωπαϊκού Κοινοβουλίου.
   
      Παραρτήματα — Υπόδειγμα αποφάσεων χρηματοδότησης:
   
   
                
            
            
               Παράρτημα 1α — Υπόδειγμα απόφασης συνεισφοράς — κόμματα
            
         
                
            
            
               Παράρτημα 1β — Υπόδειγμα απόφασης επιδότησης — ιδρύματα
            
         
      (1)  ΕΕ L 317 της 4.11.2014, σ. 1.
   
      (2)  ΕΕ L 298 της 26.10.2012, σ. 1.
   
      (3)  ΕΕ L 362 της 31.12.2012, σ. 1.
   
      (4)  ΕΕ L 333 της 19.12.2015, σ. 50.
   
      (5)  Απόφαση του Προεδρείου της 16ης Ιουνίου 2014 όσον αφορά τους εσωτερικούς κανόνες σχετικά με την εκτέλεση του προϋπολογισμού του Ευρωπαϊκού Κοινοβουλίου.
   
      (6)  Απόφαση του Προεδρείου του Ευρωπαϊκού Κοινοβουλίου, της 29ης Μαρτίου 2004, για τη θέσπιση κανόνων εφαρμογής του κανονισμού (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο (ΕΕ C 63 της 4.3.2014 σ. 1), όπως τροποποιήθηκε από την απόφαση του Προεδρείου της 7ης Οκτωβρίου 2015 (ΕΕ C 428 της 19.12.2015, σ. 1).
   
      (7)  Κανονισμός (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου της 4ης Νοεμβρίου 2003 σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο (ΕΕ L 297 της 15.11.2003, σ. 1).
   
      ΠΑΡΑΡΤΗΜΑ 1α
      
         [ΥΠΟΔΕΙΓΜΑ] ΑΠΟΦΑΣΗ ΓΙΑ ΤΗ ΧΟΡΗΓΗΣΗ ΣΥΝΕΙΣΦΟΡΑΣ — ΚΟΜΜΑ
         ΑΡΙΘΜΟΣ: …[ΝΑ ΠΡΟΣΤΕΘΕΙ]…
         
            
         Έχοντας υπόψη τη Συνθήκη για την ίδρυση της Ευρωπαϊκής Ένωσης και ιδίως το άρθρο 10 παράγραφος 4,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 224,
         Έχοντας υπόψη τον κανονισμό (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (1) και ιδίως το άρθρο 25 παράγραφος 1,
         Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (2) («ο δημοσιονομικός κανονισμός»),
         Έχοντας υπόψη τον κατ' εξουσιοδότηση κανονισμό (ΕΕ) αριθ. 1268/2012 της Επιτροπής της 29ης Οκτωβρίου 2012 σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 (3) («οι κανόνες εφαρμογής του δημοσιονομικού κανονισμού»),
         Έχοντας υπόψη τον κατ' εξουσιοδότηση κανονισμό (ΕΕ, Ευρατόμ) 2015/2401 της Επιτροπής, της 2ας Οκτωβρίου 2015, όσον αφορά το περιεχόμενο και τη λειτουργία του μητρώου για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα (4),
         Έχοντας υπόψη τον Κανονισμό του Ευρωπαϊκού Κοινοβουλίου, και ιδίως το άρθρο 25 παράγραφος 11,
         Έχοντας υπόψη την απόφαση του Προεδρείου του Ευρωπαϊκού Κοινοβουλίου, της 12ης Ιουνίου 2017 (5), για τη θέσπιση κανόνων εφαρμογής του κανονισμού (ΕΕ, Ευρατόμ) αριθ. 1141/2014,
         Έχοντας υπόψη τους όρους και τις προϋποθέσεις που καθορίζονται από το Ευρωπαϊκό Κοινοβούλιο στην πρόσκληση συνεισφορών για τη χορήγηση χρηματοδότησης σε πολιτικά κόμματα σε ευρωπαϊκό επίπεδο,
         Εκτιμώντας τα ακόλουθα:
         
                     (1)
                  
                  
                     Το άρθρο 10 παράγραφος 4 της Συνθήκης για την Ευρωπαϊκή Ένωση ορίζει ότι τα πολιτικά κόμματα σε ευρωπαϊκό επίπεδο συμβάλλουν στην διαμόρφωση της ευρωπαϊκής πολιτικής συνείδησης και στην έκφραση της βούλησης των πολιτών της Ένωσης.
                  
               
                     (2)
                  
                  
                     Η παρούσα απόφαση είναι αποτέλεσμα πρόσκλησης συνεισφορών με την οποία οι αιτούντες ενημερώθηκαν σχετικά με το υπόδειγμα απόφασης χρηματοδότησης, συμπεριλαμβανομένων των όρων και προϋποθέσεων.
                  
               
                     (3)
                  
                  
                     [ο/η δικαιούχος] υπέβαλε αίτηση χρηματοδότησης στις [ημερομηνία παραλαβής από το Ευρωπαϊκό Κοινοβούλιο], και αποδέχτηκε ρητώς τους όρους και τις προϋποθέσεις της απόφασης χρηματοδότησης,
                  
               ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΕΞΕΤΑΣΕ την αίτηση κατά τη συνεδρίασή του στις [ημερομηνία] και ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Διατίθενται άμεσες οικονομικές συνεισφορές κατά την έννοια του άρθρου 204α του δημοσιονομικού κανονισμού («χρηματοδότηση») στον/στην:
         
                     [πλήρης επίσημη ονομασία του/της δικαιούχου]
                  
               
                     [επίσημη νομική μορφή]
                  
               
                     [αριθμός νόμιμης εγγραφής]
                  
               
                     [πλήρης επίσημη διεύθυνση]
                  
               
                     [Αριθμός μητρώου ΦΠΑ],
                  
               
                     («ο δικαιούχος»),
                  
               που εκπροσωπείται, για τους σκοπούς της παρούσας απόφασης χρηματοδότησης, από:
         …[εκπρόσωπος εξουσιοδοτημένος να αναλαμβάνει νομικές υποχρεώσεις]…,
         για την υποστήριξη των καταστατικών δραστηριοτήτων και στόχων του δικαιούχου,
         υπό τους όρους και τις προϋποθέσεις που καθορίζονται στην πρόσκληση συνεισφορών και στην παρούσα απόφαση συνεισφοράς («η απόφαση χρηματοδότησης»), συμπεριλαμβανομένων των ειδικών όρων και προϋποθέσεων, των γενικών όρων και προϋποθέσεων και του εκτιμώμενου προϋπολογισμού στο παράρτημα, που αποτελούν αναπόσπαστο μέρος της παρούσας απόφασης χρηματοδότησης.
         Οι διατάξεις των ειδικών όρων και προϋποθέσεων υπερέχουν των διατάξεων των άλλων τμημάτων της παρούσας απόφασης. Οι διατάξεις των γενικών όρων και προϋποθέσεων υπερέχουν των διατάξεων των άλλων παραρτημάτων.
         
            Πίνακας περιεχομένων
         
         
                     I.
                  
                  ΕΙΔΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
                  9
               
                     Άρθρο I.1
                  
                  Αντικείμενο της απόφασης
                  9
               
                     Άρθρο I.2
                  
                  Περίοδος επιλεξιμότητας
                  10
               
                     Άρθρο I.3
                  
                  Μορφή της χρηματοδότησης
                  10
               
                     Άρθρο I.4
                  
                  Προσωρινό (μέγιστο) ποσό της χρηματοδότησης
                  10
               
                     Άρθρο I.5
                  
                  Πληρωμές και ρυθμίσεις πληρωμών
                  10
               
                     I.5.1
                  
                  Προχρηματοδότηση
                  10
               
                     I.5.2
                  
                  Καταβολή του υπολοίπου ή ανάκτηση των αχρεωστήτως καταβληθεισών προχρηματοδοτήσεων
                  10
               
                     I.5.3
                  
                  Νόμισμα
                  10
               
                     Άρθρο I.6
                  
                  Τραπεζικός λογαριασμός
                  10
               
                     Άρθρο I.7
                  
                  Γενικές διοικητικές διατάξεις
                  11
               
                     Άρθρο I.8
                  
                  Έναρξη ισχύος της απόφασης
                  11
               
                     II.
                  
                  ΓΕΝΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
                  11
               
                     ΜEΡΟΣ Α:
                  
                  ΝΟΜΙΚΕΣ ΚΑΙ ΔΙΟΙΚΗΤΙΚΕΣ ΔΙΑΤΑΞΕΙΣ
                  11
               
                     Άρθρο II.1
                  
                  Ορισμοί
                  11
               
                     Άρθρο II.2
                  
                  Γενικές υποχρεώσεις του δικαιούχου
                  12
               
                     Άρθρο II.3
                  
                  Υποχρεώσεις σε σχέση με τον τραπεζικό λογαριασμό
                  12
               
                     Άρθρο II.4
                  
                  Αστική ευθύνη για ζημιές
                  12
               
                     Άρθρο II.5
                  
                  Εμπιστευτικότητα
                  13
               
                     Άρθρο II.6
                  
                  Επεξεργασία προσωπικών δεδομένων
                  13
               
                     Άρθρο II.7
                  
                  Τήρηση αρχείων
                  13
               
                     Άρθρο II.8
                  
                  Προβολή της ενωσιακής χρηματοδότησης
                  13
               
                     II.8.1
                  
                  Ενημέρωση για την ενωσιακή χρηματοδότηση
                  13
               
                     II.8.2
                  
                  Δηλώσεις αποποίησης ευθύνης του Ευρωπαϊκού Κοινοβουλίου
                  13
               
                     II.8.3
                  
                  Δημοσίευση πληροφοριών από το Ευρωπαϊκό Κοινοβούλιο
                  13
               
                     Άρθρο II.9
                  
                  Ανάθεση συμβάσεων από τον δικαιούχο
                  13
               
                     II.9.1
                  
                  Αρχές
                  13
               
                     II.9.2
                  
                  Τήρηση αρχείων
                  14
               
                     II.9.3
                  
                  Έλεγχος
                  14
               
                     II.9.4
                  
                  Ευθύνη
                  14
               
                     Άρθρο II.10
                  
                  Ανωτέρα βία
                  14
               
                     Άρθρο II.11
                  
                  Αναστολή της καταβολής της χρηματοδότησης
                  14
               
                     II.11.1
                  
                  Λόγοι αναστολής
                  14
               
                     II.11.2
                  
                  Διαδικασία αναστολής
                  14
               
                     II.11.3
                  
                  Επενέργειες της αναστολής
                  14
               
                     II.11.4
                  
                  Επανέναρξη των πληρωμών
                  15
               
                     Άρθρο II.12
                  
                  Ανάκληση της απόφασης χρηματοδότησης από το Ευρωπαϊκό Κοινοβούλιο
                  15
               
                     II.12.1
                  
                  Λόγοι ανάκλησης
                  15
               
                     II.12.2
                  
                  Διαδικασία ανάκλησης
                  15
               
                     II.12.3
                  
                  Επενέργειες της ανάκλησης
                  15
               
                     Άρθρο II.13
                  
                  Τερματισμός της απόφασης χρηματοδότησης
                  15
               
                     II.13.1
                  
                  Τερματισμός μετά από αίτημα του δικαιούχου
                  15
               
                     II.13.2
                  
                  Τερματισμός από το Ευρωπαϊκό Κοινοβούλιο
                  15
               
                     II.13.3
                  
                  Επενέργειες του τερματισμού
                  16
               
                     Άρθρο II.14
                  
                  Εκχώρηση
                  16
               
                     Άρθρο II.15
                  
                  Τόκοι υπερημερίας
                  16
               
                     Άρθρο II.16
                  
                  Εφαρμοστέο δίκαιο
                  16
               
                     Άρθρο II.17
                  
                  Δικαίωμα ακρόασης
                  16
               
                     ΜΕΡΟΣ Β:
                  
                  ΟΙΚΟΝΟΜΙΚΕΣ ΔΙΑΤΑΞΕΙΣ
                  16
               
                     Άρθρο II.18
                  
                  Επιστρεπτέες δαπάνες
                  16
               
                     II.18.1
                  
                  Προϋποθέσεις
                  16
               
                     II.18.2
                  
                  Παραδείγματα επιστρεπτέων δαπανών
                  17
               
                     Άρθρο II.19
                  
                  Μη επιστρεπτέες δαπάνες
                  17
               
                     Άρθρο II.20
                  
                  Συνεισφορές σε είδος
                  18
               
                     Άρθρο II.21
                  
                  Μεταφορές πιστώσεων
                  18
               
                     Άρθρο II.22
                  
                  Υποχρεώσεις υποβολής εκθέσεων
                  18
               
                     II.22.1
                  
                  Ετήσια έκθεση
                  18
               
                     II.22.2
                  
                  Έκθεση εξωτερικού ελέγχου
                  19
               
                     Άρθρο II.23
                  
                  Απόφαση για την ετήσια έκθεση
                  19
               
                     Άρθρο II.24
                  
                  Απόφαση σχετικά με το τελικό ποσό της χρηματοδότησης
                  20
               
                     II.24.1
                  
                  Αντίκτυπος της ετήσιας έκθεσης
                  20
               
                     II.24.2
                  
                  Ελάχιστο όριο
                  20
               
                     II.24.3
                  
                  Λογιστική μεταφορά αδιάθετων κονδυλίων
                  20
               
                     II.24.4
                  
                  Απόφαση για τελικό ποσό της χρηματοδότησης
                  20
               
                     II.24.5
                  
                  Ανάκτηση αδιάθετων κονδυλίων
                  20
               
                     II.24.6
                  
                  Υπόλοιπο χρηματοδότησης
                  20
               
                     II.24.7
                  
                  Πλεόνασμα ιδίων πόρων
                  20
               
                     Άρθρο II.25
                  
                  Τόκοι επί της προχρηματοδότησης
                  21
               
                     Άρθρο II.26
                  
                  Ανάκτηση
                  21
               
                     II.26.1
                  
                  Τόκοι υπερημερίας
                  21
               
                     II.26.2
                  
                  Συμψηφισμός
                  21
               
                     II.26.3
                  
                  Τραπεζικά έξοδα
                  21
               
                     Άρθρο II.27
                  
                  Οικονομική εγγύηση
                  22
               
                     Άρθρο II.28
                  
                  Έλεγχος
                  22
               
                     II.28.1
                  
                  Γενικές διατάξεις
                  22
               
                     II.28.2
                  
                  Καθήκον διατήρησης εγγράφων
                  22
               
                     II.28.3
                  
                  Υποχρέωση παροχής εγγράφων και/ή πληροφοριών
                  22
               
                     II.28.4
                  
                  Επιτόπιες επιθεωρήσεις
                  22
               
                     II.28.5
                  
                  Διαδικασία ελέγχου κατ' αντιπαράθεση
                  22
               
                     II.28.6
                  
                  Συνέπειες των ευρημάτων του ελέγχου
                  23
               
                     II.28.7
                  
                  Δικαιώματα ελέγχου της OLAF
                  23
               
                     II.28.8
                  
                  Δικαιώματα ελέγχου του Ευρωπαϊκού Ελεγκτικού Συνεδρίου
                  23
               
                     II.28.9
                  
                  Μη συμμόρφωση προς τις υποχρεώσεις δυνάμει των άρθρων II.28.1 έως
                  23
               
                     Παράρτημα
                  
                  Εκτιμώμενος προϋπολογισμός
                  24
               I.   ΕΙΔΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
         
         
            Άρθρο I.1
         
         
            Αντικείμενο της απόφασης
         
         Το Ευρωπαϊκό Κοινοβούλιο χορηγεί χρηματοδότηση για την υλοποίηση των καταστατικών δραστηριοτήτων και στόχων του δικαιούχου κατά το οικονομικό έτος [να συμπληρωθεί], σύμφωνα με τους όρους και τις προϋποθέσεις που καθορίζονται στους ειδικούς όρους και προϋποθέσεις και τους γενικούς όρους και προϋποθέσεις («όροι και προϋποθέσεις»), και σύμφωνα με το παράρτημα της απόφασης χρηματοδότησης. Αυτό συνιστά εκτέλεση της απόφασης χρηματοδότησης από το Ευρωπαϊκό Κοινοβούλιο.
         Ο δικαιούχος θα χρησιμοποιήσει τη χρηματοδότηση για τον σκοπό της υλοποίησης των καταστατικών δραστηριοτήτων και στόχων του, ενεργώντας με ιδία ευθύνη και σύμφωνα με τους όρους και τις προϋποθέσεις και το παράρτημα της απόφασης χρηματοδότησης. Αυτό συνιστά εκτέλεση της απόφασης χρηματοδότησης από τον δικαιούχο.
         
            Άρθρο I.2
         
         
            Περίοδος επιλεξιμότητας
         
         Η περίοδος επιλεξιμότητας για χρηματοδότηση από την Ένωση είναι από [να προστεθεί ΗΗ/MM/ΕΕ] έως [να προστεθεί ΗΗ/MM/ΕΕ].
         
            Άρθρο I.3
         
         
            Μορφή της χρηματοδότησης
         
         Οι συνεισφορές χορηγούνται στον δικαιούχο σύμφωνα με το μέρος ΙΙ τίτλο VIII του δημοσιονομικού κανονισμού, υπό μορφή επιστροφής ποσοστού των επιστρεπτέων πραγματικών δαπανών.
         
            Άρθρο I.4
         
         
            Προσωρινό (μέγιστο) ποσό της χρηματοδότησης
         
         Το Ευρωπαϊκό Κοινοβούλιο αναλαμβάνει την κάλυψη μεγίστου ποσού [να προστεθεί το ποσό] EUR, που δεν υπερβαίνει το 85 % του συνόλου των εκτιμώμενων επιστρεπτέων δαπανών.
         Οι εκτιμώμενες επιστρεπτέες δαπάνες του δικαιούχου παρατίθενται στο παράρτημα («εκτιμώμενος προϋπολογισμός»). Ο εκτιμώμενος προϋπολογισμός είναι ισοσκελισμένος και περιλαμβάνει ανάλυση όλων των εξόδων και των εσόδων του δικαιούχου για την περίοδο επιλεξιμότητας. Οι επιστρεπτέες δαπάνες διαχωρίζονται από τις μη επιστρεπτέες δαπάνες σύμφωνα με το άρθρο II.18.
         
            Άρθρο I.5
         
         
            Πληρωμές και ρυθμίσεις πληρωμών
         
         Η χρηματοδότηση καταβάλλεται σύμφωνα με το χρονοδιάγραμμα και τις ρυθμίσεις που παρατίθενται κατωτέρω.
         I.5.1   Προχρηματοδότηση
         
         Καταβάλλεται στον δικαιούχο προχρηματοδότηση ύψους [να προστεθεί το ποσό] EUR, που αντιστοιχεί στο [100 % εξ ορισμού, διαφορετικά να προστεθεί το ποσοστό που αποφασίστηκε από το Ευρωπαϊκό Κοινοβούλιο] του ανώτατου ποσού που καθορίζεται στο άρθρο Ι.4 της παρούσας απόφασης χρηματοδότησης, εντός 30 ημερών από την ημερομηνία έναρξης της ισχύος της απόφασης χρηματοδότησης ή, εάν συντρέχει περίπτωση, από την ημερομηνία κατά την οποία το Ευρωπαϊκό Κοινοβούλιο έλαβε την οικονομική εγγύηση ύψους [να προστεθεί το ποσό] EUR, όποια ημερομηνία είναι μεταγενέστερη.
         I.5.2   Καταβολή του υπολοίπου ή ανάκτηση των αχρεωστήτως καταβληθεισών προχρηματοδοτήσεων
         
         Καταβάλλεται στον δικαιούχο το υπόλοιπο της χρηματοδότησης, ή επιστρέφονται τυχόν αχρεωστήτως καταβληθέντα ποσά προχρηματοδότησης, εντός 30 ημερών από την απόφαση του Ευρωπαϊκού Κοινοβουλίου σχετικά με την ετήσια έκθεση και τον προσδιορισμό του τελικού ποσού της χρηματοδότησης όπως ορίζεται στο άρθρο ΙΙ.24.
         I.5.3   Νόμισμα
         
         Οι πληρωμές γίνονται από το Ευρωπαϊκό Κοινοβούλιο σε EUR. Η ενδεχόμενη μετατροπή των πραγματικών δαπανών σε EUR γίνεται με την ημερήσια τιμή που δημοσιεύεται στην Επίσημη Εφημερίδα της Ευρωπαϊκής Ένωσης, σειρά C, ή, ελλείψει αυτής, με τον λογιστικό μηνιαίο συντελεστή που καταρτίζει το Ευρωπαϊκό Κοινοβούλιο και δημοσιεύει στον ιστότοπό του, την ημέρα της έκδοσης της εντολής πληρωμής από το Ευρωπαϊκό Κοινοβούλιο, πλην αντιθέτων ρητών διατάξεων των ειδικών όρων και προϋποθέσεων.
         Οι πληρωμές του Ευρωπαϊκού Κοινοβουλίου λογίζονται πραγματοποιηθείσες την ημέρα χρέωσης του λογαριασμού του.
         
            Άρθρο I.6
         
         
            Τραπεζικός λογαριασμός
         
         Οι πληρωμές γίνονται σε τραπεζικό λογαριασμό ή υπο-λογαριασμό του δικαιούχου σε τράπεζα εγκατεστημένη σε κράτος μέλος της Ευρωπαϊκής Ένωσης, σε ευρώ, υπό τα εξής στοιχεία:
         
                     Ονομασία της Τράπεζας: […]
                  
               
                     Διεύθυνση του υποκαταστήματος στο οποίο έχει ανοιχτεί ο λογαριασμός: […]
                  
               
                     Ακριβής ονομασία του δικαιούχου του λογαριασμού: […]
                  
               
                     Πλήρης αριθμός λογαριασμού (συμπεριλαμβανομένων των τραπεζικών κωδικών): […]
                  
               
                     IBAN: […]
                  
               
                     BIC / SWIFT: […]
                  
               
            Άρθρο I.7
         
         
            Γενικές διοικητικές διατάξεις
         
         Κάθε κοινοποίηση προς το Ευρωπαϊκό Κοινοβούλιο σε σχέση με την παρούσα απόφαση γίνεται εγγράφως, να αναφέρει τον αριθμό της απόφασης χρηματοδότησης και να αποστέλλεται στη διεύθυνση:
         
                     Ευρωπαϊκό Κοινοβούλιο
                  
               
                     κ. Πρόεδρο
                  
               
                     υπόψη του Γενικού Διευθυντή Οικονομικών
                  
               
                     Γραφείο SCH 05B031
                  
               
                     L-2929 Luxembourg
                  
               Η απλή αλληλογραφία λογίζεται παραληφθείσα από το Ευρωπαϊκό Κοινοβούλιο την ημέρα που πρωτοκολλάται από την Υπηρεσία Αλληλογραφίας του Ευρωπαϊκού Κοινοβουλίου.
         Η απόφαση χρηματοδότησης απευθύνεται στον δικαιούχο στην εξής διεύθυνση:
         
                     Κύριο/Κυρία […]
                  
               
                     [Τίτλος]
                  
               
                     [Επίσημη ονομασία δικαιούχου οργανισμού]
                  
               
                     [Πλήρης επίσημη διεύθυνση]
                  
               Κάθε αλλαγή διεύθυνσης του δικαιούχου γνωστοποιείται αμέσως εγγράφως στο Ευρωπαϊκό Κοινοβούλιο.
         
            Άρθρο I.8
         
         
            Έναρξη ισχύος της απόφασης
         
         Η απόφαση χρηματοδότησης τίθεται σε ισχύ την ημερομηνία κατά την οποία υπογράφεται εξ ονόματος του Ευρωπαϊκού Κοινοβουλίου.
         II.   ΓΕΝΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
         
         ΜEΡΟΣ Α: ΝΟΜΙΚΕΣ ΚΑΙ ΔΙΟΙΚΗΤΙΚΕΣ ΔΙΑΤΑΞΕΙΣ
         
            Άρθρο II.1
         
         
            Ορισμοί
         
         Για τους σκοπούς της παρούσας απόφασης χρηματοδότησης νοούνται ως:
         
                     1)
                  
                  
                     
                        «έκθεση δραστηριοτήτων» η γραπτή τεκμηρίωση των δαπανών που έγιναν κατά την περίοδο επιλεξιμότητας. Για παράδειγμα, επεξήγηση σχετικά με δραστηριότητες, διοικητικές δαπάνες, κ.λπ.. Η έκθεση δραστηριοτήτων αποτελεί μέρος της ετήσιας έκθεσης·
                  
               
                     2)
                  
                  
                     
                        «ετήσια έκθεση» η έκθεση που πρέπει να υποβάλλεται μέσα σε έξι μήνες από το τέλος του οικονομικού έτους, σύμφωνα με το άρθρο 23 του κανονισμού (ΕΕ, Ευρατόμ) αριθ. 1141/2014 και το άρθρο 204 του δημοσιονομικού κανονισμού·
                  
               
                     3)
                  
                  
                     
                        «υπόλοιπο χρηματοδότησης» η διαφορά μεταξύ του ποσού της προχρηματοδότησης σύμφωνα με το άρθρο Ι.5.1 και του τελικού ποσού της χρηματοδότησης που καθορίζεται σύμφωνα με το άρθρο ΙΙ.24.4·
                  
               
                     4)
                  
                  
                     
                        «εκκαθάριση της προχρηματοδότησης» η κατάσταση στην οποία το τελικό ποσό της χρηματοδότησης καθορίζεται από τον διατάκτη και το ποσό που καταβλήθηκε στον δικαιούχο δεν είναι πλέον στην κυριότητα της Ένωσης·
                  
               
                     5)
                  
                  
                     «σύγκρουση συμφερόντων» η κατάσταση στην οποία η αμερόληπτη και αντικειμενική εκτέλεση της απόφασης χρηματοδότησης από τον δικαιούχο υπονομεύεται από οικογενειακούς ή συναισθηματικούς λόγους, εθνικούς δεσμούς, οικονομικό συμφέρον ή οποιαδήποτε σύμπτωση συμφερόντων με οποιονδήποτε τρίτο σε σχέση με το αντικείμενο της απόφασης χρηματοδότησης. Η πολιτική συνάφεια δεν αποτελεί κατ' αρχήν λόγο για σύγκρουση συμφερόντων στην περίπτωση συμφωνιών που συνάπτονται μεταξύ του πολιτικού κόμματος και οργανώσεων που έχουν τις ίδιες πολιτικές αξίες. Ωστόσο, σε περίπτωση τέτοιας συμφωνίας απαιτείται συμμόρφωση προς το άρθρο 22 του κανονισμού (ΕΕ, Ευρατόμ) αριθ. 1141/2014·
                  
               
                     6)
                  
                  
                     
                        «συνεισφορές σε είδος» ή «παροχή σε είδος» μη-χρηματοοικονομικοί πόροι που τίθενται στη διάθεση του δικαιούχου δωρεάν από τρίτα μέρη, σύμφωνα με το άρθρο 2 σημεία 7) και 8) του κανονισμού (ΕΕ, Ευρατόμ) αριθ. 1141/2014·
                  
               
                     7)
                  
                  
                     
                        «οικονομικό έτος N» ή «περίοδος επιλεξιμότητας» αμφότερα η περίοδος εκτέλεσης των δραστηριοτήτων για τις οποίες δόθηκε χρηματοδότηση στο πλαίσιο της απόφασης χρηματοδότησης, όπως ορίζεται στο άρθρο Ι.2·
                  
               
                     8)
                  
                  
                     
                        
                           «ανωτέρα βία»
                         κάθε απρόβλεπτη ή έκτακτη κατάσταση ή συμβάν που διαφεύγει του ελέγχου του δικαιούχου ή του Ευρωπαϊκού Κοινοβουλίου και εμποδίζει ένα από τα μέρη να εκπληρώσει οποιαδήποτε από τις υποχρεώσεις του δυνάμει της απόφασης χρηματοδότησης, που δεν οφείλεται σε σφάλμα ή αμέλεια εκ μέρους τους ή εκ μέρους ενός εκ των υπεργολάβων, των συνδεδεμένων οντοτήτων ή τρίτων που λαμβάνουν οικονομική ενίσχυση, αποδεικνύεται δε αναπόφευκτο παρά την επίδειξη της δέουσας επιμέλειας. Δεν είναι δυνατόν να προβληθούν ως ανωτέρα βία τα ακόλουθα: εργατικές διαφορές, απεργίες ή οικονομικές δυσχέρειες ή τυχόν ελλιπής παροχή υπηρεσίας, ελάττωμα εξοπλισμού ή υλικού ή καθυστερήσεις στη διάθεσή τους, εκτός αν προκύπτουν άμεσα από προσήκουσα περίπτωση ανωτέρας βίας·
                  
               
                     9)
                  
                  
                     
                        «επίσημη κοινοποίηση» έγγραφη επικοινωνία, με αλληλογραφία ή μέσω ηλεκτρονικού ταχυδρομείου, με αποδεικτικό παραλαβής·
                  
               
                     10)
                  
                  
                     
                        «απάτη» κάθε εσκεμμένη πράξη ή παράλειψη που θίγει τα οικονομικά συμφέροντα της Ένωσης και συνδέεται με τη χρήση ή υποβολή πλαστών, ανακριβών ή ελλιπών δηλώσεων ή εγγράφων ή με τη μη γνωστοποίηση πληροφοριών κατά παράβαση ειδικής υποχρέωσης·
                  
               
                     11)
                  
                  
                     
                        «χρηματοδότηση» οι «άμεσες οικονομικές συνεισφορές» κατά την έννοια του μέρους ΙΙ, τίτλος VIII του δημοσιονομικού κανονισμού και του κεφαλαίου IV του κανονισμού (ΕΕ, Ευρατόμ) αριθ. 1141/2014·
                  
               
                     12)
                  
                  
                     
                        «παρατυπία» κάθε παραβίαση διάταξης του ενωσιακού δικαίου η οποία είναι αποτέλεσμα πράξης ή παράλειψης του δικαιούχου και ζημιώνει, ή ενδέχεται να ζημιώσει, τον προϋπολογισμό της Ένωσης·
                  
               
                     13)
                  
                  
                     
                        «ίδιοι πόροι» εξωτερικές πηγές χρηματοδότησης άλλες από την ενωσιακή χρηματοδότηση. Για παράδειγμα: δωρεές, συνεισφορές μελών [όπως ορίζονται στο άρθρο 2 σημεία 7) και 8) του κανονισμού (ΕΕ, Ευρατόμ) αριθ. 1141/2014] κ.λπ.·
                  
               
                     14)
                  
                  
                     
                        «συναφές πρόσωπο» κάθε πρόσωπο το οποίο έχει εξουσιοδοτηθεί να εκπροσωπεί τον δικαιούχο ή να λαμβάνει αποφάσεις εξ ονόματός του·
                  
               
                     15)
                  
                  
                     
                        «ουσιώδες σφάλμα» κάθε παραβίαση διάταξης της απόφασης χρηματοδότησης η οποία είναι αποτέλεσμα πράξης ή παράλειψης του δικαιούχου και ζημιώνει, ή ενδέχεται να ζημιώσει, τον προϋπολογισμό της Ευρωπαϊκής Ένωσης.
                  
               
            Άρθρο II.2
         
         
            Γενικές υποχρεώσεις του δικαιούχου
         
         Ο δικαιούχος:
         
                     α)
                  
                  
                     φέρει την αποκλειστική ευθύνη και το βάρος της αποδείξεως για την τήρηση όλων των νόμιμων υποχρεώσεων που υπέχει·
                  
               
                     β)
                  
                  
                     οφείλει να επανορθώνει κάθε βλάβη που υφίσταται το Ευρωπαϊκό Κοινοβούλιο ως αποτέλεσμα της εκτέλεσης, συμπεριλαμβανομένης της πλημμελούς εκτέλεσης, της απόφασης χρηματοδότησης, με εξαίρεση τις περιπτώσεις ανωτέρας βίας·
                  
               
                     γ)
                  
                  
                     φέρει την αποκλειστική ευθύνη έναντι τρίτων, μεταξύ άλλων για πάσης φύσεως βλάβες που αυτοί υφίστανται κατά την εκτέλεση της απόφασης χρηματοδότησης·
                  
               
                     δ)
                  
                  
                     ενημερώνει αμέσως το Ευρωπαϊκό Κοινοβούλιο για κάθε αλλαγή της νομικής, οικονομικής, τεχνικής, οργανωτικής ή ιδιοκτησιακής κατάστασής του και για κάθε αλλαγή της επωνυμίας, της διεύθυνσης ή του νόμιμου εκπροσώπου του·
                  
               
                     ε)
                  
                  
                     δεσμεύεται να λαμβάνει όλα τα αναγκαία μέτρα για την πρόληψη της πρόκλησης συγκρούσεων συμφερόντων.
                  
               
            Άρθρο II.3
         
         
            Υποχρεώσεις σε σχέση με τον τραπεζικό λογαριασμό
         
         Ο λογαριασμός ή ο υπο-λογαριασμός που αναφέρεται στο άρθρο Ι.6 πρέπει να επιτρέπει τον προσδιορισμό των χρημάτων που καταβάλλονται από το Ευρωπαϊκό Κοινοβούλιο και να χρησιμοποιείται αποκλειστικά για την είσπραξη των ποσών που αναφέρονται στο άρθρο Ι.5, τα οποία καταβάλλει το Ευρωπαϊκό Κοινοβούλιο.
         Εάν τα ποσά που εμβάζονται στον λογαριασμό αυτό ως προχρηματοδότηση αποφέρουν τόκους ή ισοδύναμα οφέλη βάσει του δικαίου του κράτους στην επικράτεια του οποίου έχει ανοιχθεί ο λογαριασμός, οι τόκοι αυτοί ή τα ως άνω οφέλη ανακτώνται από το Ευρωπαϊκό Κοινοβούλιο υπό τις προϋποθέσεις που καθορίζονται στο άρθρο ΙΙ.25, σύμφωνα με το άρθρο 204ια παράγραφος 5 του δημοσιονομικού κανονισμού.
         Σε καμία περίπτωση δεν χρησιμοποιούνται για κερδοσκοπικούς σκοπούς τα χρήματα που έχουν καταβληθεί από το Ευρωπαϊκό Κοινοβούλιο.
         Η προχρηματοδότηση παραμένει στην κυριότητα της Ένωσης έως τον συμψηφισμό της με το τελικό ποσό της χρηματοδότησης.
         
            Άρθρο II.4
         
         
            Αστική ευθύνη για ζημίες
         
         Το Ευρωπαϊκό Κοινοβούλιο δεν μπορεί να θεωρηθεί υπεύθυνο για τυχόν ζημία που προκάλεσε ή υπέστη ο δικαιούχος, συμπεριλαμβανομένης ζημίας προκληθείσας σε τρίτους κατά την εκτέλεση ή συνεπεία της παρούσας απόφασης χρηματοδότησης.
         Με εξαίρεση την περίπτωση ανωτέρας βίας, ο δικαιούχος ή το συναφές πρόσωπο αποζημιώνει το Ευρωπαϊκό Κοινοβούλιο για οποιαδήποτε ζημία υποστεί το τελευταίο ως αποτέλεσμα της εκτέλεσης της απόφασης χρηματοδότησης ή του γεγονότος ότι η απόφαση χρηματοδότησης δεν εκτελέστηκε σε πλήρη συμμόρφωση προς τις διατάξεις της.
         
            Άρθρο II.5
         
         
            Εμπιστευτικότητα
         
         Εκτός εάν ορίζεται άλλως στην παρούσα απόφαση χρηματοδότησης, στο άρθρο 32 του κανονισμού (ΕΕ, Ευρατόμ) αριθ. 1141/2014 και στις λοιπές ισχύουσες νομοθετικές πράξεις της ΕΕ, το Ευρωπαϊκό Κοινοβούλιο και ο δικαιούχος αναλαμβάνουν την υποχρέωση να διαφυλάξουν το απόρρητο κάθε εγγράφου, πληροφορίας ή άλλου υλικού που σχετίζεται άμεσα με το αντικείμενο της παρούσας απόφασης χρηματοδότησης.
         
            Άρθρο II.6
         
         
            Επεξεργασία προσωπικών δεδομένων
         
         Όλα τα προσωπικά δεδομένα που συλλέγονται στο πλαίσιο της παρούσας απόφασης χρηματοδότησης υποβάλλονται σε επεξεργασία σύμφωνα με το άρθρο 33 του κανονισμού (ΕΕ, Ευρατόμ) αριθ. 1141/2014 και τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6).
         Τα δεδομένα αυτά τυγχάνουν επεξεργασίας μόνο για τους σκοπούς της εκτέλεσης και της επίβλεψης της εκτέλεσης της απόφασης χρηματοδότησης, με την επιφύλαξη της ενδεχόμενης κοινοποίησής τους στα όργανα που είναι αρμόδια για τον έλεγχο και τον λογιστικό έλεγχο δυνάμει της ενωσιακής νομοθεσίας.
         
            Άρθρο II.7
         
         
            Τήρηση αρχείων
         
         Σύμφωνα με το άρθρο 204ιε του δημοσιονομικού κανονισμού, ο δικαιούχος τηρεί όλα τα αρχεία και τα δικαιολογητικά έγγραφα σχετικά με την εκτέλεση της απόφασης χρηματοδότησης για πέντε έτη μετά την υποβολή της ετήσιας τελικής έκθεσης, συμπεριλαμβανομένων των ετήσιων οικονομικών καταστάσεων που αναφέρονται στο άρθρο 204ιβ παράγραφος 1.
         Τα αρχεία που αφορούν ελέγχους, προσφυγές, αντιδικίες ή τη διευθέτηση αξιώσεων που απορρέουν από τη χρήση της χρηματοδότησης διατηρούνται μέχρι το τέλος των εν λόγω ελέγχων, προσφυγών, αντιδικιών ή διευθέτησης αξιώσεων.
         
            Άρθρο II.8
         
         
            Προβολή της ενωσιακής χρηματοδότησης
         
         II.8.1   Ενημέρωση για την ενωσιακή χρηματοδότηση
         
         Με την επιφύλαξη διαφορετικής απαίτησης ή συμφωνίας εκ μέρους του Ευρωπαϊκού Κοινοβουλίου, σε κάθε κοινοποίηση ή δημοσίευση εκ μέρους του δικαιούχου, που σχετίζεται με την απόφαση χρηματοδότησης, μεταξύ άλλων σε διασκέψεις, σεμινάρια, ή κάθε είδους ενημερωτικό ή διαφημιστικό υλικό (όπως μπροσούρες, φυλλάδια, αφίσες, παρουσιάσεις, σε ηλεκτρονική μορφή κ.λπ.), αναφέρεται ότι το πρόγραμμα έλαβε οικονομική υποστήριξη από το Ευρωπαϊκό Κοινοβούλιο.
         II.8.2   Δηλώσεις αποποίησης ευθύνης του Ευρωπαϊκού Κοινοβουλίου
         
         Κάθε κοινοποίηση ή δημοσίευση του δικαιούχου, υπό οποιαδήποτε μορφή και σε οποιοδήποτε μέσο, αναφέρει ότι ο συντάκτης φέρει την αποκλειστική ευθύνη και ότι το Ευρωπαϊκό Κοινοβούλιο δεν ευθύνεται για τον τρόπο με τον οποίο θα μπορούσαν να χρησιμοποιηθούν οι πληροφορίες που τυχόν περιέχονται σε αυτή την κοινοποίηση ή δημοσίευση.
         II.8.3   Δημοσίευση πληροφοριών από το Ευρωπαϊκό Κοινοβούλιο
         
         Το Ευρωπαϊκό Κοινοβούλιο δημοσιεύει σε ιστότοπο τις πληροφορίες που προσδιορίζονται στο άρθρο 32 του κανονισμού (ΕΕ, Ευρατόμ) αριθ. 1141/2014.
         
            Άρθρο II.9
         
         
            Ανάθεση συμβάσεων από τον δικαιούχο
         
         II.9.1   Αρχές
         
         Σύμφωνα με το άρθρο 204β παράγραφος 2 του δημοσιονομικού κανονισμού, η χρηματοδότηση μπορεί να χρησιμοποιηθεί για την επιστροφή εξόδων που σχετίζονται με συμβάσεις συναφθείσες από τον δικαιούχο, με την προϋπόθεση ότι δεν υπήρχαν συγκρούσεις συμφερόντων όταν ανατέθηκαν οι συμβάσεις αυτές.
         Για συμβάσεις αξίας άνω των 60 000 EUR ανά προμηθευτή και αγαθό ή υπηρεσία, ο δικαιούχος συγκεντρώνει τουλάχιστον τρεις προσφορές που λαμβάνονται κατόπιν γραπτής πρόσκλησης για υποβολή προσφορών στην οποία προσδιορίζονται λεπτομερώς οι απαιτήσεις της σύμβασης. Η διάρκεια των σχετικών συμβάσεων δεν υπερβαίνει τα πέντε έτη.
         Εάν οι προσφορές που ανταποκρίνονται στην έγγραφη πρόσκληση υποβολής προσφορών είναι λιγότερες από τρεις, ο δικαιούχος καλείται να αποδείξει ότι ήταν αδύνατον να υποβληθούν περισσότερες προσφορές για τη σχετική σύμβαση.
         II.9.2   Τήρηση αρχείων
         
         Ο δικαιούχος καταγράφει την αξιολόγηση των προσφορών και αιτιολογεί εγγράφως την επιλογή του τελικού προμηθευτή.
         II.9.3   Έλεγχος
         
         Ο δικαιούχος πρέπει να εξασφαλίζει ότι το Ευρωπαϊκό Κοινοβούλιο, η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα, το Ευρωπαϊκό Ελεγκτικό Συνέδριο και η Ευρωπαϊκή Υπηρεσία Καταπολέμησης της Απάτης (OLAF) είναι σε θέση να ασκήσουν τις ελεγκτικές εξουσίες τους δυνάμει του κεφαλαίου V του κανονισμού (ΕΕ, Ευρατόμ) αριθ. 1141/2014 και δυνάμει του άρθρου 204ιδ του δημοσιονομικού κανονισμού. Ο δικαιούχος εξασφαλίζει ότι οι συμβάσεις που συνάπτονται με τρίτα μέρη προβλέπουν τη δυνατότητα άσκησης των εν λόγω εξουσιών και σε σχέση με αυτά τα τρίτα μέρη.
         II.9.4   Ευθύνη
         
         Ο δικαιούχος φέρει την αποκλειστική ευθύνη για την εκτέλεση της απόφασης χρηματοδότησης και για την τήρηση των διατάξεων της απόφασης χρηματοδότησης. Ο δικαιούχος προβαίνει στις απαιτούμενες ρυθμίσεις ώστε ο ανάδοχος να συμφωνήσει να παραιτηθεί κάθε δικαιώματος έναντι του Ευρωπαϊκού Κοινοβουλίου στο πλαίσιο της απόφασης χρηματοδότησης.
         
            Άρθρο II.10
         
         
            
               Ανωτέρα βία
            
         
         Εάν είτε το Ευρωπαϊκό Κοινοβούλιο είτε ο δικαιούχος αντιμετωπίζουν κατάσταση ανωτέρας βίας, ειδοποιούν αμέσως το άλλο μέρος με συστημένη επιστολή με αποδεικτικό παραλαβής ή ισοδύναμο, διευκρινίζοντας τη φύση, την πιθανή διάρκεια και τις ενδεχόμενες συνέπειες της κατάστασης αυτής.
         Το Ευρωπαϊκό Κοινοβούλιο και ο δικαιούχος καταβάλλουν κάθε προσπάθεια για την ελαχιστοποίηση της ζημίας που θα μπορούσε να προκληθεί από κατάσταση ανωτέρας βίας.
         Ούτε το Ευρωπαϊκό Κοινοβούλιο ούτε ο δικαιούχος θεωρείται ότι αθέτησαν οποιαδήποτε υποχρέωσή τους δυνάμει της απόφασης χρηματοδότησης, αν η μη εκπλήρωση της συγκεκριμένης υποχρέωσης οφείλεται σε ανωτέρα βία.
         
            Άρθρο II.11
         
         
            Αναστολή της καταβολής της χρηματοδότησης
         
         II.11.1   Λόγοι αναστολής
         
         Το Ευρωπαϊκό Κοινοβούλιο διαθέτει εξουσία αναστολής της καταβολής της χρηματοδότησης, σύμφωνα με τους ισχύοντες κανόνες στο πλαίσιο του δημοσιονομικού κανονισμού, στις ακόλουθες περιπτώσεις:
         
                     i)
                  
                  
                     όταν υποψιάζεται ότι ο δικαιούχος δεν έχει εκπληρώσει τις υποχρεώσεις του σε σχέση με τη χρήση των συνεισφορών που ορίζονται στο άρθρο 204ια του δημοσιονομικού κανονισμού, έως ότου γίνει η σχετική εξακρίβωση· ή
                  
               
                     ii)
                  
                  
                     όταν ο δικαιούχος έχει υποστεί τις χρηματικές κυρώσεις που προβλέπονται στο άρθρο 27 παράγραφος 4 του κανονισμού (ΕΕ, Ευρατόμ) αριθ. 1141/2014, μέχρι να καταβληθεί η χρηματική κύρωση.
                  
               II.11.2   Διαδικασία αναστολής
         
         
            
               Βήμα 1
            — Πριν από την αναστολή πληρωμών, το Ευρωπαϊκό Κοινοβούλιο ενημερώνει με επίσημη κοινοποίηση τον δικαιούχο για την πρόθεσή του να αναστείλει τις πληρωμές, αναφέροντας τους λόγους για τούτο και καλώντας τον δικαιούχο να υποβάλει τις παρατηρήσεις του εντός 30 ημερολογιακών ημερών από την παραλαβή της εν λόγω κοινοποίησης.
         
            
               Βήμα 2
            — Εάν μετά την παρέλευση της προθεσμίας για την υποβολή παρατηρήσεων το Ευρωπαϊκό Κοινοβούλιο αποφασίσει να μη συνεχίσει τη διαδικασία αναστολής, κοινοποιεί στον δικαιούχο την εν λόγω απόφαση.
         Εάν, μετά την παρέλευση της προθεσμίας για την υποβολή παρατηρήσεων, το Ευρωπαϊκό Κοινοβούλιο αποφασίσει να συνεχίσει τη διαδικασία αναστολής, κοινοποιεί επίσημα στον δικαιούχο την αναστολή, με αιτιολογημένη απόφαση, ενημερώνοντάς τον για:
         
                     i)
                  
                  
                     την ενδεικτική ημερομηνία ολοκλήρωσης της απαιτούμενης εξακρίβωσης στην περίπτωση που αναφέρεται στο άρθρο ΙΙ.11.1 σημείο i)· και
                  
               
                     ii)
                  
                  
                     για τυχόν ένδικα μέσα.
                  
               II.11.3   Επενέργειες της αναστολής
         
         Η αναστολή πληρωμής συνεπάγεται ότι ο δικαιούχος δεν δικαιούται να λάβει πληρωμές από το Ευρωπαϊκό Κοινοβούλιο έως ότου ολοκληρωθεί η εξακρίβωση που αναφέρεται στο άρθρο II.11.2 Βήμα 2 σημείο i), ή πάψει να υφίσταται ο λόγος της αναστολής. Αυτό δεν θίγει το δικαίωμα του Ευρωπαϊκού Κοινοβουλίου να τερματίσει τη χρηματοδότηση ή να ανακαλέσει την απόφαση χρηματοδότησης.
         II.11.4   Επανέναρξη των πληρωμών
         
         Από τη στιγμή που παύει να υφίσταται ο λόγος για την αναστολή πληρωμής, συνεχίζεται κανονικά η καταβολή όλων των σχετικών πληρωμών και το Ευρωπαϊκό Κοινοβούλιο ενημερώνει σχετικά τον δικαιούχο.
         
            Άρθρο II.12
         
         
            Ανάκληση της απόφασης χρηματοδότησης από το Ευρωπαϊκό Κοινοβούλιο
         
         II.12.1   Λόγοι ανάκλησης
         
         Το Ευρωπαϊκό Κοινοβούλιο διαθέτει την εξουσία να ανακαλέσει την απόφαση χρηματοδότησης βάσει απόφασης της Αρχής για διαγραφή του δικαιούχου από το μητρώο, με εξαίρεση τις περιπτώσεις που προβλέπονται στο άρθρο 30 παράγραφος 2 τρίτο εδάφιο του κανονισμού (ΕΕ, Ευρατόμ) αριθ. 1141/2014.
         II.12.2   Διαδικασία ανάκλησης
         
         
            
               Βήμα 1
            — Πριν από την ανάκληση της απόφασης χρηματοδότησης, το Ευρωπαϊκό Κοινοβούλιο ενημερώνει με επίσημη κοινοποίηση τον δικαιούχο για την πρόθεσή του να ανακαλέσει την απόφαση, αναφέροντας τους λόγους για τούτο και καλώντας τον δικαιούχο να υποβάλει τις παρατηρήσεις του εντός 30 ημερολογιακών ημερών από την παραλαβή της εν λόγω κοινοποίησης.
         
            
               Βήμα 2
            — Εάν μετά την παρέλευση της προθεσμίας για την υποβολή παρατηρήσεων το Ευρωπαϊκό Κοινοβούλιο αποφασίσει να μην ανακαλέσει την απόφαση χρηματοδότησης, κοινοποιεί στον δικαιούχο την εν λόγω απόφασή του.
         Εάν, μετά την παρέλευση της προθεσμίας για την υποβολή παρατηρήσεων, το Ευρωπαϊκό Κοινοβούλιο αποφασίσει να ανακαλέσει την απόφαση χρηματοδότησης, κοινοποιεί επίσημα στον δικαιούχο την ανάκληση, με αιτιολογημένη απόφαση.
         Ποσά που έχουν καταβληθεί αχρεωστήτως στον δικαιούχο ανακτώνται δυνάμει των εφαρμοστέων κανόνων του δημοσιονομικού κανονισμού.
         II.12.3   Επενέργειες της ανάκλησης
         
         Η απόφαση για ανάκληση της απόφασης χρηματοδότησης έχει αναδρομική ισχύ από την ημερομηνία έγκρισης της απόφασης χρηματοδότησης.
         
            Άρθρο II.13
         
         
            Τερματισμός της απόφασης χρηματοδότησης
         
         II.13.1   Τερματισμός μετά από αίτημα του δικαιούχου
         
         Ο δικαιούχος μπορεί να τερματίσει την απόφαση χρηματοδότησης.
         Ο δικαιούχος κοινοποιεί επίσημα τον τερματισμό στο Ευρωπαϊκό Κοινοβούλιο, αναφέροντας:
         
                     α)
                  
                  
                     τους λόγους του τερματισμού· και
                  
               
                     β)
                  
                  
                     την ημερομηνία από την οποία ο τερματισμός αρχίζει να παράγει αποτελέσματα, η οποία δεν είναι προγενέστερη της ημερομηνίας της επίσημης κοινοποίησης.
                  
               Ο τερματισμός αρχίζει να παράγει αποτελέσματα από την ημέρα που καθορίζεται στην απόφαση τερματισμού.
         II.13.2   Τερματισμός από το Ευρωπαϊκό Κοινοβούλιο
         
         α)   Λόγοι τερματισμού
         
         Το Ευρωπαϊκό Κοινοβούλιο διαθέτει την εξουσία να τερματίσει την απόφαση χρηματοδότησης σε οποιαδήποτε από τις ακόλουθες περιπτώσεις:
         
                     α)
                  
                  
                     βάσει απόφασης της Αρχής για διαγραφή του δικαιούχου από το μητρώο, στις περιπτώσεις που προβλέπονται στο άρθρο 30 παράγραφος 2 τρίτο εδάφιο του κανονισμού (ΕΕ, Ευρατόμ) αριθ. 1141/2014·
                  
               
                     β)
                  
                  
                     αν ο δικαιούχος δεν συμμορφώνεται πλέον προς το άρθρο 18 παράγραφος 2 του κανονισμού (ΕΕ, Ευρατόμ) αριθ. 1141/2014·
                  
               
                     γ)
                  
                  
                     αν το Ευρωπαϊκό Κοινοβούλιο διαπιστώσει ότι ο δικαιούχος δεν έχει εκπληρώσει τις υποχρεώσεις του σε σχέση με τη χρήση των συνεισφορών, που ορίζονται στο άρθρο 204ια του δημοσιονομικού κανονισμού·
                  
               
                     δ)
                  
                  
                     αν ο δικαιούχος κηρυχθεί σε κατάσταση πτώχευσης ή αποτελεί αντικείμενο διαδικασίας εκκαθάρισης ή οποιασδήποτε άλλης ανάλογης διαδικασίας.
                  
               β)   Διαδικασία τερματισμού
         
         
            
               Βήμα 1
            — Πριν από τον τερματισμό της απόφασης χρηματοδότησης, το Ευρωπαϊκό Κοινοβούλιο ενημερώνει με επίσημη κοινοποίηση τον δικαιούχο για την πρόθεσή του να τερματίσει την απόφαση, αναφέροντας τους λόγους για τούτο και καλώντας τον δικαιούχο να υποβάλει τις παρατηρήσεις του εντός 30 ημερολογιακών ημερών μετά την παραλαβή της εν λόγω κοινοποίησης.
         
            
               Βήμα 2
            — Εάν μετά την παρέλευση της προθεσμίας για την υποβολή παρατηρήσεων το Ευρωπαϊκό Κοινοβούλιο αποφασίσει να μην τερματίσει την απόφαση χρηματοδότησης, κοινοποιεί στον δικαιούχο την εν λόγω απόφασή του.
         Εάν, μετά την παρέλευση της προθεσμίας για την υποβολή παρατηρήσεων, το Ευρωπαϊκό Κοινοβούλιο αποφασίσει να τερματίσει την απόφαση χρηματοδότησης, κοινοποιεί επίσημα στον δικαιούχο τον τερματισμό, με αιτιολογημένη απόφαση.
         Ο τερματισμός αρχίζει να παράγει αποτελέσματα την ημέρα που ορίζεται στην απόφαση τερματισμού.
         II.13.3   Επενέργειες του τερματισμού
         
         Η απόφαση για τερματισμό της απόφασης χρηματοδότησης αρχίζει να παράγει αποτελέσματα ex nunc. Οι δαπάνες που πραγματοποιούνται από τον δικαιούχο από την ημέρα κατά την οποία η απόφαση τερματισμού αρχίζει να παράγει αποτελέσματα θεωρούνται μη επιστρεπτέες δαπάνες.
         
            Άρθρο II.14
         
         
            Εκχώρηση
         
         Ο δικαιούχος δεν μπορεί να εκχωρήσει σε τρίτο μέρος καμία αξίωσή του για πληρωμή έναντι του Ευρωπαϊκού Κοινοβουλίου, εκτός εάν έχει δοθεί για τούτο εκ των προτέρων έγκριση από το Ευρωπαϊκό Κοινοβούλιο βάσει αιτιολογημένης, γραπτής αίτησης του δικαιούχου.
         Εάν το Ευρωπαϊκό Κοινοβούλιο δεν δεχθεί εγγράφως την εκχώρηση ή δεν τηρηθούν οι όροι της αποδοχής αυτής, η εκχώρηση δεν έχει νομική ισχύ έναντί του.
         Σε καμία περίπτωση δεν απαλλάσσει η εκχώρηση τον δικαιούχο από τις υποχρεώσεις του έναντι του Ευρωπαϊκού Κοινοβουλίου.
         
            Άρθρο II.15
         
         
            Τόκοι υπερημερίας
         
         Εάν το Ευρωπαϊκό Κοινοβούλιο δεν καταβάλει το ποσό εντός των προθεσμιών πληρωμής, ο δικαιούχος δικαιούται τόκους υπερημερίας υπολογιζόμενους βάσει του επιτοκίου που εφαρμόζει η Ευρωπαϊκή Κεντρική Τράπεζα για τις κύριες πράξεις αναχρηματοδότησης σε EUR («το επιτόκιο αναφοράς»), προσαυξημένου κατά τρεισήμισι μονάδες. Το επιτόκιο αναφοράς είναι το επιτόκιο που ισχύει την πρώτη ημέρα του μήνα κατά τον οποίο εκπνέει η προθεσμία πληρωμής, όπως δημοσιεύεται στην Επίσημη Εφημερίδα της Ευρωπαϊκής Ένωσης σειρά C.
         Αν το Ευρωπαϊκό Κοινοβούλιο αναστείλει τις πληρωμές όπως προβλέπεται στο άρθρο ΙΙ.11, οι εν λόγω πράξεις δεν μπορούν να θεωρηθούν περιπτώσεις καθυστέρησης πληρωμής.
         Ο τόκος υπερημερίας καλύπτει το διάστημα από την επομένη της καταληκτικής προθεσμίας πληρωμής μέχρι και την ημέρα πραγματοποίησης της πληρωμής.
         Κατά παρέκκλιση της πρώτης παραγράφου, αν ο υπολογιζόμενος τόκος δεν υπερβαίνει τα 200 EUR, το Ευρωπαϊκό Κοινοβούλιο οφείλει να τον καταβάλει στον δικαιούχο μόνο εφόσον ο δικαιούχος το ζητήσει υποβάλλοντας σχετική αίτηση εντός δύο μηνών από την είσπραξη της καθυστερημένης πληρωμής.
         
            Άρθρο II.16
         
         
            Εφαρμοστέο δίκαιο
         
         Η παρούσα απόφαση χρηματοδότησης διέπεται από το εφαρμοστέο δίκαιο της Ένωσης, και ειδικότερα από τον κανονισμό (ΕΕ, Ευρατόμ) αριθ. 1141/2014 και τους εφαρμοστέους κανόνες του δημοσιονομικού κανονισμού, που ισχύουν στο ακέραιο. Συμπληρώνονται, όπου απαιτείται, από το εθνικό δίκαιο του κράτους μέλους στο οποίο ο δικαιούχος έχει την έδρα του.
         
            Άρθρο II.17
         
         
            Δικαίωμα ακρόασης
         
         Στις περιπτώσεις κατά τις οποίες, σύμφωνα με την παρούσα απόφαση χρηματοδότησης, ο δικαιούχος έχει δικαίωμα να υποβάλει τις παρατηρήσεις του, ο δικαιούχος έχει στη διάθεσή του διάστημα 10 εργάσιμων ημερών, εκτός αν ορίζεται ρητώς διαφορετικά δυνάμει της παρούσας απόφασης, για να υποβάλει τις γραπτές παρατηρήσεις του. Η περίοδος αυτή μπορεί, μετά από αιτιολογημένη αίτηση του δικαιούχου, να παραταθεί άπαξ κατά 10 εργάσιμες ημέρες.
         ΜΕΡΟΣ Β: ΟΙΚΟΝΟΜΙΚΕΣ ΔΙΑΤΑΞΕΙΣ
         
            Άρθρο II.18
         
         
            Επιστρεπτέες δαπάνες
         
         II.18.1   Προϋποθέσεις
         
         Προκειμένου να θεωρηθούν επιλέξιμες για κάλυψη με ενωσιακή χρηματοδότηση, και σύμφωνα με το άρθρο 204ια του δημοσιονομικού κανονισμού, οι δαπάνες πρέπει να πληρούν τα ακόλουθα κριτήρια:
         
                     α)
                  
                  
                     να έχουν άμεση σχέση με το αντικείμενο της απόφασης χρηματοδότησης και να προβλέπονται στον εκτιμώμενο προϋπολογισμό που επισυνάπτεται στην απόφαση χρηματοδότησης·
                  
               
                     β)
                  
                  
                     να είναι αναγκαίες για την εκτέλεση της απόφασης χρηματοδότησης·
                  
               
                     γ)
                  
                  
                     να είναι εύλογες και δικαιολογημένες, και να συμμορφώνονται προς την αρχή της χρηστής χρηματοοικονομικής διαχείρισης, ιδίως όσον αφορά την οικονομικότητα και την απόδοση·
                  
               
                     δ)
                  
                  
                     να έχουν πραγματοποιηθεί κατά την περίοδο επιλεξιμότητας, έτσι όπως αυτή ορίζεται στο άρθρο Ι.2, με εξαίρεση τις δαπάνες που αφορούν τις ετήσιες εκθέσεις και τα πιστοποιητικά για τις οικονομικές εκκαθαρίσεις και τους σχετικούς λογαριασμούς·
                  
               
                     ε)
                  
                  
                     να έχουν όντως πραγματοποιηθεί από τον δικαιούχο·
                  
               
                     στ)
                  
                  
                     να είναι αναγνωρίσιμες και επαληθεύσιμες, και εγγεγραμμένες στους λογαριασμούς του δικαιούχου, σύμφωνα με τα εφαρμοστέα λογιστικά πρότυπα·
                  
               
                     ζ)
                  
                  
                     να συμμορφώνονται προς τις απαιτήσεις της ισχύουσας νομοθεσίας για τη φορολογία και την κοινωνική ασφάλιση·
                  
               
                     η)
                  
                  
                     να συμμορφώνονται προς το πρώτο εδάφιο του άρθρου II.9.1, και, κατά γενικό κανόνα, με το δεύτερο εδάφιο του άρθρου II.9.1.
                  
               Οι διαδικασίες τήρησης λογιστικών βιβλίων και εσωτερικού ελέγχου του δικαιούχου πρέπει να επιτρέπουν τον άμεσο συσχετισμό των εξόδων και εσόδων που έχουν δηλωθεί στην ετήσια έκθεση με τις λογιστικές καταστάσεις και τα αντίστοιχα παραστατικά.
         II.18.2   Παραδείγματα επιστρεπτέων δαπανών
         
         Ειδικότερα, και υπό την προϋπόθεση ότι πληρούν τα κριτήρια που καθορίζονται στο άρθρο ΙΙ.18.1, θεωρούνται επιστρεπτέες οι ακόλουθες δαπάνες λειτουργίας, με την επιφύλαξη του άρθρου 204ια του δημοσιονομικού κανονισμού:
         
                     α)
                  
                  
                     διοικητικές δαπάνες και δαπάνες τεχνικής υποστήριξης, συνεδριάσεων, έρευνας, διασυνοριακών εκδηλώσεων, μελετών, ενημέρωσης και δημοσιεύσεων·
                  
               
                     β)
                  
                  
                     δαπάνες προσωπικού, εφόσον αντιστοιχούν σε πραγματικούς μισθούς προσαυξημένους με τις κοινωνικές εισφορές και τα λοιπά νόμιμα έξοδα που υπεισέρχονται στη μισθοδοσία, υπό τον όρο ότι δεν υπερβαίνουν τον μέσο όρο των μισθών που παρέχει συνήθως ο δικαιούχος·
                  
               
                     γ)
                  
                  
                     δαπάνες ταξιδιού και διαμονής του προσωπικού, εφόσον αντιστοιχούν σε συνήθεις πρακτικές του δικαιούχου στον τομέα των οδοιπορικών εξόδων·
                  
               
                     δ)
                  
                  
                     δαπάνες απόσβεσης εξοπλισμού ή άλλων στοιχείων ενεργητικού (νέων ή μεταχειρισμένων) όπως καταγράφονται στις λογιστικές καταστάσεις του δικαιούχου, με την προϋπόθεση ότι το στοιχείο ενεργητικού
                     
                                 i)
                              
                              
                                 αποσβαίνεται σύμφωνα με τα διεθνή λογιστικά πρότυπα και τις συνήθεις λογιστικές πρακτικές του δικαιούχου· και
                              
                           
                                 ii)
                              
                              
                                 έχει αγοραστεί σύμφωνα με το πρώτο εδάφιο του άρθρου II.9.1, και, κατά γενικό κανόνα, με το δεύτερο εδάφιο του άρθρου II.9.1, αν η αγορά έγινε εντός της περιόδου επιλεξιμότητας·
                              
                           
               
                     ε)
                  
                  
                     δαπάνες για αναλώσιμα και προμήθειες και άλλες συμβάσεις, με την προϋπόθεση ότι
                     
                                 i)
                              
                              
                                 συμμορφώνονται προς το πρώτο εδάφιο του άρθρου II.9.1, και, κατά γενικό κανόνα, με το δεύτερο εδάφιο του άρθρου II.9.1· και
                              
                           
                                 ii)
                              
                              
                                 συνδέονται άμεσα με το αντικείμενο της απόφασης χρηματοδότησης·
                              
                           
               
                     στ)
                  
                  
                     δαπάνες που απορρέουν άμεσα από απαιτήσεις που επιβάλλει η απόφαση χρηματοδότησης, συμπεριλαμβανομένων, κατά περίπτωση, των δαπανών για χρηματοπιστωτικές υπηρεσίες (ειδικότερα δαπάνη χρηματικών εγγυήσεων), με την προϋπόθεση ότι οι αντίστοιχες υπηρεσίες αγοράζονται σύμφωνα με το άρθρο ΙΙ.9.1 πρώτο εδάφιο και, κατά γενικό κανόνα με το άρθρο ΙΙ.9.1 δεύτερο εδάφιο·
                  
               
                     ζ)
                  
                  
                     oικονομική ενίσχυση των ακόλουθων συνδεδεμένων με το δικαιούχο οντοτήτων: [να συμπληρωθούν τα ονόματα των συνδεδεμένων οντοτήτων, όπως οργανώσεων νέων και γυναικών, όπως κοινοποιήθηκαν με την αίτηση χρηματοδότησης] με την προϋπόθεση ότι η οικονομική ενίσχυση για κάθε οντότητα δεν υπερβαίνει το ποσό των 100 000 EUR, χρησιμοποιούμενη από τη συνδεδεμένη οντότητα για επιστρεπτέες δαπάνες, ότι το κατ' αποκοπή ποσόν που καταβάλλεται στη συνδεδεμένη οντότητα δεν υπερβαίνει το ένα τέταρτο της συνολικής οικονομικής ενίσχυσης προς τη συγκεκριμένη οντότητα και ότι ο δικαιούχος εγγυάται την ενδεχόμενη ανάκτηση αυτής της οικονομικής ενίσχυσης.
                  
               
            Άρθρο II.19
         
         
            Μη επιστρεπτέες δαπάνες
         
         Με την επιφύλαξη του άρθρου II.18.1 της παρούσας απόφασης και του άρθρου 204ια του δημοσιονομικού κανονισμού, οι ακόλουθες δαπάνες θεωρούνται μη επιστρεπτέες:
         
                     α)
                  
                  
                     απόδοση κεφαλαίου και μερίσματα που καταβάλλονται από τον δικαιούχο·
                  
               
                     β)
                  
                  
                     χρέη και δαπάνες εξυπηρέτησης χρεών·
                  
               
                     γ)
                  
                  
                     προβλέψεις για ζημίες ή χρέη·
                  
               
                     δ)
                  
                  
                     χρεωστικοί τόκοι·
                  
               
                     ε)
                  
                  
                     επισφαλή χρέη·
                  
               
                     στ)
                  
                  
                     συναλλαγματικές απώλειες·
                  
               
                     ζ)
                  
                  
                     έξοδα μεταφορών πίστωσης από το Ευρωπαϊκό Κοινοβούλιο που χρεώνονται από την τράπεζα του δικαιούχου·
                  
               
                     η)
                  
                  
                     δαπάνες που δηλώνονται από τον δικαιούχο στο πλαίσιο άλλης δράσης επιδοτούμενης με χρηματοδότηση από τον προϋπολογισμό της Ένωσης·
                  
               
                     θ)
                  
                  
                     συνεισφορές σε είδος·
                  
               
                     ι)
                  
                  
                     υπέρμετρες ή απερίσκεπτες δαπάνες·
                  
               
                     ια)
                  
                  
                     εκπιπτόμενος ΦΠΑ·
                  
               
                     ιβ)
                  
                  
                     απαγορευμένη χρηματοδότηση ορισμένων τρίτων μερών σύμφωνα με το άρθρο 22 του κανονισμού (ΕΕ, Ευρατόμ) αριθ. 1141/2014 και του άρθρου 204β παράγραφος 3 του δημοσιονομικού κανονισμού.
                  
               
            Άρθρο II.20
         
         
            Συνεισφορές σε είδος
         
         Το Ευρωπαϊκό Κοινοβούλιο επιτρέπει στον δικαιούχο να λαμβάνει συνεισφορές σε είδος κατά την υλοποίηση της απόφασης χρηματοδότησης, υπό την προϋπόθεση ότι η αξία των συνεισφορών αυτών δεν υπερβαίνει
         
                     α)
                  
                  
                     τις πραγματικές δαπάνες, δεόντως αιτιολογημένες από λογιστικά έγγραφα των τρίτων που έκαναν αυτές τις συνεισφορές στον δικαιούχο δωρεάν μεν αλλά υφιστάμενοι τη δαπάνη τους·
                  
               
                     β)
                  
                  
                     απουσία τέτοιων εγγράφων, τις δαπάνες που αντιστοιχούν στις γενικά αποδεκτές τιμές της εν λόγω αγοράς·
                  
               
                     γ)
                  
                  
                     την αξία τους όπως έγινε δεκτή στον προσωρινό προϋπολογισμό·
                  
               
                     δ)
                  
                  
                     το 50 % των ιδίων πόρων όπως έγιναν δεκτοί στον προσωρινό προϋπολογισμό.
                  
               Οι συνεισφορές σε είδος
         
                     α)
                  
                  
                     παρουσιάζονται χωριστά στον εκτιμώμενο προϋπολογισμό, προκειμένου να αντικατοπτρίζουν τους συνολικούς πόρους·
                  
               
                     β)
                  
                  
                     συμμορφώνονται προς το άρθρο 20 του κανονισμού (ΕΕ, Ευρατόμ) αριθ. 1141/2014, καθώς και τους εθνικούς κανόνες φορολογίας και κοινωνικής ασφάλισης·
                  
               
                     γ)
                  
                  
                     γίνονται δεκτές μόνον σε προσωρινή βάση, με την προϋπόθεση βεβαίωσης από τον εξωτερικό ελεγκτή και αποδοχής της απόφασης για το τελικό ποσό της χρηματοδότησης·
                  
               
                     δ)
                  
                  
                     δεν μπορούν να είναι σε μορφή ακίνητης περιουσίας.
                  
               
            Άρθρο II.21
         
         
            Μεταφορές πιστώσεων
         
         Ο δικαιούχος επιτρέπεται να προσαρμόζει τον εκτιμώμενο προϋπολογισμό που παρατίθεται στο Παράρτημα, με μεταφορές πιστώσεων μεταξύ των διαφόρων κατηγοριών του προϋπολογισμού. Για την προσαρμογή αυτή δεν απαιτείται τροποποίηση της απόφασης χρηματοδότησης. Οι μεταφορές αυτές αιτιολογούνται στην ετήσια έκθεση.
         
            Άρθρο II.22
         
         
            Υποχρεώσεις υποβολής εκθέσεων
         
         II.22.1   Ετήσια έκθεση
         
         Ει δυνατόν έως τις 15 Μαΐου, και το αργότερο έως τις 30 Ιουνίου μετά το τέλος του οικονομικού έτους Ν, ο δικαιούχος υποβάλλει ετήσια έκθεση, η οποία πρέπει να περιλαμβάνει τα ακόλουθα:
         
                     α)
                  
                  
                     ετήσιες οικονομικές καταστάσεις συνοδευόμενες από παρατηρήσεις του δικαιούχου, οι οποίες καλύπτουν τα έσοδα και τα έξοδα, το ενεργητικό και το παθητικό στην αρχή και στο τέλος του οικονομικού έτους, σύμφωνα με το εφαρμοστέο δίκαιο του κράτους μέλους της έδρας του δικαιούχου·
                  
               
                     β)
                  
                  
                     ετήσιες οικονομικές καταστάσεις με βάση τα διεθνή λογιστικά πρότυπα, όπως ορίζεται στο άρθρο 2 του κανονισμού (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου (7)·
                  
               
                     γ)
                  
                  
                     κατάλογο δωρητών και συνεισφερόντων και των αντίστοιχων δωρεών ή συνεισφορών τους που δηλώθηκαν σύμφωνα με το άρθρο 20 του κανονισμού (ΕΕ, Ευρατόμ) αριθ. 1141/2014·
                  
               
                     δ)
                  
                  
                     έκθεση δραστηριοτήτων·
                  
               
                     ε)
                  
                  
                     δημοσιονομικό δελτίο με βάση τη διάρθρωση του εκτιμώμενου προϋπολογισμού·
                  
               
                     στ)
                  
                  
                     λεπτομερή στοιχεία των λογαριασμών όσον αφορά τα έσοδα, τα έξοδα, τα περιουσιακά στοιχεία και τις υποχρεώσεις·
                  
               
                     ζ)
                  
                  
                     συσχετισμό της οικονομικής κατάστασης που αναφέρεται στο στοιχείο ε) με τα λεπτομερή στοιχεία των λογαριασμών που αναφέρονται στο στοιχείο στ)·
                  
               
                     η)
                  
                  
                     κατάλογο των προμηθευτών που κατά το συγκεκριμένο οικονομικό έτος χρέωσαν τον δικαιούχο με ποσά άνω των 10 000 EUR, στον οποίο να αναφέρονται το ονοματεπώνυμο και η διεύθυνση κάθε προμηθευτή καθώς και το είδος των αγαθών ή υπηρεσιών.
                  
               Οι πληροφορίες που περιλαμβάνονται στην ετήσια έκθεση πρέπει να είναι επαρκείς για τον προσδιορισμό του τελικού ποσού της χρηματοδότησης.
         II.22.2   Έκθεση εξωτερικού ελέγχου
         
         Το Ευρωπαϊκό Κοινοβούλιο λαμβάνει απευθείας από ανεξάρτητους εξωτερικούς φορείς ή εμπειρογνώμονες, εντεταλμένου σύμφωνα με το άρθρο 23 παράγραφος 3 του κανονισμού (ΕΕ, Ευρατόμ) αριθ. 1141/2014, την έκθεση εξωτερικού ελέγχου που ορίζεται στο άρθρο 23 παράγραφος 1 του κανονισμού (ΕΕ, Ευρατόμ) αριθ. 1141/2014.
         Ο εξωτερικός έλεγχος έχει ως σκοπό την πιστοποίηση της αξιοπιστίας των οικονομικών καταστάσεων και της νομιμότητας και κανονικότητας των δαπανών, ιδίως δε του ότι
         
                     α)
                  
                  
                     οι οικονομικές εκκαθαρίσεις καταρτίστηκαν σύμφωνα με το εθνικό δίκαιο στο οποίο υπόκειται ο δικαιούχος, δεν περιέχουν ουσιώδεις ανακρίβειες και παρέχουν αληθή και ορθή εικόνα της οικονομικής θέσης και των αποτελεσμάτων χρήσης·
                  
               
                     β)
                  
                  
                     οι οικονομικές καταστάσεις καταρτίστηκαν με βάση τα διεθνή λογιστικά πρότυπα, όπως ορίζεται στο άρθρο 2 του κανονισμού (ΕΚ) αριθ. 1606/2002·
                  
               
                     γ)
                  
                  
                     οι δηλούμενες δαπάνες είναι πραγματικές·
                  
               
                     δ)
                  
                  
                     τα δηλούμενα έσοδα είναι πλήρη·
                  
               
                     ε)
                  
                  
                     τα οικονομικά έγγραφα που ο δικαιούχος υποβάλλει στο Κοινοβούλιο είναι σύμφωνα προς τις οικονομικές διατάξεις της απόφασης χρηματοδότησης·
                  
               
                     στ)
                  
                  
                     τηρήθηκαν οι απορρέουσες εκ του κανονισμού (ΕΕ, Ευρατόμ) αριθ. 1141/2014, και ιδίως του άρθρου 20 του κανονισμού αυτού, υποχρεώσεις·
                  
               
                     ζ)
                  
                  
                     τηρήθηκαν οι απορρέουσες από την απόφαση χρηματοδότησης υποχρεώσεις, και ειδικότερα εκείνες που απορρέουν από το άρθρο ΙΙ.9 και από το άρθρο ΙΙ.18·
                  
               
                     η)
                  
                  
                     οι συνεισφορές σε είδος έχουν πράγματι παραδοθεί στο δικαιούχο και έχουν αποτιμηθεί βάσει των ισχυόντων κανόνων·
                  
               
                     θ)
                  
                  
                     τυχόν μη δαπανηθέν τμήμα της ενωσιακής χρηματοδότησης μεταφέρθηκε στο επόμενο οικονομικό έτος·
                  
               
                     ι)
                  
                  
                     το μη δαπανηθέν τμήμα της ενωσιακής χρηματοδότησης χρησιμοποιήθηκε σύμφωνα με το άρθρο 204ια παράγραφος 2 του δημοσιονομικού κανονισμού·
                  
               
                     ια)
                  
                  
                     τυχόν πλεόνασμα ιδίων πόρων μεταφέρθηκε στο αποθεματικό.
                  
               
            Άρθρο II.23
         
         
            Απόφαση για την ετήσια έκθεση
         
         Έως τις 30 Σεπτεμβρίου του έτους που ακολουθεί το οικονομικό έτος Ν, το Ευρωπαϊκό Κοινοβούλιο εγκρίνει ή απορρίπτει την ετήσια έκθεση, όπως ορίζεται στο άρθρο ΙΙ.22.1.
         Αν το Ευρωπαϊκό Κοινοβούλιο δεν αντιδράσει εγγράφως εντός προθεσμίας έξι μηνών από την παραλαβή της ετήσιας έκθεσης, η ετήσια έκθεση λογίζεται εγκριθείσα.
         Η έγκριση της ετήσιας έκθεσης γίνεται με την επιφύλαξη του προσδιορισμού του τελικού ποσού της χρηματοδότησης δυνάμει του άρθρου ΙΙ.24, με βάση το οποίο το Ευρωπαϊκό Κοινοβούλιο λαμβάνει τελική απόφαση για την επιλεξιμότητα των δαπανών.
         Το Ευρωπαϊκό Κοινοβούλιο μπορεί να ζητήσει πρόσθετες πληροφορίες από τον δικαιούχο, προκειμένου να είναι σε θέση να λάβει απόφαση σχετικά με την ετήσια έκθεση. Σε περίπτωση τέτοιου αιτήματος, η προθεσμία για τη λήψη απόφασης σχετικά με την ετήσια έκθεση παρατείνεται έως ότου ληφθούν και αξιολογηθούν από το Ευρωπαϊκό Κοινοβούλιο οι ζητηθείσες πληροφορίες.
         Εάν η ετήσια έκθεση παρουσιάζει σοβαρές ελλείψεις, το Ευρωπαϊκό Κοινοβούλιο μπορεί να την απορρίψει χωρίς να ζητήσει συμπληρωματικές πληροφορίες από τον δικαιούχο, και να ζητήσει από τον δικαιούχο να υποβάλει νέα έκθεση εντός προθεσμίας 15 εργάσιμων ημερών.
         Οι αιτήσεις για συμπληρωματικές πληροφορίες ή νέα έκθεση κοινοποιούνται εγγράφως στον δικαιούχο.
         Αν η ετήσια έκθεση που είχε υποβληθεί αρχικά απορριφθεί και ζητηθεί να υποβληθεί νέα έκθεση, για τη νέα αυτή έκθεση εφαρμόζεται η διαδικασία έγκρισης που ορίζεται στο παρόν άρθρο.
         
            Άρθρο II.24
         
         
            Απόφαση σχετικά με το τελικό ποσό της χρηματοδότησης
         
         II.24.1   Αντίκτυπος της ετήσιας έκθεσης
         
         Η απόφαση του Ευρωπαϊκού Κοινοβουλίου για τον προσδιορισμό του τελικού ποσού της χρηματοδότησης λαμβάνεται με βάση την ετήσια έκθεση που εγκρίνεται σύμφωνα με το άρθρο II.23. Σε περίπτωση οριστικής απόρριψης της ετήσιας έκθεσης από το Ευρωπαϊκό Κοινοβούλιο ή αδυναμίας του δικαιούχου να υποβάλει ετήσια έκθεση εντός των καθορισμένων προθεσμιών, στην απόφαση για το τελικό ποσό της χρηματοδότησης δεν καθορίζονται επιστρεπτέα έξοδα.
         II.24.2   Ελάχιστο όριο
         
         Το τελικό ποσό της χρηματοδότησης περιορίζεται στο ποσό που καθορίζεται στο άρθρο Ι.4. Δεν υπερβαίνει το 85 % των επιστρεπτέων δαπανών που αναφέρονται στον εκτιμώμενο προϋπολογισμό, ούτε το 85 % των επιστρεπτέων πραγματικών δαπανών.
         II.24.3   Λογιστική μεταφορά αδιάθετων κονδυλίων
         
         Οποιοδήποτε τμήμα της συνεισφοράς δεν δαπανηθεί εντός του οικονομικού έτους N για το οποίο χορηγήθηκε, μεταφέρεται στο οικονομικό έτος Ν+1 και δαπανάται για οποιεσδήποτε επιστρεπτέες δαπάνες πραγματοποιηθούν έως την 31η Δεκεμβρίου του έτους N+1. Τα υπόλοιπα ποσά των συνεισφορών του προηγούμενου έτους δεν χρησιμοποιούνται για τη χρηματοδότηση του τμήματος των δαπανών το οποίο τα ευρωπαϊκά πολιτικά κόμματα πρέπει να καλύπτουν από ίδιους πόρους.
         Ο δικαιούχος πρώτα χρησιμοποιεί το τμήμα της συνεισφοράς το οποίο δεν δαπανήθηκε εντός του οικονομικού έτους για το οποίο χορηγήθηκε η συνεισφορά, και μόνο μετά οποιαδήποτε συνεισφορά χορηγήθηκε μετά το εν λόγω έτος.
         II.24.4   Απόφαση για τελικό ποσό της χρηματοδότησης
         
         Το Ευρωπαϊκό Κοινοβούλιο ελέγχει σε ετήσια βάση, αν οι δαπάνες συμμορφώνονται προς τις διατάξεις του κανονισμού (ΕΕ, Ευρατόμ) αριθ. 1141/2014, του δημοσιονομικού κανονισμού και της απόφασης χρηματοδότησης. Κάθε έτος λαμβάνει απόφαση σχετικά με το τελικό ποσό της χρηματοδότησης, η οποία κοινοποιείται με τον δέοντα τρόπο στον δικαιούχο.
         Αν το ποσό της χρηματοδότησης που ορίζεται στο άρθρο Ι.4 απορροφηθεί πλήρως κατά το οικονομικό έτος Ν, το τελικό ποσό της χρηματοδότησης καθορίζεται μετά από το κλείσιμο αυτού του οικονομικού έτους, το έτος Ν+1.
         Σε περίπτωση μεταφοράς αδιάθετων κονδυλίων στο οικονομικό έτος Ν+1 σύμφωνα με το άρθρο II.24.3, το τελικό ποσό της χρηματοδότησης για το έτος N καθορίζεται ως εξής:
         
            
               Βήμα 1
            : Κατά το έτος Ν+1, το Ευρωπαϊκό Κοινοβούλιο αποφασίζει σχετικά με τις επιστρεπτέες δαπάνες του οικονομικού έτους N και το πρώτο μέρος του τελικού ποσού της χρηματοδότησης του έτους Ν, που αντιστοιχεί στις εν λόγω δαπάνες. Επιπλέον, το Ευρωπαϊκό Κοινοβούλιο προσδιορίζει, τι ποσό αδιάθετων κονδυλίων που είχαν χορηγηθεί για το οικονομικό έτος N θα μεταφερθεί στο οικονομικό έτος N+1·
         
            
               Βήμα 2
            : Κατά το έτος Ν+2, το Ευρωπαϊκό Κοινοβούλιο αποφασίζει σχετικά με τις επιστρεπτέες δαπάνες του οικονομικού έτους N+1, προσδιορίζοντας ποιες από αυτές θα καλυφθούν από τα αδιάθετα κονδύλια που μεταφέρθηκαν στο οικονομικό έτος N+1 (δεύτερο μέρος του τελικού ποσού της χρηματοδότησης).
         Το τελικό ποσό της χρηματοδότησης για το έτος Ν είναι το άθροισμα των ποσών που καθορίζονται στα βήματα 1 και 2.
         Κατά τον προσδιορισμό του τελικού ποσού της χρηματοδότησης γίνεται η εκκαθάριση της προχρηματοδότησης. Σε περίπτωση μεταφοράς, σε καθένα από τα προαναφερθέντα βήματα λαμβάνει χώρα μερική εκκαθάριση της προχρηματοδότησης.
         II.24.5   Ανάκτηση αδιάθετων κονδυλίων
         
         Τυχόν υπόλοιπο της συνεισφοράς για το έτος Ν, το οποίο δεν έχει δαπανηθεί έως το τέλος του έτους N+1, ανακτάται σύμφωνα με τις διατάξεις του κεφαλαίου 5 του τίτλου IV του πρώτου μέρους του δημοσιονομικού κανονισμού.
         II.24.6   Υπόλοιπο χρηματοδότησης
         
         Εάν η καταβληθείσα προχρηματοδότηση υπερβαίνει το τελικό ποσό της χρηματοδότησης, το Ευρωπαϊκό Κοινοβούλιο ανακτά την αχρεωστήτως καταβληθείσα προχρηματοδότηση.
         Εάν το τελικό ποσό της χρηματοδότησης υπερβαίνει το ποσό της προχρηματοδότησης, το Ευρωπαϊκό Κοινοβούλιο καταβάλλει το υπόλοιπο.
         II.24.7   Πλεόνασμα ιδίων πόρων
         
         α)   Δημιουργία ειδικού αποθεματικού
         
         Ο δικαιούχος μπορεί να δημιουργήσει ειδικό αποθεματικό από το πλεόνασμα των ιδίων πόρων.
         Το πλεόνασμα ιδίων πόρων που εγγράφεται στο ειδικό αποθεματικό συνίσταται στο ποσό των ιδίων πόρων που υπερβαίνει το αναγκαίο ποσό για την κάλυψη του 15 % των επιλέξιμων δαπανών που πραγματοποιήθηκαν κατά το οικονομικό έτος Ν. Ο δικαιούχος πρέπει να έχει καλύψει προηγουμένως τις μη επιλέξιμες δαπάνες του οικονομικού έτους Ν χρησιμοποιώντας αποκλειστικά ιδίους πόρους.
         Το αποθεματικό χρησιμοποιείται αποκλειστικά για τη συγχρηματοδότηση επιστρεπτέων δαπανών και για μη επιστρεπτέες δαπάνες που πρέπει να καλυφθούν από ίδιους πόρους κατά την εκτέλεση τυχόν μελλοντικών αποφάσεων χρηματοδότησης.
         β)   Κέρδος
         
         Ως κέρδος ορίζεται το πλεόνασμα των εσόδων έναντι των δαπανών.
         Στα έσοδα περιλαμβάνονται η χρηματοδότηση από τον προϋπολογισμό της ΕΕ και οι ίδιοι πόροι του δικαιούχου.
         Οι συνεισφορές τρίτων για κοινές εκδηλώσεις δεν θεωρούνται μέρος των ιδίων πόρων του δικαιούχου. Επιπλέον, ο δικαιούχος δεν λαμβάνει, άμεσα ή έμμεσα, άλλη χρηματοδότηση από τον προϋπολογισμό της Ένωσης. Απαγορεύονται, ιδίως, οι δωρεές από τους προϋπολογισμούς πολιτικών ομάδων του Ευρωπαϊκού Κοινοβουλίου.
         Το πλεόνασμα που εγγράφεται στο ειδικό αποθεματικό δεν λαμβάνεται υπόψη για τον υπολογισμό του κέρδους.
         γ)   Ανάκτηση
         
         Η χρηματοδότηση δεν επιτρέπεται να αποφέρει κέρδος στον δικαιούχο. Το Ευρωπαϊκό Κοινοβούλιο μπορεί να ανακτήσει το ποσοστό του κέρδους που αντιστοιχεί στη συνεισφορά της Ένωσης στις επιστρεπτέες δαπάνες.
         
            Άρθρο II.25
         
         
            Τόκοι επί της προχρηματοδότησης
         
         Ο δικαιούχος οφείλει να κοινοποιήσει στο Ευρωπαϊκό Κοινοβούλιο το ποσόν των τόκων ή ισοδύναμων οφελών που δημιουργήθηκαν ενδεχομένως με τις προχρηματοδοτήσεις που έλαβε από το Ευρωπαϊκό Κοινοβούλιο.
         Το Ευρωπαϊκό Κοινοβούλιο αφαιρεί τον τόκο που προέκυψε από την προχρηματοδότηση, κατά τον υπολογισμό του τελικού ποσού της χρηματοδότησης. Οι τόκοι δεν περιλαμβάνονται στους ιδίους πόρους.
         
            Άρθρο II.26
         
         
            Ανάκτηση
         
         Εάν έχουν καταβληθεί αχρεωστήτως χρήματα στον δικαιούχο ή εάν βάσει των όρων και προϋποθέσεων της απόφασης χρηματοδότησης, του κανονισμού (ΕΕ, Ευρατόμ) αριθ. 1141/2014 ή του δημοσιονομικού κανονισμού δικαιολογείται διαδικασία ανάκτησης, ο δικαιούχος επιστρέφει τα σχετικά ποσά στο Ευρωπαϊκό Κοινοβούλιο, υπό τους όρους και τις προϋποθέσεις και εντός της προθεσμίας που καθορίζει το Ευρωπαϊκό Κοινοβούλιο.
         II.26.1   Τόκοι υπερημερίας
         
         Αν ο δικαιούχος δεν προβεί στην επιστροφή των ποσών μέχρι την προθεσμία που ορίζεται από το Ευρωπαϊκό Κοινοβούλιο, το Ευρωπαϊκό Κοινοβούλιο προσαυξάνει τα οφειλόμενα ποσά με τόκους υπερημερίας βάσει του επιτοκίου που προβλέπεται στο άρθρο ΙΙ.15. Οι τόκοι υπερημερίας αφορούν το χρονικό διάστημα από την εκπνοή της προθεσμίας πληρωμής μέχρι και την ημέρα παραλαβής από το Κοινοβούλιο ολόκληρου του οφειλόμενου ποσού.
         Κάθε μερική αποπληρωμή καταλογίζεται πρώτα στα έξοδα και τους τόκους υπερημερίας και μόνο εν συνεχεία στο κεφάλαιο.
         II.26.2   Συμψηφισμός
         
         Σε περίπτωση μη εμπρόθεσμης πληρωμής, το Ευρωπαϊκό Κοινοβούλιο μπορεί να επανεισπράξει τα οφειλόμενα ποσά μέσω συμψηφισμού με τα οφειλόμενα από αυτό στον δικαιούχο για οποιονδήποτε λόγο ποσά σύμφωνα με το άρθρο 80 του δημοσιονομικού κανονισμού και των μέτρων εφαρμογής του. Σε εξαιρετικές περιπτώσεις, όπου τούτο δικαιολογείται από την ανάγκη διαφύλαξης των οικονομικών συμφερόντων της Ένωσης, το Ευρωπαϊκό Κοινοβούλιο μπορεί να επανεισπράξει δια συμψηφισμού πριν από την τακτή ημερομηνία της πληρωμής. Δεν απαιτείται προηγούμενη συγκατάθεση του δικαιούχου.
         II.26.3   Τραπεζικά έξοδα
         
         Τα τραπεζικά έξοδα που προκύπτουν από την επιστροφή των οφειλόμενων στο Ευρωπαϊκό Κοινοβούλιο ποσών βαρύνουν αποκλειστικά τον δικαιούχο.
         
            Άρθρο II.27
         
         
            Οικονομική εγγύηση
         
         Αν το Ευρωπαϊκό Κοινοβούλιο ζητήσει οικονομική εγγύηση σύμφωνα με το άρθρο 204ι του δημοσιονομικού κανονισμού, πρέπει να πληρούνται οι ακόλουθες προϋποθέσεις:
         
                     α)
                  
                  
                     η οικονομική εγγύηση πρέπει να παρέχεται από τράπεζα ή εγκεκριμένο χρηματοπιστωτικό ίδρυμα ή, αν υπάρξει σχετικό αίτημα από τον δικαιούχο και γίνει δεκτό από το Ευρωπαϊκό Κοινοβούλιο, από τρίτο μέρος·
                  
               
                     β)
                  
                  
                     ο εγγυητής πρέπει να λειτουργεί υπό την ιδιότητα αυτή σε πρώτη ζήτηση και να μην μπορεί να απαιτήσει από το Ευρωπαϊκό Κοινοβούλιο να στραφεί πρώτα κατά του κυρίου οφειλέτη (δηλαδή του ενδιαφερόμενου δικαιούχου)· και
                  
               
                     γ)
                  
                  
                     η οικονομική εγγύηση πρέπει να παραμείνει σε ισχύ έως ότου συμψηφιστεί η προχρηματοδότηση με τις ενδιάμεσες πληρωμές ή με την πληρωμή του υπολοίπου από το Ευρωπαϊκό Κοινοβούλιο. Αν η πληρωμή του υπολοίπου λάβει τη μορφή ανάκτησης, η οικονομική εγγύηση πρέπει να παραμείνει σε ισχύ έως ότου κριθεί ότι το χρέος έχει εκκαθαριστεί πλήρως. Το Ευρωπαϊκό Κοινοβούλιο πρέπει να αποδεσμεύσει την εγγύηση εντός του επόμενου μήνα.
                  
               
            Άρθρο II.28
         
         
            Έλεγχος
         
         II.28.1   Γενικές διατάξεις
         
         Στο πλαίσιο των αντίστοιχων αρμοδιοτήτων τους και σύμφωνα με τις διατάξεις του κεφαλαίου V του κανονισμού (ΕΕ, Ευρατόμ) αριθ. 1141/2014 και του άρθρου 204ιδ παράγραφος 1 του δημοσιονομικού κανονισμού, το Ευρωπαϊκό Κοινοβούλιο και η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα μπορούν ανά πάσα στιγμή να ασκούν τις αρμοδιότητες ελέγχου τους προκειμένου να εξακριβωθεί κατά πόσον ο δικαιούχος συμμορφώνεται πλήρως προς τις υποχρεώσεις που απορρέουν από την απόφαση χρηματοδότησης, τον κανονισμό (ΕΕ, Ευρατόμ) αριθ. 1141/2014 και τον δημοσιονομικό κανονισμό.
         Ο δικαιούχος συνεργάζονται πλήρως με τις αρμόδιες αρχές και να τους παρέχει κάθε αναγκαία συνδρομή για τη διενέργεια του ελέγχου τους.
         Το Ευρωπαϊκό Κοινοβούλιο και η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα μπορούν να αναθέτουν καθήκοντα ελέγχου σε εξωτερικούς φορείς δεόντως εξουσιοδοτημένους να ενεργούν για λογαριασμό τους («οι εξουσιοδοτημένοι φορείς»).
         II.28.2   Καθήκον διατήρησης εγγράφων
         
         Για περίοδο πέντε ετών αρχής γενομένης από την ημερομηνία υποβολής της ετήσιας έκθεσης, ο δικαιούχος διατηρεί αποθηκευμένα, σε κατάλληλο μέσο, όλα τα πρωτότυπα έγγραφα, και ιδίως λογιστικά και φορολογικά βιβλία, συμπεριλαμβανομένων ψηφιοποιημένων πρωτοτύπων, όταν αυτό επιτρέπεται από την αντίστοιχη εθνική νομοθεσία τους και υπό τις προϋποθέσεις που προβλέπονται από αυτήν.
         Η πενταετής περίοδος που ορίζεται στο πρώτο εδάφιο δεν ισχύει σε περιπτώσεις εν εξελίξει ελέγχων, προσφυγών, αντιδικιών ή αξιώσεων σε σχέση με τη χρηματοδότηση. Στις περιπτώσεις αυτές, ο δικαιούχος διατηρεί τα έγγραφα μέχρι την περάτωση των εν λόγω ελέγχων, προσφυγών, αντιδικιών ή αξιώσεων.
         II.28.3   Υποχρέωση παροχής εγγράφων και/ή πληροφοριών
         
         Ο δικαιούχος παρέχει κάθε έγγραφο και/ή πληροφορία, συμπεριλαμβανομένων πληροφοριών σε ηλεκτρονική μορφή, που ζητεί το Ευρωπαϊκό Κοινοβούλιο, η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα, ή ο εξουσιοδοτημένος φορέας («η αρμόδια αρχή»).
         Τυχόν έγγραφα ή πληροφορίες που παρέχει ο δικαιούχος υποβάλλονται σε επεξεργασία σύμφωνα με τις διατάξεις του άρθρου II.6.
         II.28.4   Επιτόπιες επιθεωρήσεις
         
         Η αρμόδια αρχή μπορεί να διενεργεί επιτόπιες επιθεωρήσεις στις εγκαταστάσεις του δικαιούχου. Για τον σκοπό αυτό, μπορεί να ζητήσει εγγράφως από τον δικαιούχο να προβεί σε κατάλληλες ρυθμίσεις για την εν λόγω επιθεώρηση εντός κατάλληλης προθεσμίας που ορίζεται για τον σκοπό αυτό από την αρμόδια αρχή.
         Κατά την επιτόπια επιθεώρηση ο δικαιούχος επιτρέπει στην αρμόδια αρχή την πρόσβαση στους χώρους και στις κτιριακές εγκαταστάσεις όπου εκτελείται ή εκτελέστηκε η πράξη, καθώς και σε όλες τις απαιτούμενες πληροφορίες, συμπεριλαμβανομένων πληροφοριών σε ηλεκτρονική μορφή.
         Ο δικαιούχος εξασφαλίζει ότι οι πληροφορίες είναι άμεσα διαθέσιμες κατά την επιτόπια επιθεώρηση, και ότι οι αιτούμενες πληροφορίες διαβιβάζονται σε κατάλληλη μορφή.
         II.28.5   Διαδικασία ελέγχου κατ' αντιπαράθεση
         
         Βάσει των στοιχείων που συλλέγονται κατά τη διαδικασία ελέγχου, το Ευρωπαϊκό Κοινοβούλιο συντάσσει προσωρινή έκθεση ελέγχου, την οποία αποστέλλει στον δικαιούχο. Ο δικαιούχος μπορεί να υποβάλει τις παρατηρήσεις του εντός προθεσμίας 30 ημερολογιακών ημερών από την ημερομηνία παραλαβής της προσωρινής έκθεσης ελέγχου.
         Με βάση τα πορίσματα της προσωρινής έκθεσης ελέγχου και τυχόν παρατηρήσεις του δικαιούχου, το Ευρωπαϊκό Κοινοβούλιο καταγράφει τις τελικές διαπιστώσεις του από τον έλεγχο στην τελική έκθεση ελέγχου. Η τελική έκθεση ελέγχου αποστέλλεται στον δικαιούχο μέσα σε 60 ημερολογιακές ημέρες από τη λήξη της προθεσμίας για την υποβολή παρατηρήσεων που είχε καθοριστεί στην προσωρινή έκθεση ελέγχου.
         II.28.6   Συνέπειες των ευρημάτων του ελέγχου
         
         Με την επιφύλαξη του δικαιώματος του Κοινοβουλίου να λάβει τα μέτρα που προβλέπονται στα άρθρα ΙΙ.11, ΙΙ.12 και II.13, τα ευρήματα του τελικού λογιστικού ελέγχου λαμβάνονται δεόντως υπόψη από το Ευρωπαϊκό Κοινοβούλιο στο πλαίσιο του προσδιορισμού του τελικού ποσού της χρηματοδότησης.
         Αν με βάση τα τελικά ευρήματα του ελέγχου διαπιστωθούν υποθέσεις ενδεχόμενης απάτης ή σοβαρής παραβίασης των εφαρμοστέων κανόνων, οι υποθέσεις αυτές κοινοποιούνται στις αρμόδιες εθνικές ή ενωσιακές αρχές για περαιτέρω ενέργειες.
         Το Ευρωπαϊκό Κοινοβούλιο μπορεί να αναπροσαρμόσει αναδρομικά την απόφαση για το τελικό ποσό της χρηματοδότησης με βάση τα τελικά ευρήματα του ελέγχου.
         II.28.7   Δικαιώματα ελέγχου της OLAF
         
         Η Ευρωπαϊκή Υπηρεσία Καταπολέμησης της Απάτης (OLAF) ασκεί το δικαίωμα ελέγχου της έναντι του δικαιούχου σύμφωνα με τους ισχύοντες κανόνες και ιδίως τον κανονισμό (Ευρατόμ, ΕΚ) αριθ. 2185/96 του Συμβουλίου (8), τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (9), το άρθρο 204ιδ παράγραφος 1 του δημοσιονομικού κανονισμού, το άρθρο 24 παράγραφος 4 και το άρθρο 25 παράγραφος 7 του κανονισμού (ΕΕ, Ευρατόμ) αριθ. 1141/2014.
         Ο δικαιούχος συνεργάζονται πλήρως με την OLAF και παρέχει στην OLAF κάθε αναγκαία συνδρομή κατά τη διενέργεια του ελέγχου.
         Το Ευρωπαϊκό Κοινοβούλιο μπορεί ανά πάσα στιγμή να αναπροσαρμόσει αναδρομικά την απόφαση για το τελικό ποσό της χρηματοδότησης με βάση τα αποτελέσματα που ελήφθησαν από την Ευρωπαϊκή Υπηρεσία Καταπολέμησης της Απάτης (OLAF), σύμφωνα με το άρθρο 25 παράγραφος 7 του κανονισμού (ΕΕ, Ευρατόμ) αριθ. 1141/2014. Πριν το Ευρωπαϊκό Κοινοβούλιο αποφασίσει την αναδρομική προσαρμογή της απόφασης σχετικά με το τελικό ποσό της χρηματοδότησης, ο δικαιούχος ενημερώνεται δεόντως σχετικά με τα συναφή ευρήματα και την πρόθεση του Κοινοβουλίου να αναπροσαρμόσει την απόφαση για το τελικό ποσό της χρηματοδότησης, και του προσφέρεται η δυνατότητα να υποβάλει τις παρατηρήσεις του.
         II.28.8   Δικαιώματα ελέγχου του Ευρωπαϊκού Ελεγκτικού Συνεδρίου
         
         Το Ευρωπαϊκό Ελεγκτικό Συνέδριο ασκεί το δικαίωμα ελέγχου του σύμφωνα με τους ισχύοντες κανόνες, και ιδίως το άρθρο 204ιδ παράγραφος 1 του δημοσιονομικού κανονισμού και το άρθρο 25 παράγραφος 6 του κανονισμού (ΕΕ, Ευρατόμ) αριθ. 1141/2014. Έχουν εφαρμογή τα άρθρα II.28.3 και II.28.4.
         Ο δικαιούχος συνεργάζεται πλήρως με το Ελεγκτικό Συνέδριο και παρέχει στο Ελεγκτικό Συνέδριο κάθε αναγκαία συνδρομή κατά τη διενέργεια του ελέγχου του.
         II.28.9   Μη συμμόρφωση προς τις υποχρεώσεις δυνάμει του άρθρου II.28.1 έως 4
         
         Αν ο δικαιούχος δεν συμμορφωθεί προς τις υποχρεώσεις που ορίζονται στο άρθρο ΙΙ.28.1 έως 4, το Ευρωπαϊκό Κοινοβούλιο μπορεί να θεωρήσει μη επιλέξιμη κάθε δαπάνη που δεν έχει τεκμηριωθεί επαρκώς από τον δικαιούχο.
         
            
               Για το Ευρωπαϊκό Κοινοβούλιο
               [ονοματεπώνυμο]
               [υπογραφή]
               [τόπος: Στρασβούργο, Λουξεμβούργο, Βρυξέλλες]
            
         
      
      
         Παράρτημα
         
            Εκτιμώμενος προϋπολογισμός
         
         
                     
                        Δαπάνες
                     
                  
               
                     Επιστρεπτέες δαπάνες
                  
                  
                     Προϋπο λογισμός
                  
                  
                     Πραγματοποιηθείσες
                  
               
                     
                        Α.1: Δαπάνες προσωπικού
                     
                     
                                 1.
                              
                              
                                 Αποδοχές
                              
                           
                                 2.
                              
                              
                                 Συνεισφορές
                              
                           
                                 3.
                              
                              
                                 Επαγγελματική επιμόρφωση
                              
                           
                                 4.
                              
                              
                                 Οδοιπορικά προσωπικού
                              
                           
                                 5.
                              
                              
                                 Λοιπές δαπάνες προσωπικού
                              
                           
                  
                      
                  
                  
                      
                  
               
                     
                        A.2: Δαπάνες υποδομής και λειτουργίας
                     
                     
                                 1.
                              
                              
                                 Ενοίκια, επιβαρύνσεις και έξοδα συντήρησης
                              
                           
                                 2.
                              
                              
                                 Δαπάνες εγκατάστασης και συντήρησης εξοπλισμού
                              
                           
                                 3.
                              
                              
                                 Δαπάνες απόσβεσης κινητών και ακινήτων
                              
                           
                                 4.
                              
                              
                                 Χαρτικά και υλικό γραφείου
                              
                           
                                 5.
                              
                              
                                 Γραμματόσημα και τηλεπικοινωνίες
                              
                           
                                 6.
                              
                              
                                 Δαπάνες εκτύπωσης, μετάφρασης, αναπαραγωγής
                              
                           
                                 7.
                              
                              
                                 Λοιπές δαπάνες υποδομής
                              
                           
                  
                      
                  
                  
                      
                  
               
                     
                        A.3: Διοικητικές δαπάνες
                     
                     
                                 1.
                              
                              
                                 Δαπάνες τεκμηρίωσης (εφημερίδες, πρακτορεία τύπου, βάσεις δεδομένων)
                              
                           
                                 2.
                              
                              
                                 Δαπάνες μελετών και έρευνας
                              
                           
                                 3.
                              
                              
                                 Νομικές δαπάνες
                              
                           
                                 4.
                              
                              
                                 Δαπάνες λογιστικής και λογιστικών ελέγχων
                              
                           
                                 5.
                              
                              
                                 Διάφορες διοικητικές δαπάνες
                              
                           
                                 6.
                              
                              
                                 
                                    Ενίσχυση συνδεδεμένων οντοτήτων
                                 
                              
                           
                  
                      
                  
                  
                      
                  
               
                     
                        A.4: Συνεδριάσεις και έξοδα παράστασης
                     
                     
                                 1.
                              
                              
                                 Δαπάνες συνεδριάσεων
                              
                           
                                 2.
                              
                              
                                 Συμμετοχή σε σεμινάρια και διασκέψεις
                              
                           
                                 3.
                              
                              
                                 Έξοδα παράστασης
                              
                           
                                 4.
                              
                              
                                 Δαπάνες προσκλήσεων
                              
                           
                                 5.
                              
                              
                                 Λοιπές δαπάνες συνεδριάσεων
                              
                           
                  
                      
                  
                  
                      
                  
               
                     
                        A.5: Δαπάνες ενημέρωσης και δημοσιεύσεων
                     
                     
                                 1.
                              
                              
                                 Δαπάνες δημοσιεύσεων
                              
                           
                                 2.
                              
                              
                                 Δημιουργία και εκμετάλλευση ιστοτόπων στο διαδίκτυο
                              
                           
                                 3.
                              
                              
                                 Δαπάνες διαφήμισης
                              
                           
                                 4.
                              
                              
                                 Υλικό διαφήμισης (gadget)
                              
                           
                                 5.
                              
                              
                                 Σεμινάρια και εκθέσεις
                              
                           
                                 6.
                              
                              
                                 Προεκλογικές εκστρατείες
                              
                           
                                 7.
                              
                              
                                 Λοιπές δαπάνες που αφορούν την ενημέρωση
                              
                           
                  
                      
                  
                  
                      
                  
               
                     Α. ΣΥΝΟΛΟ ΕΠΙΣΤΡΕΠΤΕΩΝ ΔΑΠΑΝΩΝ
                  
                  
                      
                  
                  
                      
                  
               
                     
                        Μη επιστρεπτέες δαπάνες
                     
                     
                                 1.
                              
                              
                                 Διάθεση πόρων για άλλες προβλέψεις
                              
                           
                                 2.
                              
                              
                                 Χρηματοοικονομικά έξοδα
                              
                           
                                 3.
                              
                              
                                 Συναλλαγματικές απώλειες
                              
                           
                                 4.
                              
                              
                                 Επισφαλείς απαιτήσεις έναντι τρίτων
                              
                           
                                 5.
                              
                              
                                 Λοιπές (να προσδιοριστούν)
                              
                           
                                 6.
                              
                              
                                 Συνεισφορές σε είδος
                              
                           
                  
                      
                  
                  
                      
                  
               
                     Β. ΣΥΝΟΛΟ ΜΗ ΕΠΙΣΤΡΕΠΤΕΩΝ ΔΑΠΑΝΩΝ
                  
                  
                      
                  
                  
                      
                  
               
                     Γ. ΣΥΝΟΛΟ ΔΑΠΑΝΩΝ
                  
                  
                      
                  
                  
                      
                  
               
            
         
                     
                        Έσοδα
                     
                  
               
                      
                  
                  
                     Προϋπο λογισμός
                  
                  
                     Πραγματοποιηθέντα
                  
               
                     Δ.1-1. Χρηματοδότηση από το Ευρωπαϊκό Κοινοβούλιο μεταφερθείσα από το έτος Ν-1
                  
                  
                      
                  
                  
                      
                  
               
                     Δ.1-2. Χρηματοδότηση από το Ευρωπαϊκό Κοινοβούλιο μεταφερθείσα από το έτος Ν
                  
                  
                      
                  
                  
                      
                  
               
                     Δ.1-3. Χρηματοδότηση από το Ευρωπαϊκό Κοινοβούλιο μεταφερθείσα από το έτος Ν+1
                  
                  
                     ά.α.
                  
                  
                      
                  
               
                     Δ.1 Χρηματοδότηση από το Ευρωπαϊκό Κοινοβούλιο χρησιμοποιηθείσα για την κάλυψη του 85 % των επιστρεπτέων δαπανών κατά το έτος Ν
                  
                  
                      
                  
                  
                      
                  
               
                     Δ.2 Συνδρομές μελών
                  
                  
                      
                  
                  
                      
                  
               
                     
                                 2.1
                              
                              
                                 από κόμματα μέλη
                              
                           
                                 2.2
                              
                              
                                 από πρόσωπα μέλη
                              
                           
                  
                      
                  
                  
                      
                  
               
                     Δ.3 Δωρεές
                  
                  
                      
                  
                  
                      
                  
               
                      
                  
                  
                      
                  
                  
                      
                  
               
                     Δ.4 Άλλοι ίδιοι πόροι
                  
                  
                      
                  
                  
                      
                  
               
                     (να προσδιοριστούν)
                  
                  
                      
                  
                  
                      
                  
               
                     Δ.5 Συνεισφορές σε είδος
                  
                  
                      
                  
                  
                      
                  
               
                     Δ: ΣΥΝΟΛΟ ΕΣΟΔΩΝ
                  
                  
                      
                  
                  
                      
                  
               
                     Ε. κέρδος/ζημία (Δ-Γ)
                  
                  
                      
                  
                  
                      
                  
               
            
         
                     ΣΤ. Διάθεση ιδίων πόρων στον λογαριασμό αποθεματικού
                  
                  
                      
                  
                  
                      
                  
               
                     Ζ. Κέρδος/ζημία για έλεγχο συμμόρφωσης προς τον κανόνα περί μη κερδοσκοπίας (ΣΤ-Ζ)
                  
                  
                      
                  
                  
                      
                  
               
                      
                  
                  
                      
                  
                  
                      
                  
               
                     Η. Τόκοι από προχρηματοδοτήσεις
                  
                  
                      
                  
                  
                      
                  
               
            Σημείωση: απλώς ενδεικτική διάρθρωση. Η δεσμευτική διάρθρωση του εκτιμώμενου προϋπολογισμού δημοσιεύεται ετησίως με την πρόσκληση για συνεισφορές.
         
      
      
         (1)  ΕΕ L 317 της 4.11.2014, σ. 1.
      
         (2)  ΕΕ L 298 της 26.10.2012, σ. 1.
      
         (3)  ΕΕ L 362 της 31.12.2012, σ. 1.
      
         (4)  ΕΕ L 333 της 19.12.2015, σ. 50.
      
         (5)  ΕΕ C 205 της 29.6.2017, σ. 2.
      
         (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
      
         (7)  Κανονισμός (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (ΕΕ L 243 της 11.9.2002, σ. 1).
      
         (8)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).
      
         (9)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου της 11ης Σεπτεμβρίου 2013 σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 (ΕΕ L 248 της 18.9.2013, σ. 1).
   
   
      ΠΑΡΑΡΤΗΜΑ 1β
      
         [ΥΠΟΔΕΙΓΜΑ] ΑΠΟΦΑΣΗ ΕΠΙΔΟΤΗΣΗΣ — ΙΔΡΥΜΑ
         Αριθμός: …[να προστεθεί]…
         
            
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 10 παράγραφος 4,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 224,
         Έχοντας υπόψη τον κανονισμό (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (1) και ιδίως το άρθρο 25 παράγραφος 1,
         Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (2) («ο δημοσιονομικός κανονισμός»),
         Έχοντας υπόψη τον κατ' εξουσιοδότηση κανονισμό (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 (3) («οι κανόνες εφαρμογής του δημοσιονομικού κανονισμού»),
         Έχοντας υπόψη τον κατ' εξουσιοδότηση κανονισμό (ΕΕ, Ευρατόμ) 2015/2401 της Επιτροπής, της 2ας Οκτωβρίου 2015, όσον αφορά το περιεχόμενο και τη λειτουργία του μητρώου για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα (4),
         Έχοντας υπόψη τον Κανονισμό του Ευρωπαϊκού Κοινοβουλίου και ιδίως το άρθρο 25 παράγραφος 11,
         Έχοντας υπόψη την απόφαση του Προεδρείου του Ευρωπαϊκού Κοινοβουλίου, της 12ης Ιουνίου 2017 (5), για τη θέσπιση κανόνων εφαρμογής του κανονισμού (ΕΕ, Ευρατόμ) αριθ. 1141/2014,
         Έχοντας υπόψη τους όρους και τις προϋποθέσεις που καθορίζονται από το Ευρωπαϊκό Κοινοβούλιο στην πρόσκληση υποβολής προτάσεων για τη χορήγηση χρηματοδότησης σε πολιτικά ιδρύματα σε ευρωπαϊκό επίπεδο,
         Εκτιμώντας τα ακόλουθα:
         
                     (1)
                  
                  
                     Το άρθρο 10 παράγραφος 4 της Συνθήκης για την Ευρωπαϊκή Ένωση ορίζει ότι τα πολιτικά κόμματα σε ευρωπαϊκό επίπεδο συμβάλλουν στην διαμόρφωση της ευρωπαϊκής πολιτικής συνείδησης και στην έκφραση της βούλησης των πολιτών της Ένωσης.
                  
               
                     (2)
                  
                  
                     Η παρούσα απόφαση είναι αποτέλεσμα πρόσκλησης για υποβολή προτάσεων με την οποία οι αιτούντες ενημερώθηκαν σχετικά με το υπόδειγμα απόφασης χρηματοδότησης, συμπεριλαμβανομένων των όρων και προϋποθέσεων.
                  
               
                     (3)
                  
                  
                     [ο/η δικαιούχος] υπέβαλε αίτηση χρηματοδότησης στις [ημερομηνία παραλαβής από το Ευρωπαϊκό Κοινοβούλιο], και αποδέχτηκε ρητώς τους όρους και τις προϋποθέσεις της απόφασης χρηματοδότησης,
                  
               ΤO ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΕΞΕΤΑΣΕ την αίτηση κατά τη συνεδρίασή του στις [ημερομηνία] και ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Διατίθεται επιδότηση λειτουργίας κατά την έννοια του άρθρου 121 του δημοσιονομικού κανονισμού («χρηματοδότηση») στον/στην:
         
                     [πλήρης επίσημη ονομασία του/της δικαιούχου]
                  
               
                     [επίσημη νομική μορφή]
                  
               
                     [αριθμός νόμιμης εγγραφής]
                  
               
                     [πλήρης επίσημη διεύθυνση]
                  
               
                     [Αριθμός μητρώου ΦΠΑ],
                  
               
                     («ο δικαιούχος»),
                  
               που εκπροσωπείται, για τους σκοπούς της παρούσας απόφασης χρηματοδότησης, από:
         …[εκπρόσωπος εξουσιοδοτημένος να αναλαμβάνει νομικές υποχρεώσεις]…,
         για την υποστήριξη των καταστατικών δραστηριοτήτων και στόχων του δικαιούχου,
         υπό τους όρους και τις προϋποθέσεις που εκτίθενται στην πρόσκληση για υποβολή προτάσεων και στην παρούσα απόφαση («η απόφαση χρηματοδότησης»), συμπεριλαμβανομένων των ειδικών όρων και προϋποθέσεων, των γενικών όρων και προϋποθέσεων και των παραρτημάτων της:
         
                      
                  
                  
                     Παράρτημα 1 Εκτιμώμενος προϋπολογισμός
                  
               
                      
                  
                  
                     Παράρτημα 2 Πρόγραμμα εργασίας
                  
               που αποτελούν αναπόσπαστο τμήμα της παρούσας απόφασης χρηματοδότησης.
         Οι διατάξεις των ειδικών όρων και προϋποθέσεων υπερέχουν των διατάξεων των άλλων τμημάτων της παρούσας απόφασης. Οι διατάξεις των γενικών όρων και προϋποθέσεων υπερέχουν των διατάξεων των άλλων παραρτημάτων.
         
            Πίνακας περιεχομένων
         
         
                     I.
                  
                  ΕΙΔΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
                  28
               
                     Άρθρο I.1
                  
                  Αντικείμενο της απόφασης
                  28
               
                     Άρθρο I.2
                  
                  Περίοδος επιλεξιμότητας
                  29
               
                     Άρθρο I.3
                  
                  Μορφή της χρηματοδότησης
                  29
               
                     Άρθρο I.4
                  
                  Προσωρινό (μέγιστο) ποσό της χρηματοδότησης
                  29
               
                     Άρθρο I.5
                  
                  Πληρωμές και ρυθμίσεις πληρωμών
                  29
               
                     I.5.1
                  
                  Προχρηματοδότηση
                  29
               
                     I.5.2
                  
                  Καταβολή του υπολοίπου ή ανάκτηση των αχρεωστήτως καταβληθεισών προχρηματοδοτήσεων
                  29
               
                     I.5.3
                  
                  Νόμισμα
                  29
               
                     Άρθρο I.6
                  
                  Τραπεζικός λογαριασμός
                  29
               
                     Άρθρο I.7
                  
                  Γενικές διοικητικές διατάξεις
                  30
               
                     Άρθρο I.8
                  
                  Έναρξη ισχύος της απόφασης
                  30
               
                     II.
                  
                  ΓΕΝΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
                  30
               
                     ΜEΡΟΣ Α:
                  
                  ΝΟΜΙΚΕΣ ΚΑΙ ΔΙΟΙΚΗΤΙΚΕΣ ΔΙΑΤΑΞΕΙΣ
                  30
               
                     Άρθρο II.1
                  
                  Ορισμοί
                  30
               
                     Άρθρο II.2
                  
                  Γενικές υποχρεώσεις του δικαιούχου
                  31
               
                     Άρθρο II.3
                  
                  Υποχρεώσεις σε σχέση με τον τραπεζικό λογαριασμό
                  31
               
                     Άρθρο II.4
                  
                  Αστική ευθύνη για ζημίες
                  31
               
                     Άρθρο II.5
                  
                  Εμπιστευτικότητα
                  31
               
                     Άρθρο II.6
                  
                  Επεξεργασία προσωπικών δεδομένων
                  32
               
                     Άρθρο II.7
                  
                  Τήρηση αρχείων
                  32
               
                     Άρθρο II.8
                  
                  Προβολή της ενωσιακής χρηματοδότησης
                  32
               
                     II.8.1
                  
                  Ενημέρωση για την ενωσιακή χρηματοδότηση
                  32
               
                     II.8.2
                  
                  Δηλώσεις αποποίησης ευθύνης του Ευρωπαϊκού Κοινοβουλίου
                  32
               
                     II.8.3
                  
                  Δημοσίευση πληροφοριών από το Ευρωπαϊκό Κοινοβούλιο
                  32
               
                     Άρθρο II.9
                  
                  Ανάθεση συμβάσεων από τον δικαιούχο
                  32
               
                     II.9.1
                  
                  Αρχές
                  32
               
                     II.9.2
                  
                  Τήρηση αρχείων
                  32
               
                     II.9.3
                  
                  Έλεγχος
                  33
               
                     II.9.4
                  
                  Ευθύνη
                  33
               
                     Άρθρο II.10
                  
                  Οικονομική ενίσχυση τρίτων
                  33
               
                     Άρθρο II.11
                  
                  Ανωτέρα βία
                  33
               
                     Άρθρο II.12
                  
                  Αναστολή της καταβολής της χρηματοδότησης
                  33
               
                     II.12.1
                  
                  Λόγοι αναστολής
                  33
               
                     II.12.2
                  
                  Διαδικασία αναστολής
                  33
               
                     II.12.3
                  
                  Επενέργειες της αναστολής
                  34
               
                     II.12.4
                  
                  Επανέναρξη των πληρωμών
                  34
               
                     Άρθρο II.13
                  
                  Ανάκληση της απόφασης χρηματοδότησης από το Ευρωπαϊκό Κοινοβούλιο
                  34
               
                     II.13.1
                  
                  Λόγοι ανάκλησης
                  34
               
                     II.13.2
                  
                  Διαδικασία ανάκλησης
                  34
               
                     II.13.3
                  
                  Επενέργειες της ανάκλησης
                  34
               
                     Άρθρο II.14
                  
                  Τερματισμός της απόφασης χρηματοδότησης
                  34
               
                     II.14.1
                  
                  Τερματισμός μετά από αίτημα του δικαιούχου
                  34
               
                     II.14.2
                  
                  Τερματισμός από το Ευρωπαϊκό Κοινοβούλιο
                  34
               
                     Άρθρο II.15
                  
                  Εκχώρηση
                  35
               
                     Άρθρο II.16
                  
                  Τόκοι υπερημερίας
                  35
               
                     Άρθρο II.17
                  
                  Εφαρμοστέο δίκαιο
                  35
               
                     Άρθρο II.18
                  
                  Δικαίωμα ακρόασης
                  36
               
                     ΜΕΡΟΣ Β:
                  
                  ΟΙΚΟΝΟΜΙΚΕΣ ΔΙΑΤΑΞΕΙΣ
                  36
               
                     Άρθρο II.19
                  
                  Επιλέξιμες δαπάνες
                  36
               
                     II.19.1
                  
                  Προϋποθέσεις
                  36
               
                     II.19.2
                  
                  Παραδείγματα επιλέξιμων δαπανών
                  36
               
                     Άρθρο II.20
                  
                  Μη επιλέξιμες δαπάνες
                  36
               
                     Άρθρο II.21
                  
                  Συνεισφορές σε είδος
                  37
               
                     Άρθρο II.22
                  
                  Μεταφορές πιστώσεων
                  37
               
                     Άρθρο II.23
                  
                  Υποχρεώσεις υποβολής εκθέσεων
                  37
               
                     II.23.1
                  
                  Ετήσια έκθεση
                  38
               
                     II.23.2
                  
                  Έκθεση εξωτερικού ελέγχου
                  38
               
                     Άρθρο II.24
                  
                  Απόφαση για την ετήσια έκθεση
                  38
               
                     Άρθρο II.25
                  
                  Απόφαση σχετικά με το τελικό ποσό της χρηματοδότησης
                  39
               
                     II.25.1
                  
                  Αντίκτυπος της ετήσιας έκθεσης
                  39
               
                     II.25.2
                  
                  Ελάχιστο όριο
                  39
               
                     II.25.3
                  
                  Μεταφορά πλεονάσματος
                  39
               
                     II.25.4
                  
                  Απόφαση για τελικό ποσό της χρηματοδότησης
                  39
               
                     II.25.5
                  
                  Υπόλοιπο χρηματοδότησης
                  40
               
                     II.25.6
                  
                  Κέρδος
                  40
               
                     Άρθρο II.26
                  
                  Ανάκτηση
                  40
               
                     II.26.1
                  
                  Τόκοι υπερημερίας
                  40
               
                     II.26.2
                  
                  Συμψηφισμός
                  40
               
                     II.26.3
                  
                  Τραπεζικά έξοδα
                  40
               
                     Άρθρο II.27
                  
                  Οικονομική εγγύηση
                  41
               
                     Άρθρο II.28
                  
                  Έλεγχος
                  41
               
                     II.28.1
                  
                  Γενικές διατάξεις
                  41
               
                     II.28.2
                  
                  Καθήκον διατήρησης εγγράφων
                  41
               
                     II.28.3
                  
                  Υποχρέωση παροχής εγγράφων και/ή πληροφοριών
                  41
               
                     II.28.4
                  
                  Επιτόπιες επιθεωρήσεις
                  41
               
                     II.28.5
                  
                  Διαδικασία ελέγχου κατ' αντιπαράθεση
                  41
               
                     II.28.6
                  
                  Συνέπειες των ευρημάτων του ελέγχου
                  42
               
                     II.28.7
                  
                  Δικαιώματα ελέγχου της OLAF
                  42
               
                     II.28.8
                  
                  Δικαιώματα ελέγχου του Ευρωπαϊκού Ελεγκτικού Συνεδρίου
                  42
               
                     II.28.9
                  
                  Μη συμμόρφωση προς τις υποχρεώσεις δυνάμει των άρθρων II.28.1 έως
                  42
               
                     Παράρτημα 1
                  
                  Εκτιμώμενος προϋπολογισμός
                  43
               
                     Παράρτημα 2
                  
                  Πρόγραμμα εργασίας
                  45
               I.   ΕΙΔΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
         
         
            Άρθρο I.1
         
         
            Αντικείμενο της απόφασης
         
         Το Ευρωπαϊκό Κοινοβούλιο χορηγεί χρηματοδότηση για την υλοποίηση των καταστατικών δραστηριοτήτων και στόχων του δικαιούχου κατά το οικονομικό έτος [να συμπληρωθεί], σύμφωνα με τους όρους και τις προϋποθέσεις που καθορίζονται στους ειδικούς όρους και προϋποθέσεις και τους γενικούς όρους και προϋποθέσεις («όροι και προϋποθέσεις»), και σύμφωνα με τα παραρτήματα της απόφασης χρηματοδότησης. Αυτό συνιστά εκτέλεση της απόφασης χρηματοδότησης από το Ευρωπαϊκό Κοινοβούλιο.
         Ο δικαιούχος θα χρησιμοποιήσει τη χρηματοδότηση για τον σκοπό της υλοποίησης των καταστατικών δραστηριοτήτων και στόχων του, ενεργώντας με ιδία ευθύνη και σύμφωνα με τους όρους και τις προϋποθέσεις και τα παραρτήματα της απόφασης χρηματοδότησης. Αυτό συνιστά εκτέλεση της απόφασης χρηματοδότησης από τον δικαιούχο.
         
            Άρθρο I.2
         
         
            Περίοδος επιλεξιμότητας
         
         Η περίοδος επιλεξιμότητας για χρηματοδότηση από την Ένωση είναι από [να προστεθεί ΗΗ/MM/ΕΕ] έως [να προστεθεί ΗΗ/MM/ΕΕ].
         
            Άρθρο I.3
         
         
            Μορφή της χρηματοδότησης
         
         Η επιδότηση χορηγείται στον δικαιούχο σύμφωνα με το μέρος Ι τίτλο VI του δημοσιονομικού κανονισμού, υπό μορφή επιστροφής ποσοστού των επιλέξιμων πραγματοποιηθεισών δαπανών.
         
            Άρθρο I.4
         
         
            Προσωρινό (μέγιστο) ποσό της χρηματοδότησης
         
         Το Ευρωπαϊκό Κοινοβούλιο αναλαμβάνει την κάλυψη μεγίστου ποσού [να προστεθεί το ποσό] EUR, που δεν υπερβαίνει το 85 % του συνόλου των εκτιμώμενων επιλέξιμων δαπανών.
         Οι εκτιμώμενες επιλέξιμες δαπάνες για κάθε δικαιούχο παρατίθενται στο παράρτημα 1 («εκτιμώμενος προϋπολογισμός»). Ο εκτιμώμενος προϋπολογισμός είναι ισοσκελισμένος και περιλαμβάνει ανάλυση όλων των εξόδων και των εσόδων του δικαιούχου για την περίοδο επιλεξιμότητας. Οι επιλέξιμες δαπάνες διαχωρίζονται από τις μη επιλέξιμες δαπάνες, σύμφωνα με το άρθρο ΙΙ.19.
         
            Άρθρο I.5
         
         
            Πληρωμές και ρυθμίσεις πληρωμών
         
         Η χρηματοδότηση καταβάλλεται σύμφωνα με το χρονοδιάγραμμα και τις ρυθμίσεις που παρατίθενται κατωτέρω.
         I.5.1   Προχρηματοδότηση
         
         Καταβάλλεται στον δικαιούχο προχρηματοδότηση ύψους [να προστεθεί το ποσό] EUR, που αντιστοιχεί στο [100 % εξ ορισμού, διαφορετικά να προστεθεί το ποσοστό που αποφασίστηκε από το Ευρωπαϊκό Κοινοβούλιο] του ανώτατου ποσού που καθορίζεται στο άρθρο Ι.4 της παρούσας απόφασης χρηματοδότησης, εντός 30 ημερών από την ημερομηνία έναρξης της ισχύος της απόφασης χρηματοδότησης ή, εάν συντρέχει περίπτωση, από την ημερομηνία κατά την οποία το Ευρωπαϊκό Κοινοβούλιο έλαβε την οικονομική εγγύηση ύψους [να προστεθεί το ποσό] EUR, όποια ημερομηνία είναι μεταγενέστερη.
         I.5.2   Καταβολή του υπολοίπου ή ανάκτηση των αχρεωστήτως καταβληθεισών προχρηματοδοτήσεων
         
         Καταβάλλεται στον δικαιούχο το υπόλοιπο της χρηματοδότησης, ή επιστρέφονται τυχόν αχρεωστήτως καταβληθέντα ποσά προχρηματοδότησης, εντός 30 ημερών από την απόφαση του Ευρωπαϊκού Κοινοβουλίου σχετικά με την ετήσια έκθεση και τον προσδιορισμό του τελικού ποσού της χρηματοδότησης όπως ορίζεται στο άρθρο ΙΙ.23 και στο άρθρο ΙΙ.25.
         I.5.3   Νόμισμα
         
         Οι πληρωμές γίνονται από το Ευρωπαϊκό Κοινοβούλιο σε ευρώ. Η ενδεχόμενη μετατροπή των πραγματικών δαπανών σε ευρώ γίνεται με την ημερήσια τιμή που δημοσιεύεται στην Επίσημη Εφημερίδα της Ευρωπαϊκής Ένωσης, σειρά C, ή, ελλείψει αυτής, με τον λογιστικό μηνιαίο συντελεστή που καταρτίζει το Ευρωπαϊκό Κοινοβούλιο και δημοσιεύει στον ιστότοπό του, την ημέρα της έκδοσης της εντολής πληρωμής από το Ευρωπαϊκό Κοινοβούλιο, πλην αντιθέτων ρητών διατάξεων των ειδικών όρων και προϋποθέσεων.
         Οι πληρωμές του Ευρωπαϊκού Κοινοβουλίου λογίζονται πραγματοποιηθείσες την ημέρα χρέωσης του λογαριασμού του.
         
            Άρθρο I.6
         
         
            Τραπεζικός λογαριασμός
         
         Οι πληρωμές γίνονται σε τραπεζικό λογαριασμό ή υπο-λογαριασμό του δικαιούχου σε τράπεζα εγκατεστημένη σε κράτος μέλος της Ευρωπαϊκής Ένωσης, σε ευρώ, υπό τα εξής στοιχεία:
         
                     Ονομασία της Τράπεζας: […]
                  
               
                     Διεύθυνση του υποκαταστήματος στο οποίο έχει ανοιχτεί ο λογαριασμός: […]
                  
               
                     Ακριβής ονομασία του δικαιούχου του λογαριασμού: […]
                  
               
                     Πλήρης αριθμός λογαριασμού (συμπεριλαμβανομένων των τραπεζικών κωδικών): […]
                  
               
                     ΙΒΑΝ: […]
                  
               
                     BIC / SWIFT: […]
                  
               
            Άρθρο I.7
         
         
            Γενικές διοικητικές διατάξεις
         
         Κάθε κοινοποίηση προς το Ευρωπαϊκό Κοινοβούλιο σε σχέση με την παρούσα απόφαση γίνεται εγγράφως, να αναφέρει τον αριθμό της απόφασης χρηματοδότησης και να αποστέλλεται στη διεύθυνση:
         
                     Ευρωπαϊκό Κοινοβούλιο
                  
               
                     κ. Πρόεδρο
                  
               
                     υπόψη του Γενικού Διευθυντή Οικονομικών
                  
               
                     Γραφείο SCH 05B031
                  
               
                     L-2929 Luxembourg
                  
               Η απλή αλληλογραφία λογίζεται παραληφθείσα από το Ευρωπαϊκό Κοινοβούλιο την ημέρα που πρωτοκολλάται από την Υπηρεσία Αλληλογραφίας του Ευρωπαϊκού Κοινοβουλίου.
         Η απόφαση χρηματοδότησης απευθύνεται στον δικαιούχο στην εξής διεύθυνση:
         
                     Κύριο/Κυρία […]
                  
               
                     [Τίτλος]
                  
               
                     [Επίσημη ονομασία δικαιούχου οργανισμού]
                  
               
                     [Πλήρης επίσημη διεύθυνση]
                  
               Κάθε αλλαγή διεύθυνσης του δικαιούχου γνωστοποιείται αμέσως εγγράφως στο Ευρωπαϊκό Κοινοβούλιο.
         
            Άρθρο I.8
         
         
            Έναρξη ισχύος της απόφασης
         
         Η απόφαση χρηματοδότησης τίθεται σε ισχύ την ημερομηνία κατά την οποία υπογράφεται εξ ονόματος του Ευρωπαϊκού Κοινοβουλίου.
         II.   ΓΕΝΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ
         
         ΜEΡΟΣ Α: ΝΟΜΙΚΕΣ ΚΑΙ ΔΙΟΙΚΗΤΙΚΕΣ ΔΙΑΤΑΞΕΙΣ
         
            Άρθρο II.1
         
         
            Ορισμοί
         
         Για τους σκοπούς της παρούσας απόφασης χρηματοδότησης νοούνται ως:
         
                     1)
                  
                  
                     
                        «έκθεση δραστηριοτήτων» η γραπτή τεκμηρίωση των δαπανών που έγιναν κατά την περίοδο επιλεξιμότητας. Για παράδειγμα, επεξήγηση σχετικά με δραστηριότητες, διοικητικές δαπάνες, κ.λπ.. Η έκθεση δραστηριοτήτων αποτελεί μέρος της ετήσιας έκθεσης·
                  
               
                     2)
                  
                  
                     
                        «ετήσια έκθεση» η έκθεση που πρέπει να υποβάλλεται μέσα σε έξι μήνες από το τέλος του οικονομικού έτους, σύμφωνα με το άρθρο 23 του κανονισμού (ΕΕ, Ευρατόμ) αριθ. 1141/2014·
                  
               
                     3)
                  
                  
                     
                        «υπόλοιπο χρηματοδότησης» η διαφορά μεταξύ του ποσού της προχρηματοδότησης σύμφωνα με το άρθρο Ι.5.1 και του τελικού ποσού της χρηματοδότησης που καθορίζεται σύμφωνα με το άρθρο ΙΙ.25.4·
                  
               
                     4)
                  
                  
                     
                        «εκκαθάριση της προχρηματοδότησης» η κατάσταση στην οποία το τελικό ποσό της χρηματοδότησης καθορίζεται από τον διατάκτη και το ποσό που καταβλήθηκε στον δικαιούχο δεν είναι πλέον στην κυριότητα της Ένωσης·
                  
               
                     5)
                  
                  
                     
                        «σύγκρουση συμφερόντων» η κατάσταση στην οποία η αμερόληπτη και αντικειμενική εκτέλεση της απόφασης χρηματοδότησης από τον δικαιούχο υπονομεύεται από οικογενειακούς ή συναισθηματικούς λόγους, εθνικούς δεσμούς, οικονομικό συμφέρον ή οποιαδήποτε σύμπτωση συμφερόντων με οποιονδήποτε τρίτο σε σχέση με το αντικείμενο της απόφασης χρηματοδότησης. Η πολιτική συνάφεια δεν αποτελεί κατ' αρχήν λόγο για σύγκρουση συμφερόντων στην περίπτωση συμφωνιών που συνάπτονται μεταξύ του πολιτικού κόμματος και οργανώσεων που έχουν τις ίδιες πολιτικές αξίες. Ωστόσο, σε περίπτωση τέτοιας συμφωνίας απαιτείται συμμόρφωση προς το άρθρο 22 του κανονισμού (ΕΕ, Ευρατόμ) αριθ. 1141/2014·
                  
               
                     6)
                  
                  
                     
                        «συνεισφορές σε είδος» ή «παροχή σε είδος» μη χρηματοοικονομικοί πόροι που τίθενται στη διάθεση του δικαιούχου δωρεάν από τρίτα μέρη, σύμφωνα με το άρθρο 2 σημεία 7) και 8) του κανονισμού (ΕΕ, Ευρατόμ) αριθ. 1141/2014·
                  
               
                     7)
                  
                  
                     
                        «οικονομικό έτος N» ή «περίοδος επιλεξιμότητας» αμφότερα η περίοδος εκτέλεσης των δραστηριοτήτων για τις οποίες δόθηκε χρηματοδότηση στο πλαίσιο της απόφασης χρηματοδότησης, όπως ορίζεται στο άρθρο Ι.2·
                  
               
                     8)
                  
                  
                     
                        
                           «ανωτέρα βία»
                         κάθε απρόβλεπτη ή έκτακτη κατάσταση ή συμβάν που διαφεύγει του ελέγχου του δικαιούχου ή του Ευρωπαϊκού Κοινοβουλίου και εμποδίζει ένα από τα μέρη να εκπληρώσει οποιαδήποτε από τις υποχρεώσεις του δυνάμει της απόφασης χρηματοδότησης, που δεν οφείλεται σε σφάλμα ή αμέλεια εκ μέρους τους ή εκ μέρους ενός εκ των υπεργολάβων, των συνδεδεμένων οντοτήτων ή τρίτων που λαμβάνουν οικονομική ενίσχυση, και που αποδεικνύεται αναπόφευκτο παρά την επίδειξη της δέουσας επιμέλειας. Δεν είναι δυνατόν να προβληθούν ως ανωτέρα βία τα ακόλουθα: εργατικές διαφορές, απεργίες ή οικονομικές δυσχέρειες ή τυχόν ελλιπής παροχή υπηρεσίας, ελάττωμα εξοπλισμού ή υλικού ή καθυστερήσεις στη διάθεσή τους, εκτός αν προκύπτουν άμεσα από προσήκουσα περίπτωση ανωτέρας βίας·
                  
               
                     9)
                  
                  
                     
                        «επίσημη κοινοποίηση» έγγραφη επικοινωνία, με αλληλογραφία ή μέσω ηλεκτρονικού ταχυδρομείου, με αποδεικτικό παραλαβής·
                  
               
                     10)
                  
                  
                     
                        «απάτη» κάθε εσκεμμένη πράξη ή παράλειψη που θίγει τα οικονομικά συμφέροντα της Ένωσης και συνδέεται με τη χρήση ή υποβολή πλαστών, ανακριβών ή ελλιπών δηλώσεων ή εγγράφων ή με τη μη γνωστοποίηση πληροφοριών κατά παράβαση ειδικής υποχρέωσης·
                  
               
                     11)
                  
                  
                     
                        «χρηματοδότηση» το ίδιο όπως οι «επιδοτήσεις» κατά την έννοια του μέρους Ι, τίτλος VI του δημοσιονομικού κανονισμού και του κεφαλαίου IV του κανονισμού (ΕΕ, Ευρατόμ) αριθ. 1141/2014·
                  
               
                     12)
                  
                  
                     
                        «παρατυπία» κάθε παραβίαση διάταξης του ενωσιακού δικαίου η οποία είναι αποτέλεσμα πράξης ή παράλειψης του δικαιούχου και ζημιώνει, ή ενδέχεται να ζημιώσει, τον προϋπολογισμό της Ένωσης·
                  
               
                     13)
                  
                  
                     
                        «ίδιοι πόροι» εξωτερικές πηγές χρηματοδότησης άλλες από την ενωσιακή χρηματοδότηση. Για παράδειγμα: δωρεές, συνεισφορές μελών [όπως ορίζονται στο άρθρο 2 σημεία 7) και 8) του κανονισμού (ΕΕ, Ευρατόμ) αριθ. 1141/2014] κ.λπ.·
                  
               
                     14)
                  
                  
                     
                        «συναφές πρόσωπο» κάθε πρόσωπο το οποίο έχει εξουσιοδοτηθεί να εκπροσωπεί τον δικαιούχο ή να λαμβάνει αποφάσεις εξ ονόματός του·
                  
               
                     15)
                  
                  
                     
                        «ουσιώδες σφάλμα» κάθε παραβίαση διάταξης της απόφασης χρηματοδότησης η οποία είναι αποτέλεσμα πράξης ή παράλειψης του δικαιούχου και ζημιώνει, ή ενδέχεται να ζημιώσει, τον προϋπολογισμό της Ευρωπαϊκής Ένωσης.
                  
               
            Άρθρο II.2
         
         
            Γενικές υποχρεώσεις του δικαιούχου
         
         Ο δικαιούχος:
         
                     α)
                  
                  
                     φέρει την αποκλειστική ευθύνη και το βάρος της αποδείξεως για την τήρηση όλων των νόμιμων υποχρεώσεων που υπέχει·
                  
               
                     β)
                  
                  
                     οφείλει να επανορθώνει κάθε βλάβη που υφίσταται το Ευρωπαϊκό Κοινοβούλιο ως αποτέλεσμα της εκτέλεσης, συμπεριλαμβανομένης της πλημμελούς εκτέλεσης, της απόφασης χρηματοδότησης, με εξαίρεση τις περιπτώσεις ανωτέρας βίας·
                  
               
                     γ)
                  
                  
                     φέρει την αποκλειστική ευθύνη έναντι τρίτων, μεταξύ άλλων για πάσης φύσεως βλάβες που αυτοί υφίστανται κατά την εκτέλεση της απόφασης χρηματοδότησης·
                  
               
                     δ)
                  
                  
                     ενημερώνει αμέσως το Ευρωπαϊκό Κοινοβούλιο για κάθε αλλαγή της νομικής, οικονομικής, τεχνικής, οργανωτικής ή ιδιοκτησιακής κατάστασής του και για κάθε αλλαγή της επωνυμίας, της διεύθυνσης ή του νόμιμου εκπροσώπου του·
                  
               
                     ε)
                  
                  
                     δεσμεύεται να λαμβάνει όλα τα αναγκαία μέτρα για την πρόληψη της πρόκλησης συγκρούσεων συμφερόντων.
                  
               
            Άρθρο II.3
         
         
            Υποχρεώσεις σε σχέση με τον τραπεζικό λογαριασμό
         
         Ο λογαριασμός ή ο υπο-λογαριασμός που αναφέρεται στο άρθρο Ι.6 πρέπει να επιτρέπει τον προσδιορισμό των χρημάτων που καταβάλλονται από το Ευρωπαϊκό Κοινοβούλιο και των αντίστοιχων τόκων ή ισοδύναμων οφελών.
         Εάν τα ποσά που εμβάζονται στον λογαριασμό αυτό αποφέρουν τόκους ή ισοδύναμα οφέλη βάσει του δικαίου του κράτους στην επικράτεια του οποίου έχει ανοιχθεί ο λογαριασμός, ο δικαιούχος μπορεί να κρατήσει του τόκους αυτούς ή τα ως άνω οφέλη, σύμφωνα με το άρθρο 8 παράγραφος 4 του δημοσιονομικού κανονισμού.
         Σε καμία περίπτωση δεν χρησιμοποιούνται για κερδοσκοπικούς σκοπούς τα χρήματα που έχουν καταβληθεί από το Ευρωπαϊκό Κοινοβούλιο.
         Η προχρηματοδότηση παραμένει στην κυριότητα της Ένωσης έως τον συμψηφισμό της με το τελικό ποσό της χρηματοδότησης.
         
            Άρθρο II.4
         
         
            Αστική ευθύνη για ζημίες
         
         Το Ευρωπαϊκό Κοινοβούλιο δεν μπορεί να θεωρηθεί υπεύθυνο για τυχόν ζημία που προκάλεσε ή υπέστη ο δικαιούχος, συμπεριλαμβανομένης ζημίας προκληθείσας σε τρίτους κατά την εκτέλεση ή συνεπεία της παρούσας απόφασης χρηματοδότησης.
         Με εξαίρεση την περίπτωση ανωτέρας βίας, ο δικαιούχος ή το συναφές πρόσωπο αποζημιώνει το Ευρωπαϊκό Κοινοβούλιο για οποιαδήποτε ζημία υποστεί το τελευταίο ως αποτέλεσμα της εκτέλεσης της απόφασης χρηματοδότησης ή του γεγονότος ότι η απόφαση χρηματοδότησης δεν εκτελέστηκε σε πλήρη συμμόρφωση προς τις διατάξεις της.
         
            Άρθρο II.5
         
         
            Εμπιστευτικότητα
         
         Εκτός εάν ορίζεται άλλως στην παρούσα απόφαση χρηματοδότησης, στο άρθρο 32 του κανονισμού (ΕΕ, Ευρατόμ) αριθ. 1141/2014 και στις λοιπές ισχύουσες νομοθετικές πράξεις της ΕΕ, το Ευρωπαϊκό Κοινοβούλιο και ο δικαιούχος αναλαμβάνουν την υποχρέωση να διαφυλάξουν το απόρρητο κάθε εγγράφου, πληροφορίας ή άλλου υλικού που σχετίζεται άμεσα με το αντικείμενο της παρούσας απόφασης χρηματοδότησης.
         
            Άρθρο II.6
         
         
            Επεξεργασία προσωπικών δεδομένων
         
         Όλα τα προσωπικά δεδομένα που συλλέγονται στο πλαίσιο της παρούσας απόφασης χρηματοδότησης υποβάλλονται σε επεξεργασία σύμφωνα με το άρθρο 33 του κανονισμού (ΕΕ, Ευρατόμ) αριθ. 1141/2014 και τον κανονισμό (ΕΚ) αριθ. 45/2001 (6).
         Τα δεδομένα αυτά τυγχάνουν επεξεργασίας μόνο για τους σκοπούς της εκτέλεσης και της επίβλεψης της εκτέλεσης της απόφασης χρηματοδότησης, με την επιφύλαξη της ενδεχόμενης κοινοποίησής τους στα όργανα που είναι αρμόδια για τον έλεγχο και τον λογιστικό έλεγχο δυνάμει της ενωσιακής νομοθεσίας.
         
            Άρθρο II.7
         
         
            Τήρηση αρχείων
         
         Σύμφωνα με το άρθρο 136 του δημοσιονομικού κανονισμού, ο δικαιούχος διατηρεί αρχεία, δικαιολογητικά έγγραφα, στατιστικές καταγραφές και άλλες καταγραφές σε σχέση με την εκτέλεση της απόφασης χρηματοδότησης επί πενταετία μετά την πληρωμή του υπολοίπου ή την ανάκτηση των προκαταβολών που καταβλήθηκαν αχρεωστήτως.
         Τα αρχεία που αφορούν ελέγχους, προσφυγές, αντιδικίες ή τη διευθέτηση αξιώσεων που απορρέουν από τη χρήση της χρηματοδότησης διατηρούνται μέχρι το τέλος των εν λόγω ελέγχων, προσφυγών, αντιδικιών ή διευθέτησης αξιώσεων.
         
            Άρθρο II.8
         
         
            Προβολή της ενωσιακής χρηματοδότησης
         
         II.8.1   Ενημέρωση για την ενωσιακή χρηματοδότηση
         
         Με την επιφύλαξη διαφορετικής απαίτησης ή συμφωνίας εκ μέρους του Ευρωπαϊκού Κοινοβουλίου, σε κάθε κοινοποίηση ή δημοσίευση εκ μέρους του δικαιούχου, που σχετίζεται με την απόφαση χρηματοδότησης, μεταξύ άλλων σε διασκέψεις, σεμινάρια, ή κάθε είδους ενημερωτικό ή διαφημιστικό υλικό (όπως μπροσούρες, φυλλάδια, αφίσες, παρουσιάσεις, σε ηλεκτρονική μορφή κ.λπ.), αναφέρεται ότι το πρόγραμμα έλαβε οικονομική υποστήριξη από το Ευρωπαϊκό Κοινοβούλιο.
         II.8.2   Δηλώσεις αποποίησης ευθύνης του Ευρωπαϊκού Κοινοβουλίου
         
         Κάθε κοινοποίηση ή δημοσίευση του δικαιούχου, υπό οποιαδήποτε μορφή και σε οποιοδήποτε μέσο, αναφέρει ότι ο συντάκτης φέρει την αποκλειστική ευθύνη και ότι το Ευρωπαϊκό Κοινοβούλιο δεν ευθύνεται για τον τρόπο με τον οποίο θα μπορούσαν να χρησιμοποιηθούν οι πληροφορίες που τυχόν περιέχονται σε αυτή την κοινοποίηση ή δημοσίευση.
         II.8.3   Δημοσίευση πληροφοριών από το Ευρωπαϊκό Κοινοβούλιο
         
         Το Ευρωπαϊκό Κοινοβούλιο δημοσιεύει σε ιστότοπο τις πληροφορίες που προσδιορίζονται στο άρθρο 32 του κανονισμού (ΕΕ, Ευρατόμ) αριθ. 1141/2014.
         
            Άρθρο II.9
         
         
            Ανάθεση συμβάσεων από τον δικαιούχο
         
         II.9.1   Αρχές
         
         Εάν ο δικαιούχος συνάψει συμβάσεις προμηθειών με σκοπό την υλοποίηση της απόφασης χρηματοδότησης, οφείλει να οργανώσει μειοδοτικό διαγωνισμό και να αναθέσει τη σύμβαση στον προσφέροντα που υποβάλλει την προσφορά η οποία θεωρείται ότι παρουσιάζει την καλύτερη σχέση ποιότητας/τιμής, ή, όπου είναι σκόπιμο, στον προσφέροντα που προσφέρει τη χαμηλότερη τιμή. Ο δικαιούχος οφείλει να αποφεύγει κάθε σύγκρουση συμφερόντων.
         Για συμβάσεις αξίας άνω των 60 000 EUR ανά προμηθευτή και αγαθό ή υπηρεσία, ο δικαιούχος συγκεντρώνει τουλάχιστον τρεις προσφορές που λαμβάνονται κατόπιν γραπτής πρόσκλησης για υποβολή προσφορών στην οποία προσδιορίζονται λεπτομερώς οι απαιτήσεις της σύμβασης. Η διάρκεια των σχετικών συμβάσεων δεν υπερβαίνει τα πέντε έτη.
         Εάν οι προσφορές που ανταποκρίνονται στην έγγραφη πρόσκληση υποβολής προσφορών είναι λιγότερες από τρεις, ο δικαιούχος καλείται να αποδείξει ότι ήταν αδύνατον να υποβληθούν περισσότερες προσφορές για τη σχετική σύμβαση.
         II.9.2   Τήρηση αρχείων
         
         Ο δικαιούχος καταγράφει την αξιολόγηση των προσφορών και αιτιολογεί εγγράφως την επιλογή του τελικού προμηθευτή.
         II.9.3   Έλεγχος
         
         Ο δικαιούχος εξασφαλίζει ότι το Ευρωπαϊκό Κοινοβούλιο, η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα, το Ευρωπαϊκό Ελεγκτικό Συνέδριο και η Ευρωπαϊκή Υπηρεσία Καταπολέμησης της Απάτης (OLAF) είναι σε θέση να ασκήσουν τις ελεγκτικές εξουσίες τους δυνάμει του κεφαλαίου V του κανονισμού (ΕΕ, Ευρατόμ) αριθ. 1141/2014. Ο δικαιούχος εξασφαλίζει ότι οι συμβάσεις που συνάπτονται με τρίτα μέρη προβλέπουν τη δυνατότητα άσκησης των εν λόγω εξουσιών και σε σχέση με αυτά τα τρίτα μέρη.
         II.9.4   Ευθύνη
         
         Ο δικαιούχος φέρει την αποκλειστική ευθύνη για την εκτέλεση της απόφασης χρηματοδότησης και για την τήρηση των διατάξεων της απόφασης χρηματοδότησης. Ο δικαιούχος προβαίνει στις απαιτούμενες ρυθμίσεις ώστε ο ανάδοχος να συμφωνήσει να παραιτηθεί κάθε δικαιώματος έναντι του Ευρωπαϊκού Κοινοβουλίου στο πλαίσιο της απόφασης χρηματοδότησης.
         
            Άρθρο II.10
         
         
            Οικονομική ενίσχυση τρίτων
         
         Η οικονομική ενίσχυση τρίτων από τον δικαιούχο κατά την έννοια του άρθρου 137 του δημοσιονομικού κανονισμού μπορεί να συνιστά επιλέξιμη δαπάνη υπό τους εξής όρους:
         
                     α)
                  
                  
                     η οικονομική στήριξη χορηγείται από τον δικαιούχο στους εξής τρίτους: … [να προστεθούν τα ονόματα των πιθανών δικαιούχων σύμφωνα με τις οδηγίες της αίτησης]·
                  
               
                     β)
                  
                  
                     η οικονομική ενίσχυση δεν υπερβαίνει τις 60 000 EUR ανά δικαιούχο τρίτο·
                  
               
                     γ)
                  
                  
                     χρησιμοποιείται από τον τρίτο για την κάλυψη επιλέξιμων δαπανών·
                  
               
                     δ)
                  
                  
                     ο δικαιούχος εγγυάται τη δυνατότητα ανάκτησης της οικονομικής ενίσχυσης.
                  
               Εθνικά ή ευρωπαϊκά πολιτικά κόμματα και εθνικά ή ευρωπαϊκά πολιτικά ιδρύματα δεν θεωρούνται τρίτα μέρη για τους σκοπούς του παρόντος άρθρου.
         Σύμφωνα με το άρθρο 137 παράγραφος 2 του δημοσιονομικού κανονισμού ο δικαιούχος εξασφαλίζει ότι το Ευρωπαϊκό Κοινοβούλιο και το Ευρωπαϊκό Ελεγκτικό Συνέδριο δύνανται να ασκούν τις ελεγκτικές τους εξουσίες σε όλα τα τρίτα μέρη που έχουν λάβει χρηματοδότηση από την Ένωση, όσον αφορά την πρόσβαση σε έγγραφα, σε χώρους και σε πληροφορίες, συμπεριλαμβανομένων όσων είναι αποθηκευμένες σε ηλεκτρονικά μέσα.
         
            Άρθρο II.11
         
         
            
               Ανωτέρα βία
            
         
         Εάν είτε το Ευρωπαϊκό Κοινοβούλιο είτε ο δικαιούχος αντιμετωπίζουν κατάσταση ανωτέρας βίας, ειδοποιούν αμέσως το άλλο μέρος με συστημένη επιστολή με αποδεικτικό παραλαβής ή ισοδύναμο, διευκρινίζοντας τη φύση, την πιθανή διάρκεια και τις ενδεχόμενες συνέπειες της κατάστασης αυτής.
         Το Ευρωπαϊκό Κοινοβούλιο και ο δικαιούχος καταβάλλουν κάθε προσπάθεια για την ελαχιστοποίηση της ζημίας που θα μπορούσε να προκληθεί από κατάσταση ανωτέρας βίας.
         Ούτε το Ευρωπαϊκό Κοινοβούλιο ούτε ο δικαιούχος θεωρείται ότι αθέτησαν οποιαδήποτε υποχρέωσή τους δυνάμει της απόφασης χρηματοδότησης, αν η μη εκπλήρωση της συγκεκριμένης υποχρέωσης οφείλεται σε ανωτέρα βία.
         
            Άρθρο II.12
         
         
            Αναστολή της καταβολής της χρηματοδότησης
         
         II.12.1   Λόγοι αναστολής
         
         Με την επιφύλαξη του άρθρου 135 του δημοσιονομικού κανονισμού και του άρθρου 208 των κανόνων εφαρμογής του δημοσιονομικού κανονισμού, το Ευρωπαϊκό Κοινοβούλιο έχει δικαίωμα να αναστείλει την καταβολή της χρηματοδότησης:
         
                     i)
                  
                  
                     εάν το Ευρωπαϊκό Κοινοβούλιο έχει υπόνοιες ότι ο δικαιούχος υπέπεσε σε ουσιώδη σφάλματα, παρατυπίες, απάτη ή αθέτηση υποχρεώσεων κατά τη διαδικασία ανάθεσης ή την εκτέλεση της απόφασης χρηματοδότησης, και χρειάζεται να εξακριβώσει κατά πόσον οι υπόνοιες αυτές ανταποκρίνονται στην πραγματικότητα·
                  
               
                     ii)
                  
                  
                     αν ο δικαιούχος έχει υποστεί τις χρηματικές κυρώσεις που προβλέπονται στο άρθρο 27 παράγραφος 4 του κανονισμού (ΕΕ, Ευρατόμ) αριθ. 1141/2014, μέχρι να καταβληθεί η χρηματική κύρωση.
                  
               II.12.2   Διαδικασία αναστολής
         
         
            
               Βήμα 1
            — Πριν από την αναστολή πληρωμών, το Ευρωπαϊκό Κοινοβούλιο ενημερώνει με επίσημη κοινοποίηση τον δικαιούχο για την πρόθεσή του να αναστείλει τις πληρωμές, αναφέροντας τους λόγους για τούτο και καλώντας τον δικαιούχο να υποβάλει τις παρατηρήσεις του εντός 30 ημερολογιακών ημερών από την παραλαβή της εν λόγω κοινοποίησης.
         
            
               Βήμα 2
            — Εάν μετά την παρέλευση της προθεσμίας για την υποβολή παρατηρήσεων το Ευρωπαϊκό Κοινοβούλιο αποφασίσει να μη συνεχίσει τη διαδικασία αναστολής, κοινοποιεί στον δικαιούχο την εν λόγω απόφαση.
         Εάν, μετά την παρέλευση της προθεσμίας για την υποβολή παρατηρήσεων, το Ευρωπαϊκό Κοινοβούλιο αποφασίσει να συνεχίσει τη διαδικασία αναστολής, κοινοποιεί επίσημα στον δικαιούχο την αναστολή, με αιτιολογημένη απόφαση, ενημερώνοντάς τον για:
         
                     i)
                  
                  
                     την ενδεικτική ημερομηνία ολοκλήρωσης της απαιτούμενης εξακρίβωσης στην περίπτωση που αναφέρεται στο άρθρο ΙΙ.12.1 σημείο i)· και
                  
               
                     ii)
                  
                  
                     για τυχόν ένδικα μέσα.
                  
               II.12.3   Επενέργειες της αναστολής
         
         Η αναστολή πληρωμής συνεπάγεται ότι ο δικαιούχος δεν δικαιούται να λάβει πληρωμές από το Ευρωπαϊκό Κοινοβούλιο έως ότου ολοκληρωθεί η εξακρίβωση που αναφέρεται στο άρθρο II.12.2 Βήμα 2 σημείο i), ή πάψει να υφίσταται ο λόγος της αναστολής. Αυτό δεν θίγει το δικαίωμα του Ευρωπαϊκού Κοινοβουλίου να τερματίσει τη χρηματοδότηση ή να ανακαλέσει την απόφαση χρηματοδότησης.
         II.12.4   Επανέναρξη των πληρωμών
         
         Από τη στιγμή που παύει να υφίσταται ο λόγος για την αναστολή πληρωμής, συνεχίζεται κανονικά η καταβολή όλων των σχετικών πληρωμών και το Ευρωπαϊκό Κοινοβούλιο ενημερώνει σχετικά τον δικαιούχο.
         
            Άρθρο II.13
         
         
            Ανάκληση της απόφασης χρηματοδότησης από το Ευρωπαϊκό Κοινοβούλιο
         
         II.13.1   Λόγοι ανάκλησης
         
         Το Ευρωπαϊκό Κοινοβούλιο διαθέτει την εξουσία να ανακαλέσει την απόφαση χρηματοδότησης βάσει απόφασης της Αρχής για διαγραφή του δικαιούχου από το μητρώο, με εξαίρεση την περίπτωση που προβλέπεται στο άρθρο 16 παράγραφος 2 στοιχείο γ) του κανονισμού (ΕΕ, Ευρατόμ) αριθ. 1141/2014.
         II.13.2   Διαδικασία ανάκλησης
         
         
            
               Βήμα 1
            — Πριν από την ανάκληση της απόφασης χρηματοδότησης, το Ευρωπαϊκό Κοινοβούλιο ενημερώνει με επίσημη κοινοποίηση τον δικαιούχο για την πρόθεσή του να ανακαλέσει την απόφαση, αναφέροντας τους λόγους για τούτο και καλώντας τον δικαιούχο να υποβάλει τις παρατηρήσεις του εντός 30 ημερολογιακών ημερών από την παραλαβή της εν λόγω κοινοποίησης.
         
            
               Βήμα 2
            — Εάν μετά την παρέλευση της προθεσμίας για την υποβολή παρατηρήσεων το Ευρωπαϊκό Κοινοβούλιο αποφασίσει να μην ανακαλέσει την απόφαση χρηματοδότησης, κοινοποιεί στον δικαιούχο την εν λόγω απόφασή του.
         Εάν, μετά την παρέλευση της προθεσμίας για την υποβολή παρατηρήσεων, το Ευρωπαϊκό Κοινοβούλιο αποφασίσει να ανακαλέσει την απόφαση χρηματοδότησης, κοινοποιεί επίσημα στον δικαιούχο την ανάκληση, με αιτιολογημένη απόφαση.
         Τα ποσά που έχουν καταβληθεί αχρεωστήτως στο δικαιούχο ανακτώνται δυνάμει των εφαρμοστέων κανόνων του δημοσιονομικού κανονισμού.
         II.13.3   Επενέργειες της ανάκλησης
         
         Η απόφαση για ανάκληση της απόφασης χρηματοδότησης έχει αναδρομική ισχύ από την ημερομηνία έγκρισης της απόφασης χρηματοδότησης.
         
            Άρθρο II.14
         
         
            Τερματισμός της απόφασης χρηματοδότησης
         
         II.14.1   Τερματισμός μετά από αίτημα του δικαιούχου
         
         Ο δικαιούχος μπορεί να τερματίσει την απόφαση χρηματοδότησης.
         Ο δικαιούχος κοινοποιεί επίσημα τον τερματισμό στο Ευρωπαϊκό Κοινοβούλιο, αναφέροντας:
         
                     α)
                  
                  
                     τους λόγους του τερματισμού· και
                  
               
                     β)
                  
                  
                     την ημερομηνία από την οποία ο τερματισμός αρχίζει να παράγει αποτελέσματα, η οποία δεν είναι προγενέστερη της ημερομηνίας της επίσημης κοινοποίησης.
                  
               Ο τερματισμός αρχίζει να παράγει αποτελέσματα από την ημέρα που καθορίζεται στην απόφαση τερματισμού.
         II.14.2   Τερματισμός από το Ευρωπαϊκό Κοινοβούλιο
         
         α)   Λόγοι τερματισμού
         
         Το Ευρωπαϊκό Κοινοβούλιο διαθέτει την εξουσία να τερματίσει την απόφαση χρηματοδότησης σε οποιαδήποτε από τις ακόλουθες περιπτώσεις:
         
                     α)
                  
                  
                     βάσει απόφασης της Αρχής για τη διαγραφή του δικαιούχου από το μητρώο, με εξαίρεση τις περιπτώσεις που προβλέπονται στο άρθρο 16 παράγραφος 2 στοιχείο γ) του κανονισμού (ΕΕ, Ευρατόμ) αριθ. 1141/2014·
                  
               
                     β)
                  
                  
                     αν ο δικαιούχος δεν συμμορφώνεται πλέον προς το άρθρο 18 παράγραφος 2 του κανονισμού (ΕΕ, Ευρατόμ) αριθ. 1141/2014·
                  
               
                     γ)
                  
                  
                     στις περιπτώσεις που αναφέρονται στο άρθρο 135 παράγραφοι 3 και 5 του δημοσιονομικού κανονισμού·
                  
               
                     δ)
                  
                  
                     ο δικαιούχος ή οποιοδήποτε συναφές πρόσωπο ή οποιοδήποτε πρόσωπο που έχει αναλάβει απεριόριστη ευθύνη για τα χρέη του δικαιούχου τελεί σε κατάσταση προβλεπόμενη στο άρθρο 106 παράγραφος 1 στοιχείο α) ή β) του δημοσιονομικού κανονισμού·
                  
               
                     ε)
                  
                  
                     ο δικαιούχος ή οποιοδήποτε συναφές πρόσωπο τελεί σε οποιαδήποτε από τις καταστάσεις που προβλέπονται στο άρθρο 106 παράγραφος 1 στοιχεία γ), δ), ε) ή στ) ή εμπίπτει στο πεδίο εφαρμογής του άρθρου 106 παράγραφος 2 του δημοσιονομικού κανονισμού· ή
                  
               
                     στ)
                  
                  
                     αν ο δικαιούχος εκπέσει του καθεστώτος δικαιούχου σύμφωνα με το άρθρο 10 παράγραφος 6 του κανονισμού (ΕΕ, Ευρατόμ) αριθ. 1141/2014·
                  
               α)   Διαδικασία τερματισμού
         
         
            
               Βήμα 1
            — Πριν από τον τερματισμό της απόφασης χρηματοδότησης, το Ευρωπαϊκό Κοινοβούλιο ενημερώνει με επίσημη κοινοποίηση τον δικαιούχο για την πρόθεσή του να τερματίσει την απόφαση, αναφέροντας τους λόγους για τούτο και καλώντας τον δικαιούχο να υποβάλει τις παρατηρήσεις του εντός 30 ημερολογιακών ημερών από την παραλαβή της εν λόγω κοινοποίησης.
         
            
               Βήμα 2
            — Εάν μετά την παρέλευση της προθεσμίας για την υποβολή παρατηρήσεων το Ευρωπαϊκό Κοινοβούλιο αποφασίσει να μην τερματίσει την απόφαση χρηματοδότησης, κοινοποιεί στον δικαιούχο την εν λόγω απόφασή του.
         Εάν, μετά την παρέλευση της προθεσμίας για την υποβολή παρατηρήσεων, το Ευρωπαϊκό Κοινοβούλιο αποφασίσει να τερματίσει την απόφαση χρηματοδότησης, κοινοποιεί επίσημα στον δικαιούχο τον τερματισμό, με αιτιολογημένη απόφαση.
         Ο τερματισμός της απόφασης χρηματοδότησης αρχίζει να παράγει αποτελέσματα την ημέρα της κοινοποίησης της απόφασης τερματισμού στον δικαιούχο.
         II.14.3   Επενέργειες του τερματισμού
         
         Η απόφαση για τερματισμό της απόφασης χρηματοδότησης αρχίζει να παράγει αποτελέσματα ex nunc. Οι δαπάνες που πραγματοποιούνται από τον δικαιούχο από την ημέρα κατά την οποία η απόφαση τερματισμού αρχίζει να παράγει αποτελέσματα θεωρούνται μη επιλέξιμες δαπάνες.
         
            Άρθρο II.15
         
         
            Εκχώρηση
         
         Ο δικαιούχος δεν μπορεί να εκχωρήσει σε τρίτο μέρος καμία αξίωσή του για πληρωμή έναντι του Ευρωπαϊκού Κοινοβουλίου, εκτός εάν έχει δοθεί για τούτο εκ των προτέρων έγκριση από το Ευρωπαϊκό Κοινοβούλιο βάσει αιτιολογημένης, γραπτής αίτησης του δικαιούχου.
         Εάν το Ευρωπαϊκό Κοινοβούλιο δεν δεχθεί εγγράφως την εκχώρηση ή δεν τηρηθούν οι όροι της αποδοχής αυτής, η εκχώρηση δεν έχει νομική ισχύ έναντί του.
         Σε καμία περίπτωση δεν απαλλάσσει η εκχώρηση τον δικαιούχο από τις υποχρεώσεις του έναντι του Ευρωπαϊκού Κοινοβουλίου.
         
            Άρθρο II.16
         
         
            Τόκοι υπερημερίας
         
         Εάν το Ευρωπαϊκό Κοινοβούλιο δεν καταβάλει το ποσό εντός των προθεσμιών πληρωμής, ο δικαιούχος δικαιούται τόκους υπερημερίας υπολογιζόμενους βάσει του επιτοκίου που εφαρμόζει η Ευρωπαϊκή Κεντρική Τράπεζα για τις κύριες πράξεις αναχρηματοδότησης σε EUR («το επιτόκιο αναφοράς»), προσαυξημένου κατά τρεισήμισι μονάδες. Το επιτόκιο αναφοράς είναι το επιτόκιο που ισχύει την πρώτη ημέρα του μήνα κατά τον οποίο εκπνέει η προθεσμία πληρωμής, όπως δημοσιεύεται στην Επίσημη Εφημερίδα της Ευρωπαϊκής Ένωσης σειρά C.
         Αν το Ευρωπαϊκό Κοινοβούλιο αναστείλει τις πληρωμές όπως προβλέπεται στο άρθρο ΙΙ.12, οι εν λόγω πράξεις δεν μπορούν να θεωρηθούν περιπτώσεις καθυστέρησης πληρωμής.
         Ο τόκος υπερημερίας καλύπτει το διάστημα από την επομένη της καταληκτικής προθεσμίας πληρωμής μέχρι και την ημέρα πραγματοποίησης της πληρωμής.
         Κατά παρέκκλιση της πρώτης παραγράφου, αν ο υπολογιζόμενος τόκος δεν υπερβαίνει τα 200 EUR, το Ευρωπαϊκό Κοινοβούλιο οφείλει να τον καταβάλει στον δικαιούχο μόνο εφόσον ο δικαιούχος το ζητήσει υποβάλλοντας σχετική αίτηση εντός δύο μηνών από την είσπραξη της καθυστερημένης πληρωμής.
         
            Άρθρο II.17
         
         
            Εφαρμοστέο δίκαιο
         
         Η παρούσα απόφαση χρηματοδότησης διέπεται από το εφαρμοστέο δίκαιο της Ένωσης, και ειδικότερα από τον κανονισμό (ΕΕ, Ευρατόμ) αριθ. 1141/2014 και τους εφαρμοστέους κανόνες του δημοσιονομικού κανονισμού, που ισχύουν στο ακέραιο. Συμπληρώνονται, όπου απαιτείται, από το εθνικό δίκαιο του κράτους μέλους στο οποίο ο δικαιούχος έχει την έδρα του.
         
            Άρθρο II.18
         
         
            Δικαίωμα ακρόασης
         
         Στις περιπτώσεις κατά τις οποίες, σύμφωνα με την παρούσα απόφαση χρηματοδότησης, ο δικαιούχος έχει δικαίωμα να υποβάλει τις παρατηρήσεις του, ο δικαιούχος έχει στη διάθεσή του διάστημα 10 εργάσιμων ημερών, εκτός εάν ορίζεται ρητώς διαφορετικά, για να υποβάλει τις γραπτές παρατηρήσεις του. Η περίοδος αυτή μπορεί, μετά από αιτιολογημένη αίτηση του δικαιούχου, να παραταθεί άπαξ κατά 10 εργάσιμες ημέρες.
         ΜΕΡΟΣ Β: ΟΙΚΟΝΟΜΙΚΕΣ ΔΙΑΤΑΞΕΙΣ
         
            Άρθρο II.19
         
         
            Επιλέξιμες δαπάνες
         
         II.19.1   Προϋποθέσεις
         
         Προκειμένου να θεωρηθούν επιλέξιμες για ενωσιακή χρηματοδότηση, και σύμφωνα με το άρθρο 126 του δημοσιονομικού κανονισμού, οι δαπάνες πρέπει να πληρούν τα ακόλουθα κριτήρια:
         
                     α)
                  
                  
                     να έχουν άμεση σχέση με το αντικείμενο της απόφασης χρηματοδότησης και να προβλέπονται στον εκτιμώμενο προϋπολογισμό που επισυνάπτεται στην απόφαση χρηματοδότησης·
                  
               
                     β)
                  
                  
                     να είναι αναγκαίες για την εκτέλεση της απόφασης χρηματοδότησης·
                  
               
                     γ)
                  
                  
                     να είναι εύλογες και δικαιολογημένες, και να συμμορφώνονται προς την αρχή της χρηστής χρηματοοικονομικής διαχείρισης, ιδίως όσον αφορά την οικονομικότητα και την απόδοση·
                  
               
                     δ)
                  
                  
                     να έχουν πραγματοποιηθεί κατά την περίοδο επιλεξιμότητας, έτσι όπως αυτή ορίζεται στο άρθρο Ι.2, με εξαίρεση τις δαπάνες που αφορούν τις ετήσιες εκθέσεις και τα πιστοποιητικά για τις οικονομικές εκκαθαρίσεις και τους σχετικούς λογαριασμούς·
                  
               
                     ε)
                  
                  
                     να έχουν όντως πραγματοποιηθεί από τον δικαιούχο·
                  
               
                     στ)
                  
                  
                     να είναι αναγνωρίσιμες και επαληθεύσιμες, και εγγεγραμμένες στους λογαριασμούς του δικαιούχου, σύμφωνα με τα εφαρμοστέα λογιστικά πρότυπα·
                  
               
                     ζ)
                  
                  
                     να συμμορφώνονται προς τις απαιτήσεις της ισχύουσας νομοθεσίας για τη φορολογία και την κοινωνική ασφάλιση·
                  
               
                     η)
                  
                  
                     να συμμορφώνονται προς το πρώτο εδάφιο του άρθρου II.9.1, και, κατά γενικό κανόνα, με το δεύτερο εδάφιο του άρθρου II.9.1.
                  
               Οι διαδικασίες τήρησης λογιστικών βιβλίων και εσωτερικού ελέγχου του δικαιούχου πρέπει να επιτρέπουν τον άμεσο συσχετισμό των εξόδων και εσόδων που έχουν δηλωθεί στην ετήσια έκθεση με τις λογιστικές καταστάσεις και τα αντίστοιχα παραστατικά.
         II.19.2   Παραδείγματα επιλέξιμων δαπανών
         
         Ειδικότερα, και υπό την προϋπόθεση ότι πληρούν τα κριτήρια που καθορίζονται στην παράγραφο 1 του παρόντος άρθρου, θεωρούνται επιλέξιμες οι ακόλουθες δαπάνες λειτουργίας, με την επιφύλαξη του άρθρου 126 του δημοσιονομικού κανονισμού:
         
                     α)
                  
                  
                     διοικητικές δαπάνες και δαπάνες τεχνικής υποστήριξης, συνεδριάσεων, έρευνας, διασυνοριακών εκδηλώσεων, μελετών, ενημέρωσης και δημοσιεύσεων·
                  
               
                     β)
                  
                  
                     δαπάνες προσωπικού, εφόσον αντιστοιχούν σε πραγματικούς μισθούς προσαυξημένους με τις κοινωνικές εισφορές και τα λοιπά νόμιμα έξοδα που υπεισέρχονται στη μισθοδοσία, υπό τον όρο ότι δεν υπερβαίνουν τον μέσο όρο των μισθών που παρέχει συνήθως ο δικαιούχος·
                  
               
                     γ)
                  
                  
                     δαπάνες ταξιδιού και διαμονής του προσωπικού, εφόσον αντιστοιχούν σε συνήθεις πρακτικές του δικαιούχου στον τομέα των οδοιπορικών εξόδων·
                  
               
                     δ)
                  
                  
                     δαπάνες απόσβεσης εξοπλισμού ή άλλων στοιχείων ενεργητικού (νέων ή μεταχειρισμένων) όπως καταγράφονται στις λογιστικές καταστάσεις του δικαιούχου, με την προϋπόθεση ότι το στοιχείο ενεργητικού
                     
                                 i)
                              
                              
                                 αποσβαίνεται σύμφωνα με τα διεθνή λογιστικά πρότυπα και τις συνήθεις λογιστικές πρακτικές του δικαιούχου· και
                              
                           
                                 ii)
                              
                              
                                 έχει αγοραστεί σύμφωνα με το πρώτο εδάφιο του άρθρου II.9.1 και, κατά γενικό κανόνα, με το δεύτερο εδάφιο του άρθρου II.9.1, αν η αγορά έγινε εντός της περιόδου επιλεξιμότητας·
                              
                           
               
                     ε)
                  
                  
                     δαπάνες για αναλώσιμα και προμήθειες και άλλες συμβάσεις, υπό την προϋπόθεση ότι:
                     
                                 i)
                              
                              
                                 έχουν αγοραστεί σύμφωνα με το πρώτο εδάφιο του άρθρου II.9.1, και, κατά γενικό κανόνα, με το δεύτερο εδάφιο του άρθρου II.9.1· και
                              
                           
                                 ii)
                              
                              
                                 συνδέονται άμεσα με το αντικείμενο της απόφασης χρηματοδότησης·
                              
                           
               
                     στ)
                  
                  
                     δαπάνες που απορρέουν άμεσα από απαιτήσεις που επιβάλλει η απόφαση χρηματοδότησης, συμπεριλαμβανομένων, κατά περίπτωση, των δαπανών για χρηματοπιστωτικές υπηρεσίες (ειδικότερα δαπάνη οικονομικών εγγυήσεων), με την προϋπόθεση ότι οι αντίστοιχες υπηρεσίες αγοράζονται σύμφωνα με το άρθρο ΙΙ.9.1 το πρώτο εδάφιο και, κατά γενικό κανόνα, με το άρθρο ΙΙ.9.1 δεύτερο εδάφιο.
                  
               
            Άρθρο II.20
         
         
            Μη επιλέξιμες δαπάνες
         
         Με την επιφύλαξη του άρθρου II.19.1 της παρούσας απόφασης και του άρθρου 126 του δημοσιονομικού κανονισμού, θεωρούνται μη επιλέξιμες οι ακόλουθες δαπάνες:
         
                     α)
                  
                  
                     απόδοση κεφαλαίου και μερίσματα που καταβάλλονται από τον δικαιούχο·
                  
               
                     β)
                  
                  
                     χρέη και δαπάνες εξυπηρέτησης χρεών·
                  
               
                     γ)
                  
                  
                     προβλέψεις για ζημίες ή χρέη·
                  
               
                     δ)
                  
                  
                     χρεωστικοί τόκοι·
                  
               
                     ε)
                  
                  
                     επισφαλή χρέη·
                  
               
                     στ)
                  
                  
                     συναλλαγματικές απώλειες·
                  
               
                     ζ)
                  
                  
                     έξοδα μεταφορών πίστωσης από το Ευρωπαϊκό Κοινοβούλιο που χρεώνονται από την τράπεζα του δικαιούχου·
                  
               
                     η)
                  
                  
                     δαπάνες που δηλώνονται από τον δικαιούχο στο πλαίσιο άλλης δράσης επιδοτούμενης με χρηματοδότηση από τον προϋπολογισμό της Ένωσης·
                  
               
                     θ)
                  
                  
                     συνεισφορές σε είδος·
                  
               
                     ι)
                  
                  
                     υπέρμετρες ή απερίσκεπτες δαπάνες·
                  
               
                     ια)
                  
                  
                     εκπιπτόμενος ΦΠΑ·
                  
               
                     ιβ)
                  
                  
                     απαγορευμένη χρηματοδότηση ορισμένων τρίτων μερών, σύμφωνα με το άρθρο 22 του κανονισμού (ΕΕ, Ευρατόμ) αριθ. 1141/2014.
                  
               
            Άρθρο II.21
         
         
            Συνεισφορές σε είδος
         
         Το Ευρωπαϊκό Κοινοβούλιο επιτρέπει στον δικαιούχο να λαμβάνει συνεισφορές σε είδος κατά την υλοποίηση της απόφασης χρηματοδότησης, υπό την προϋπόθεση ότι η αξία των συνεισφορών αυτών δεν υπερβαίνει
         
                     α)
                  
                  
                     τις πραγματικές δαπάνες, δεόντως αιτιολογημένες από λογιστικά έγγραφα των τρίτων που έκαναν αυτές τις συνεισφορές στον δικαιούχο δωρεάν μεν αλλά υφιστάμενοι τη δαπάνη τους·
                  
               
                     β)
                  
                  
                     απουσία τέτοιων εγγράφων, τις δαπάνες που αντιστοιχούν στις γενικά αποδεκτές τιμές της εν λόγω αγοράς·
                  
               
                     γ)
                  
                  
                     την αξία τους όπως έγινε δεκτή στον προσωρινό προϋπολογισμό·
                  
               
                     δ)
                  
                  
                     το 50 % των ιδίων πόρων όπως έγιναν δεκτοί στον προσωρινό προϋπολογισμό.
                  
               Οι συνεισφορές σε είδος
         
                     α)
                  
                  
                     παρουσιάζονται χωριστά στον εκτιμώμενο προϋπολογισμό, προκειμένου να αντικατοπτρίζουν τους συνολικούς πόρους·
                  
               
                     β)
                  
                  
                     συμμορφώνονται προς το άρθρο 20 του κανονισμού (ΕΕ, Ευρατόμ) αριθ. 1141/2014, καθώς και τους εθνικούς κανόνες φορολογίας και κοινωνικής ασφάλισης·
                  
               
                     γ)
                  
                  
                     γίνονται δεκτές μόνον σε προσωρινή βάση, με την προϋπόθεση βεβαίωσης από τον εξωτερικό ελεγκτή και αποδοχής της απόφασης για το τελικό ποσό της χρηματοδότησης·
                  
               
                     δ)
                  
                  
                     δεν μπορούν να είναι σε μορφή ακίνητης περιουσίας.
                  
               
            Άρθρο II.22
         
         
            Μεταφορές πιστώσεων
         
         Ο δικαιούχος επιτρέπεται να προσαρμόζει τον εκτιμώμενο προϋπολογισμό που παρατίθεται στο παράρτημα 1, με μεταφορές πιστώσεων μεταξύ των διαφόρων κατηγοριών του προϋπολογισμού. Για την προσαρμογή αυτή δεν απαιτείται τροποποίηση της απόφασης χρηματοδότησης. Οι μεταφορές αυτές αιτιολογούνται στην ετήσια έκθεση.
         
            Άρθρο II.23
         
         
            Υποχρεώσεις υποβολής εκθέσεων
         
         II.23.1   Ετήσια έκθεση
         
         Ει δυνατόν έως τις 15 Μαΐου, και το αργότερο έως τις 30 Ιουνίου μετά το τέλος του οικονομικού έτους Ν, ο δικαιούχος υποβάλλει ετήσια έκθεση, η οποία περιλαμβάνει τα ακόλουθα:
         
                     α)
                  
                  
                     ετήσιες οικονομικές καταστάσεις συνοδευόμενες από παρατηρήσεις του δικαιούχου, οι οποίες καλύπτουν τα έσοδα και τα έξοδα, το ενεργητικό και το παθητικό στην αρχή και στο τέλος του οικονομικού έτους, σύμφωνα με το εφαρμοστέο δίκαιο του κράτους μέλους της έδρας του δικαιούχου·
                  
               
                     β)
                  
                  
                     ετήσιες οικονομικές καταστάσεις με βάση τα διεθνή λογιστικά πρότυπα, όπως ορίζεται στο άρθρο 2 του κανονισμού (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου (7)·
                  
               
                     γ)
                  
                  
                     κατάλογο δωρητών και συνεισφερόντων και των αντίστοιχων δωρεών ή συνεισφορών τους που δηλώθηκαν σύμφωνα με το άρθρο 20 του κανονισμού (ΕΕ, Ευρατόμ) αριθ. 1141/2014·
                  
               
                     δ)
                  
                  
                     έκθεση δραστηριοτήτων·
                  
               
                     ε)
                  
                  
                     δημοσιονομικό δελτίο με βάση τη διάρθρωση του εκτιμώμενου προϋπολογισμού·
                  
               
                     στ)
                  
                  
                     λεπτομερή στοιχεία των λογαριασμών όσον αφορά τα έσοδα, τα έξοδα, τα περιουσιακά στοιχεία και τις υποχρεώσεις·
                  
               
                     ζ)
                  
                  
                     συσχετισμό της οικονομικής κατάστασης που αναφέρεται στο στοιχείο ε) με τα λεπτομερή στοιχεία των λογαριασμών που αναφέρονται στο στοιχείο στ)·
                  
               
                     η)
                  
                  
                     κατάλογο των προμηθευτών που κατά το συγκεκριμένο οικονομικό έτος χρέωσαν τον δικαιούχο με ποσά άνω των 10 000 EUR, στον οποίο να αναφέρονται το ονοματεπώνυμο και η διεύθυνση κάθε προμηθευτή καθώς και το είδος των αγαθών ή υπηρεσιών.
                  
               Σε περίπτωση μεταφορών πιστώσεων όπως ορίζονται στο άρθρο ΙΙ.25.3, η ετήσια έκθεση πρέπει να περιλαμβάνει τα έγγραφα που αναφέρονται στα στοιχεία δ), ε) στ) και ζ) για το πρώτο τρίμηνο του έτους που έπεται του οικείου οικονομικού έτους·
         Οι πληροφορίες που περιλαμβάνονται στην ετήσια έκθεση πρέπει να είναι επαρκείς για τον προσδιορισμό του τελικού ποσού της χρηματοδότησης.
         II.23.2   Έκθεση εξωτερικού ελέγχου
         
         Το Ευρωπαϊκό Κοινοβούλιο λαμβάνει απευθείας από ανεξάρτητους εξωτερικούς φορείς ή εμπειρογνώμονες, εντεταλμένους σύμφωνα με το άρθρο 23 παράγραφος 3 του κανονισμού (ΕΕ, Ευρατόμ) αριθ. 1141/2014, την έκθεση εξωτερικού ελέγχου που ορίζεται στο άρθρο 23 παράγραφος 1 του κανονισμού (ΕΕ, Ευρατόμ) αριθ. 1141/2014.
         Ο εξωτερικός έλεγχος έχει ως σκοπό την πιστοποίηση της αξιοπιστίας των οικονομικών καταστάσεων και της νομιμότητας και κανονικότητας των δαπανών, ιδίως δε του ότι
         
                     α)
                  
                  
                     οι οικονομικές εκκαθαρίσεις καταρτίστηκαν σύμφωνα με το εθνικό δίκαιο στο οποίο υπόκειται ο δικαιούχος, δεν περιέχουν ουσιώδεις ανακρίβειες και παρέχουν αληθή και ορθή εικόνα της οικονομικής θέσης και των αποτελεσμάτων χρήσης·
                  
               
                     β)
                  
                  
                     οι οικονομικές καταστάσεις καταρτίστηκαν με βάση τα διεθνή λογιστικά πρότυπα, όπως ορίζεται στο άρθρο 2 του κανονισμού (ΕΚ) αριθ. 1606/2002·
                  
               
                     γ)
                  
                  
                     οι δηλούμενες δαπάνες είναι πραγματικές·
                  
               
                     δ)
                  
                  
                     τα δηλούμενα έσοδα είναι πλήρη·
                  
               
                     ε)
                  
                  
                     τα οικονομικά έγγραφα που ο δικαιούχος υποβάλλει στο Κοινοβούλιο είναι σύμφωνα προς τις οικονομικές διατάξεις της απόφασης χρηματοδότησης·
                  
               
                     στ)
                  
                  
                     τηρήθηκαν οι απορρέουσες εκ του κανονισμού (ΕΕ, Ευρατόμ) αριθ. 1141/2014, και ιδίως του άρθρου 20 του κανονισμού αυτού, υποχρεώσεις·
                  
               
                     ζ)
                  
                  
                     τηρήθηκαν οι απορρέουσες από την απόφαση χρηματοδότησης υποχρεώσεις, και ειδικότερα εκείνες που απορρέουν από το άρθρο ΙΙ.9 και από το άρθρο ΙΙ.19·
                  
               
                     η)
                  
                  
                     οι συνεισφορές σε είδος έχουν πράγματι παραδοθεί στο δικαιούχο και έχουν αποτιμηθεί βάσει των ισχυόντων κανόνων·
                  
               
                     θ)
                  
                  
                     τυχόν πλεόνασμα της ενωσιακής χρηματοδότησης μεταφέρθηκε στο επόμενο οικονομικό έτος και χρησιμοποιήθηκε κατά το πρώτο τρίμηνο του οικονομικού έτους, σύμφωνα με το άρθρο 125 παράγραφος 6 του δημοσιονομικού κανονισμού·
                  
               
                     ι)
                  
                  
                     τυχόν πλεόνασμα ιδίων πόρων μεταφέρθηκε στο αποθεματικό·
                  
               
            Άρθρο II.24
         
         
            Απόφαση για την ετήσια έκθεση
         
         Έως τις 30 Σεπτεμβρίου του έτους που ακολουθεί το οικονομικό έτος Ν, το Ευρωπαϊκό Κοινοβούλιο εγκρίνει ή απορρίπτει την ετήσια έκθεση, όπως ορίζεται στο άρθρο ΙΙ.23.1.
         Αν το Ευρωπαϊκό Κοινοβούλιο δεν αντιδράσει εγγράφως εντός προθεσμίας έξι μηνών από την παραλαβή της ετήσιας έκθεσης, η ετήσια έκθεση λογίζεται εγκριθείσα.
         Η έγκριση της ετήσιας έκθεσης γίνεται με την επιφύλαξη του προσδιορισμού του τελικού ποσού της χρηματοδότησης δυνάμει του άρθρου ΙΙ.25, με βάση το οποίο το Ευρωπαϊκό Κοινοβούλιο λαμβάνει τελική απόφαση για την επιλεξιμότητα των δαπανών.
         Το Ευρωπαϊκό Κοινοβούλιο μπορεί να ζητήσει πρόσθετες πληροφορίες από τον δικαιούχο, προκειμένου να είναι σε θέση να λάβει απόφαση σχετικά με την ετήσια έκθεση. Σε περίπτωση τέτοιου αιτήματος, η προθεσμία για τη λήψη απόφασης σχετικά με την ετήσια έκθεση παρατείνεται έως ότου ληφθούν και αξιολογηθούν από το Ευρωπαϊκό Κοινοβούλιο οι ζητηθείσες πληροφορίες.
         Εάν η ετήσια έκθεση παρουσιάζει σοβαρές ελλείψεις, το Ευρωπαϊκό Κοινοβούλιο μπορεί να την απορρίψει χωρίς να ζητήσει συμπληρωματικές πληροφορίες από τον δικαιούχο, και να ζητήσει από τον δικαιούχο να υποβάλει νέα έκθεση εντός προθεσμίας 15 εργάσιμων ημερών.
         Οι αιτήσεις για συμπληρωματικές πληροφορίες ή νέα έκθεση κοινοποιούνται εγγράφως στον δικαιούχο.
         Αν η ετήσια έκθεση που είχε υποβληθεί αρχικά απορριφθεί και ζητηθεί να υποβληθεί νέα έκθεση, για τη νέα αυτή έκθεση εφαρμόζεται η διαδικασία έγκρισης που ορίζεται στο παρόν άρθρο.
         
            Άρθρο II.25
         
         
            Απόφαση σχετικά με το τελικό ποσό της χρηματοδότησης
         
         II.25.1   Αντίκτυπος της ετήσιας έκθεσης
         
         Η απόφαση του Ευρωπαϊκού Κοινοβουλίου για τον προσδιορισμό του τελικού ποσού της χρηματοδότησης λαμβάνεται με βάση την ετήσια έκθεση που εγκρίνεται σύμφωνα με το άρθρο II.24. Σε περίπτωση οριστικής απόρριψης της ετήσιας έκθεσης από το Ευρωπαϊκό Κοινοβούλιο ή αδυναμίας του δικαιούχου να υποβάλει ετήσια έκθεση εντός των καθορισμένων προθεσμιών, στην απόφαση για το τελικό ποσό της χρηματοδότησης δεν καθορίζονται επιστρεπτέα έξοδα.
         II.25.2   Ελάχιστο όριο
         
         Το τελικό ποσό της χρηματοδότησης δεν υπερβαίνει το ποσό που καθορίζεται στο άρθρο Ι.4 και μπορεί να καλύπτει έως και το 85 % των πραγματοποιηθεισών επιλέξιμων δαπανών.
         II.25.3   Μεταφορά πλεονάσματος
         
         Αν, στο τέλος του οικονομικού έτους Ν, ο δικαιούχος επιτύχει πλεόνασμα εισόδων έναντι των δαπανών, μέρος του πλεονάσματος αυτού μπορεί να μεταφερθεί στο οικονομικό έτος Ν+1, σύμφωνα με το άρθρο 125 παράγραφος 6 του δημοσιονομικού κανονισμού.
         α)   Ορισμός του πλεονάσματος
         
         Το πλεόνασμα του οικονομικού έτους Ν είναι η διαφορά μεταξύ των συνολικών επιλέξιμων δαπανών και του αθροίσματος:
         
                     i)
                  
                  
                     του προσωρινού (μέγιστου) ποσού της χρηματοδότησης σύμφωνα με το άρθρο Ι.4·
                  
               
                     ii)
                  
                  
                     των ιδίων πόρων του δικαιούχου που προορίζονται να καλύψουν επιλέξιμες δαπάνες, όταν ο δικαιούχος έχει προηγουμένως καλύψει τις μη επιλέξιμες δαπάνες μόνο με τη χρησιμοποίηση ιδίων πόρων· και
                  
               
                     iii)
                  
                  
                     τυχόν πλεονάσματος που έχει μεταφερθεί από το οικονομικό έτος N-1.
                  
               Το πλεόνασμα που μπορεί να μεταφερθεί στο οικονομικό έτος N+1 δεν υπερβαίνει το 25 % των συνολικών εσόδων που αναφέρονται στα σημεία i) και ii) ανωτέρω.
         β)   Λογιστική εγγραφή πρόβλεψης επιλέξιμων δαπανών
         
         Το πραγματικά μεταφερθέν ποσό εγγράφεται στον ισολογισμό του οικονομικού έτους N ως «πρόβλεψη για την κάλυψη των επιλέξιμων δαπανών του πρώτου τριμήνου του οικονομικού έτους N+1». Η πρόβλεψη αυτή συνιστά επιλέξιμη δαπάνη του οικονομικού έτους N.
         Επιπλέον, μια προσωρινή εκκαθάριση λογαριασμών στις 31 Μαρτίου του οικονομικού έτους N+1 το αργότερο, καθορίζει τις επιλέξιμες δαπάνες που έχουν όντως πραγματοποιηθεί έως εκείνη την ημερομηνία. Η πρόβλεψη δεν υπερβαίνει τις δαπάνες αυτές.
         Κατά το έτος Ν+1 η πρόβλεψη διαλύεται και δημιουργεί έσοδα τα οποία χρησιμοποιούνται για την κάλυψη επιλέξιμων δαπανών κατά το πρώτο τρίμηνο του οικονομικού έτους Ν+1.
         II.25.4   Απόφαση για τελικό ποσό της χρηματοδότησης
         
         Το Ευρωπαϊκό Κοινοβούλιο ελέγχει σε ετήσια βάση, αν οι δαπάνες συμμορφώνονται προς τις διατάξεις του κανονισμού (ΕΕ, Ευρατόμ) αριθ. 1141/2014, του δημοσιονομικού κανονισμού και της απόφασης χρηματοδότησης. Κάθε έτος λαμβάνει απόφαση σχετικά με το τελικό ποσό της χρηματοδότησης, η οποία κοινοποιείται με τον δέοντα τρόπο στον δικαιούχο.
         Το τελικό ποσό της χρηματοδότησης για το οικονομικό έτος Ν προσδιορίζεται κατά το έτος Ν+1.
         Όταν προσδιοριστεί το τελικό ποσό της χρηματοδότησης, γίνεται εκκαθάριση της προχρηματοδότησης.
         II.25.5   Υπόλοιπο χρηματοδότησης
         
         Εάν η καταβληθείσα προχρηματοδότηση υπερβαίνει το τελικό ποσό της χρηματοδότησης, το Ευρωπαϊκό Κοινοβούλιο ανακτά την αχρεωστήτως καταβληθείσα προχρηματοδότηση.
         Εάν το τελικό ποσό της χρηματοδότησης υπερβαίνει το ποσό της προχρηματοδότησης, το Ευρωπαϊκό Κοινοβούλιο καταβάλλει το υπόλοιπο.
         II.25.6   Κέρδος
         
         α)   Ορισμός
         
         Το κέρδος ορίζεται βάσει του άρθρου 125 παράγραφος 5 του δημοσιονομικού κανονισμού.
         β)   Δημιουργία αποθεματικού
         
         Σύμφωνα με το άρθρο 125 παράγραφος 5 του δημοσιονομικού κανονισμού, ο δικαιούχος μπορεί να δημιουργεί αποθεματικά από πλεονάσματα ιδίων πόρων, τα οποία ορίζονται στο άρθρο ΙΙ.1.
         Το πλεόνασμα που εγγράφεται στο αποθεματικό συνίσταται, αν συντρέχει περίπτωση, στο ποσό των ιδίων πόρων που υπερβαίνει το αναγκαίο ποσό για την κάλυψη του 15 % των επιλέξιμων δαπανών που πραγματοποιήθηκαν κατά το οικονομικό έτος Ν και το 15 % των δαπανών που περιλαμβάνονται στην πρόβλεψη για μεταφορά στο επόμενο οικονομικό έτος Ν+1. Ο δικαιούχος πρέπει να έχει καλύψει προηγουμένως τις μη επιλέξιμες δαπάνες χρησιμοποιώντας αποκλειστικά ιδίους πόρους του.
         Το πλεόνασμα που εγγράφεται στο αποθεματικό δεν λαμβάνεται υπόψη για τον υπολογισμό του κέρδους.
         Το αποθεματικό χρησιμοποιείται αποκλειστικά για την κάλυψη λειτουργικών δαπανών του δικαιούχου.
         γ)   Ανάκτηση
         
         Η χρηματοδότηση δεν επιτρέπεται να αποφέρει κέρδος στον δικαιούχο. Το Ευρωπαϊκό Κοινοβούλιο μπορεί να ανακτήσει το ποσοστό του κέρδους που αντιστοιχεί στη συνεισφορά της Ένωσης στις επιλέξιμες δαπάνες, σύμφωνα με το άρθρο 125 παράγραφος 4 του δημοσιονομικού κανονισμού.
         
            Άρθρο II.26
         
         
            Ανάκτηση
         
         Εάν έχουν καταβληθεί αχρεωστήτως χρήματα στον δικαιούχο ή εάν βάσει των όρων και προϋποθέσεων της απόφασης χρηματοδότησης, του κανονισμού (ΕΕ, Ευρατόμ) αριθ. 1141/2014 ή του δημοσιονομικού κανονισμού δικαιολογείται διαδικασία ανάκτησης, ο δικαιούχος επιστρέφει τα σχετικά ποσά στο Ευρωπαϊκό Κοινοβούλιο, υπό τους όρους και τις προϋποθέσεις και εντός της προθεσμίας που καθορίζει το Ευρωπαϊκό Κοινοβούλιο.
         II.26.1   Τόκοι υπερημερίας
         
         Αν ο δικαιούχος δεν προβεί στην επιστροφή των ποσών μέχρι την προθεσμία που ορίζεται από το Ευρωπαϊκό Κοινοβούλιο, το Ευρωπαϊκό Κοινοβούλιο προσαυξάνει τα οφειλόμενα ποσά με τόκους υπερημερίας βάσει του επιτοκίου που προβλέπεται στο άρθρο ΙΙ.16. Οι τόκοι υπερημερίας αφορούν το χρονικό διάστημα από την εκπνοή της προθεσμίας πληρωμής μέχρι και την ημέρα παραλαβής από το Κοινοβούλιο ολόκληρου του οφειλόμενου ποσού.
         Κάθε μερική αποπληρωμή καταλογίζεται πρώτα στα έξοδα και τους τόκους υπερημερίας και μόνο εν συνεχεία στο κεφάλαιο.
         II.26.2   Συμψηφισμός
         
         Σε περίπτωση μη εμπρόθεσμης πληρωμής, το Ευρωπαϊκό Κοινοβούλιο μπορεί να επανεισπράξει τα οφειλόμενα ποσά μέσω συμψηφισμού με τα οφειλόμενα από αυτό στον δικαιούχο για οποιονδήποτε λόγο ποσά σύμφωνα με το άρθρο 80 του δημοσιονομικού κανονισμού και των μέτρων εφαρμογής του. Σε εξαιρετικές περιπτώσεις, όπου τούτο δικαιολογείται από την ανάγκη διαφύλαξης των οικονομικών συμφερόντων της Ένωσης, το Ευρωπαϊκό Κοινοβούλιο μπορεί να επανεισπράξει δια συμψηφισμού πριν από την τακτή ημερομηνία της πληρωμής. Δεν απαιτείται προηγούμενη συγκατάθεση του δικαιούχου.
         II.26.3   Τραπεζικά έξοδα
         
         Τα τραπεζικά έξοδα που προκύπτουν από την επιστροφή των οφειλόμενων στο Ευρωπαϊκό Κοινοβούλιο ποσών βαρύνουν αποκλειστικά τον δικαιούχο.
         
            Άρθρο II.27
         
         
            Οικονομική εγγύηση
         
         Αν το Ευρωπαϊκό Κοινοβούλιο ζητήσει οικονομική εγγύηση σύμφωνα με το άρθρο 134 του δημοσιονομικού κανονισμού, πρέπει να πληρούνται οι ακόλουθες προϋποθέσεις:
         
                     α)
                  
                  
                     η οικονομική εγγύηση πρέπει να παρέχεται από τράπεζα ή εγκεκριμένο χρηματοπιστωτικό ίδρυμα ή, αν υπάρξει σχετικό αίτημα από τον δικαιούχο και γίνει δεκτό από το Ευρωπαϊκό Κοινοβούλιο, από τρίτο μέρος·
                  
               
                     β)
                  
                  
                     ο εγγυητής πρέπει να λειτουργεί υπό την ιδιότητα αυτή σε πρώτη ζήτηση και να μην μπορεί να απαιτήσει από το Ευρωπαϊκό Κοινοβούλιο να στραφεί πρώτα κατά του κυρίου οφειλέτη (δηλαδή του ενδιαφερόμενου δικαιούχου)· και
                  
               
                     γ)
                  
                  
                     η οικονομική εγγύηση πρέπει να παραμείνει σε ισχύ έως ότου συμψηφιστεί η προχρηματοδότηση με τις ενδιάμεσες πληρωμές ή με την πληρωμή του υπολοίπου από το Ευρωπαϊκό Κοινοβούλιο. Αν η πληρωμή του υπολοίπου λάβει τη μορφή ανάκτησης, η οικονομική εγγύηση πρέπει να παραμείνει σε ισχύ έως ότου κριθεί ότι το χρέος έχει εκκαθαριστεί πλήρως, και το Ευρωπαϊκό Κοινοβούλιο πρέπει να αποδεσμεύσει την εγγύηση εντός του επόμενου μήνα.
                  
               
            Άρθρο II.28
         
         
            Έλεγχος
         
         II.28.1   Γενικές διατάξεις
         
         Στο πλαίσιο των αντίστοιχων αρμοδιοτήτων τους και σύμφωνα με τις διατάξεις του κεφαλαίου V του κανονισμού (ΕΕ, Ευρατόμ) αριθ. 1141/2014, το Ευρωπαϊκό Κοινοβούλιο και η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα μπορούν ανά πάσα στιγμή να ασκούν τις αρμοδιότητες ελέγχου τους προκειμένου να εξακριβωθεί κατά πόσον ο δικαιούχος συμμορφώνεται πλήρως προς τις υποχρεώσεις που απορρέουν από την απόφαση χρηματοδότησης, τον κανονισμό (ΕΕ, Ευρατόμ) αριθ. 1141/2014 και τον δημοσιονομικό κανονισμό.
         Ο δικαιούχος συνεργάζονται πλήρως με τις αρμόδιες αρχές και να τους παρέχει κάθε αναγκαία συνδρομή για τη διενέργεια του ελέγχου τους.
         Το Ευρωπαϊκό Κοινοβούλιο και η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα μπορούν να αναθέτουν καθήκοντα ελέγχου σε εξωτερικούς φορείς δεόντως εξουσιοδοτημένους να ενεργούν για λογαριασμό τους («οι εξουσιοδοτημένοι φορείς»).
         II.28.2   Καθήκον διατήρησης εγγράφων
         
         Για περίοδο πέντε ετών αρχής γενομένης από την ημερομηνία υποβολής της ετήσιας έκθεσης, ο δικαιούχος διατηρεί αποθηκευμένα, σε κατάλληλο μέσο, όλα τα πρωτότυπα έγγραφα, και ιδίως λογιστικά και φορολογικά βιβλία, συμπεριλαμβανομένων ψηφιοποιημένων πρωτοτύπων, όταν αυτό επιτρέπεται από την αντίστοιχη εθνική νομοθεσία τους και υπό τις προϋποθέσεις που προβλέπονται από αυτήν.
         Η πενταετής περίοδος που ορίζεται στο πρώτο εδάφιο δεν ισχύει σε περιπτώσεις εν εξελίξει ελέγχων, προσφυγών, αντιδικιών ή αξιώσεων σε σχέση με τη χρηματοδότηση. Στις περιπτώσεις αυτές, ο δικαιούχος διατηρεί τα έγγραφα μέχρι την περάτωση των εν λόγω ελέγχων, προσφυγών, αντιδικιών ή αξιώσεων.
         II.28.3   Υποχρέωση παροχής εγγράφων και/ή πληροφοριών
         
         Ο δικαιούχος παρέχει κάθε έγγραφο και/ή πληροφορία, συμπεριλαμβανομένων πληροφοριών σε ηλεκτρονική μορφή, που ζητεί το Ευρωπαϊκό Κοινοβούλιο, η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα, ή ο εξουσιοδοτημένος φορέας («η αρμόδια αρχή»).
         Τυχόν έγγραφα ή πληροφορίες που παρέχει ο δικαιούχος υποβάλλονται σε επεξεργασία σύμφωνα με τις διατάξεις του άρθρου II.6.
         II.28.4   Επιτόπιες επιθεωρήσεις
         
         Η αρμόδια αρχή μπορεί να διενεργεί επιτόπιες επιθεωρήσεις στις εγκαταστάσεις του δικαιούχου. Για τον σκοπό αυτό, μπορεί να ζητήσει εγγράφως από τον δικαιούχο να προβεί σε κατάλληλες ρυθμίσεις για την εν λόγω επιθεώρηση εντός κατάλληλης προθεσμίας που ορίζεται για τον σκοπό αυτό από την αρμόδια αρχή.
         Κατά την επιτόπια επιθεώρηση ο δικαιούχος επιτρέπει στην αρμόδια αρχή την πρόσβαση στους χώρους και στις κτιριακές εγκαταστάσεις όπου εκτελείται ή εκτελέστηκε η πράξη, καθώς και σε όλες τις απαιτούμενες πληροφορίες, συμπεριλαμβανομένων πληροφοριών σε ηλεκτρονική μορφή.
         Ο δικαιούχος εξασφαλίζει ότι οι πληροφορίες είναι άμεσα διαθέσιμες κατά την επιτόπια επιθεώρηση, και ότι οι αιτούμενες πληροφορίες διαβιβάζονται σε κατάλληλη μορφή.
         II.28.5   Διαδικασία ελέγχου κατ' αντιπαράθεση
         
         Βάσει των στοιχείων που συλλέγονται κατά τη διαδικασία ελέγχου, το Ευρωπαϊκό Κοινοβούλιο συντάσσει προσωρινή έκθεση ελέγχου, την οποία αποστέλλει στον δικαιούχο. Ο δικαιούχος μπορεί να υποβάλει τις παρατηρήσεις του εντός προθεσμίας 30 ημερολογιακών ημερών από την ημερομηνία παραλαβής της προσωρινής έκθεσης ελέγχου.
         Με βάση τα πορίσματα της προσωρινής έκθεσης ελέγχου και τυχόν παρατηρήσεις του δικαιούχου, το Ευρωπαϊκό Κοινοβούλιο καταγράφει τις τελικές διαπιστώσεις του από τον έλεγχο στην τελική έκθεση ελέγχου. Η τελική έκθεση ελέγχου αποστέλλεται στον δικαιούχο μέσα σε 60 ημερολογιακές ημέρες από τη λήξη της προθεσμίας για την υποβολή παρατηρήσεων που είχε καθοριστεί στην προσωρινή έκθεση ελέγχου.
         II.28.6   Συνέπειες των ευρημάτων του ελέγχου
         
         Με την επιφύλαξη του δικαιώματος του Κοινοβουλίου να λάβει τα μέτρα που προβλέπονται στα άρθρα ΙΙ.12 και II.14, τα ευρήματα του τελικού λογιστικού ελέγχου λαμβάνονται δεόντως υπόψη από το Ευρωπαϊκό Κοινοβούλιο στο πλαίσιο του προσδιορισμού του τελικού ποσού της χρηματοδότησης.
         Αν με βάση τα τελικά ευρήματα του ελέγχου διαπιστωθούν υποθέσεις ενδεχόμενης απάτης ή σοβαρής παραβίασης των εφαρμοστέων κανόνων, οι υποθέσεις αυτές κοινοποιούνται στις αρμόδιες εθνικές ή ενωσιακές αρχές για περαιτέρω ενέργειες.
         Το Ευρωπαϊκό Κοινοβούλιο μπορεί να αναπροσαρμόσει αναδρομικά την απόφαση για το τελικό ποσό της χρηματοδότησης με βάση τα τελικά ευρήματα του ελέγχου.
         II.28.7   Δικαιώματα ελέγχου της OLAF
         
         Η Ευρωπαϊκή Υπηρεσία Καταπολέμησης της Απάτης (OLAF) ασκεί το δικαίωμα ελέγχου της έναντι του δικαιούχου σύμφωνα με τους ισχύοντες κανόνες και ιδίως τον κανονισμό (Ευρατόμ, ΕΚ) αριθ. 2185/96 του Συμβουλίου (8), τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (9), το άρθρο 24 παράγραφος 4 και το άρθρο 25 παράγραφος 7 του κανονισμού (ΕΕ, Ευρατόμ) αριθ. 1141/2014.
         Ο δικαιούχος συνεργάζονται πλήρως με την OLAF και παρέχει στην OLAF κάθε αναγκαία συνδρομή κατά τη διενέργεια του ελέγχου του.
         Το Ευρωπαϊκό Κοινοβούλιο μπορεί ανά πάσα στιγμή να αναπροσαρμόσει αναδρομικά την απόφαση για το τελικό ποσό της χρηματοδότησης με βάση τα αποτελέσματα που ελήφθησαν από την Ευρωπαϊκή Υπηρεσία Καταπολέμησης της Απάτης (OLAF), σύμφωνα με το άρθρο 25 παράγραφος 7 του κανονισμού (ΕΕ, Ευρατόμ) αριθ. 1141/2014. Πριν το Ευρωπαϊκό Κοινοβούλιο αποφασίσει την αναδρομική προσαρμογή της απόφασης σχετικά με το τελικό ποσό της χρηματοδότησης, ο δικαιούχος ενημερώνεται δεόντως σχετικά με τα συναφή ευρήματα και την πρόθεση του Κοινοβουλίου να αναπροσαρμόσει την απόφαση για το τελικό ποσό της χρηματοδότησης, και του προσφέρεται η δυνατότητα να υποβάλει τις παρατηρήσεις του.
         II.28.8   Δικαιώματα ελέγχου του Ευρωπαϊκού Ελεγκτικού Συνεδρίου
         
         Το Ευρωπαϊκό Ελεγκτικό Συνέδριο ασκεί το δικαίωμα ελέγχου του σύμφωνα με τους ισχύοντες κανόνες, και ιδίως το άρθρο 137 παράγραφος 2 του δημοσιονομικού κανονισμού και το άρθρο 25 παράγραφος 6 του κανονισμού (ΕΕ, Ευρατόμ) αριθ. 1141/2014. Έχουν εφαρμογή τα άρθρα II.28.3 και II.28.4.
         Ο δικαιούχος συνεργάζεται πλήρως με το Ελεγκτικό Συνέδριο και παρέχει στο Ελεγκτικό Συνέδριο κάθε αναγκαία συνδρομή κατά τη διενέργεια του ελέγχου του.
         II.28.9   Μη συμμόρφωση προς τις υποχρεώσεις δυνάμει του άρθρου II.28.1 έως 4
         
         Αν ο δικαιούχος δεν συμμορφωθεί προς τις υποχρεώσεις που ορίζονται στο άρθρο ΙΙ.28.1 έως 4, το Ευρωπαϊκό Κοινοβούλιο μπορεί να θεωρήσει μη επιλέξιμη κάθε δαπάνη που δεν έχει τεκμηριωθεί επαρκώς από τον δικαιούχο.
         
            
               Για το Ευρωπαϊκό Κοινοβούλιο
               [ονοματεπώνυμο]
               [υπογραφή]
               [τόπος: Στρασβούργο, Λουξεμβούργο, Βρυξέλλες]
            
         
      
      
         Παράρτημα 1
         
            Εκτιμώμενος προϋπολογισμός
         
         
                     
                        Δαπάνες
                     
                  
               
                     Επιλέξιμες δαπάνες
                  
                  
                     Προϋπο λογισμός
                  
                  
                     Πραγματοποιηθείσες
                  
               
                     
                        Α.1: Δαπάνες προσωπικού
                     
                     
                                 1.
                              
                              
                                 Αποδοχές
                              
                           
                                 2.
                              
                              
                                 Συνεισφορές
                              
                           
                                 3.
                              
                              
                                 Επαγγελματική επιμόρφωση
                              
                           
                                 4.
                              
                              
                                 Οδοιπορικά προσωπικού
                              
                           
                                 5.
                              
                              
                                 Λοιπές δαπάνες προσωπικού
                              
                           
                  
                      
                  
                  
                      
                  
               
                     
                        A.2: Δαπάνες υποδομής και λειτουργίας
                     
                     
                                 1.
                              
                              
                                 Ενοίκια, επιβαρύνσεις και έξοδα συντήρησης
                              
                           
                                 2.
                              
                              
                                 Δαπάνες εγκατάστασης και συντήρησης εξοπλισμού
                              
                           
                                 3.
                              
                              
                                 Δαπάνες απόσβεσης κινητών και ακινήτων
                              
                           
                                 4.
                              
                              
                                 Χαρτικά και υλικό γραφείου
                              
                           
                                 5.
                              
                              
                                 Γραμματόσημα και τηλεπικοινωνίες
                              
                           
                                 6.
                              
                              
                                 Δαπάνες εκτύπωσης, μετάφρασης, αναπαραγωγής
                              
                           
                                 7.
                              
                              
                                 Λοιπές δαπάνες υποδομής
                              
                           
                  
                      
                  
                  
                      
                  
               
                     
                        A.3: Διοικητικές δαπάνες
                     
                     
                                 1.
                              
                              
                                 Δαπάνες τεκμηρίωσης (εφημερίδες, πρακτορεία τύπου, βάσεις δεδομένων)
                              
                           
                                 2.
                              
                              
                                 Δαπάνες μελετών και έρευνας
                              
                           
                                 3.
                              
                              
                                 Νομικές δαπάνες
                              
                           
                                 4.
                              
                              
                                 Δαπάνες λογιστικής και λογιστικών ελέγχων
                              
                           
                                 5.
                              
                              
                                 Υποστήριξη προς τρίτους
                              
                           
                                 6.
                              
                              
                                 Διάφορες διοικητικές δαπάνες
                              
                           
                  
                      
                  
                  
                      
                  
               
                     
                        A.4: Συνεδριάσεις και έξοδα παράστασης
                     
                     
                                 1.
                              
                              
                                 Δαπάνες συνεδριάσεων
                              
                           
                                 2.
                              
                              
                                 Συμμετοχή σε σεμινάρια και διασκέψεις
                              
                           
                                 3.
                              
                              
                                 Έξοδα παράστασης
                              
                           
                                 4.
                              
                              
                                 Δαπάνες προσκλήσεων
                              
                           
                                 5.
                              
                              
                                 Λοιπές δαπάνες συνεδριάσεων
                              
                           
                  
                      
                  
                  
                      
                  
               
                     
                        A.5: Δαπάνες ενημέρωσης και δημοσιεύσεων
                     
                     
                                 1.
                              
                              
                                 Δαπάνες δημοσιεύσεων
                              
                           
                                 2.
                              
                              
                                 Δημιουργία και εκμετάλλευση ιστοτόπων στο διαδίκτυο
                              
                           
                                 3.
                              
                              
                                 Δαπάνες διαφήμισης
                              
                           
                                 4.
                              
                              
                                 Υλικό διαφήμισης (gadget)
                              
                           
                                 5.
                              
                              
                                 Σεμινάρια και εκθέσεις
                              
                           
                                 6.
                              
                              
                                 Λοιπές δαπάνες που αφορούν την ενημέρωση
                              
                           
                  
                      
                  
                  
                      
                  
               
                     
                        A.6: Διάθεση πόρων στην «Πρόβλεψη για την κάλυψη επιλέξιμων δαπανών το πρώτο τρίμηνο του οικονομικού έτους N+1»
                     
                  
                  
                      
                  
                  
                      
                  
               
                     Α. ΣΥΝΟΛΟ ΕΠΙΛΕΞΙΜΩΝ ΔΑΠΑΝΩΝ
                  
                  
                      
                  
                  
                      
                  
               
                     
                        Μη επιλέξιμες δαπάνες
                     
                     
                                 1.
                              
                              
                                 Προβλέψεις
                              
                           
                                 2.
                              
                              
                                 Συναλλαγματικές απώλειες
                              
                           
                                 3.
                              
                              
                                 Επισφαλείς απαιτήσεις έναντι τρίτων
                              
                           
                                 4.
                              
                              
                                 Συνεισφορές σε είδος
                              
                           
                                 5.
                              
                              
                                 Λοιπές (να προσδιοριστούν)
                              
                           
                  
                      
                  
                  
                      
                  
               
                     Β. ΣΥΝΟΛΟ ΜΗ ΕΠΙΛΕΞΙΜΩΝ ΔΑΠΑΝΩΝ
                  
                  
                      
                  
                  
                      
                  
               
                     Γ. ΣΥΝΟΛΟ ΔΑΠΑΝΩΝ
                  
                  
                      
                  
                  
                      
                  
               
            
         
                     
                        Έσοδα
                     
                  
               
                      
                  
                  
                     Προϋπο λογισμός
                  
                  
                     Πραγματοποιηθέντα
                  
               
                     Δ.1 Διάλυση της «Πρόβλεψης για την κάλυψη επιλέξιμων δαπανών που θα πραγματοποιηθούν το πρώτο τρίμηνο του οικονομικού έτους»
                  
                  
                     ά.α.
                  
                  
                      
                  
               
                     Δ.2 Χρηματοδότηση από το Ευρωπαϊκό Κοινοβούλιο
                  
                  
                      
                  
                  
                      
                  
               
                     Δ.3 Συνδρομές μελών
                  
                  
                      
                  
                  
                      
                  
               
                     
                                 3.1
                              
                              
                                 από ιδρύματα μέλη
                              
                           
                                 3.2
                              
                              
                                 από πρόσωπα μέλη
                              
                           
                  
                      
                  
                  
                      
                  
               
                     Δ.4 Δωρεές
                  
                  
                      
                  
                  
                      
                  
               
                      
                  
                  
                      
                  
                  
                      
                  
               
                     Δ.5 Άλλοι ίδιοι πόροι
                  
                  
                      
                  
                  
                      
                  
               
                     (να απαριθμηθούν)
                  
                  
                      
                  
                  
                      
                  
               
                     Δ.6. Τόκοι από προχρηματοδοτήσεις
                  
                  
                      
                  
                  
                      
                  
               
                     Δ.7. Συνεισφορές σε είδος
                  
                  
                      
                  
                  
                      
                  
               
                     Δ. ΣΥΝΟΛΟ ΕΣΟΔΩΝ
                  
                  
                      
                  
                  
                      
                  
               
                     Ε. κέρδος/ζημία (ΣΤ-Γ)
                  
                  
                      
                  
                  
                      
                  
               
            
         
                     ΣΤ. Διάθεση ιδίων πόρων στον λογαριασμό αποθεματικού
                  
                  
                      
                  
                  
                      
                  
               
                     Ζ. Κέρδος/ζημία για έλεγχο συμμόρφωσης προς τον κανόνα περί μη κερδοσκοπίας (Ε-ΣΤ)
                  
                  
                      
                  
                  
                      
                  
               
            Σημείωση: απλώς ενδεικτική διάρθρωση. Η δεσμευτική διάρθρωση του εκτιμώμενου προϋπολογισμού δημοσιεύεται ετησίως με την πρόσκληση για υποβολή προτάσεων.
         
      
      
         Παράρτημα 2
         Πρόγραμμα εργασίας
         [να προστίθεται με κάθε αίτηση χρηματοδότησης]
          
      
      
         (1)  ΕΕ L 317 της 4.11.2014, σ. 1.
      
         (2)  ΕΕ L 298 της 26.10.2012, σ. 1.
      
         (3)  ΕΕ L 362 της 31.12.2012, σ. 1.
      
         (4)  ΕΕ L 333 της 19.12.2015, σ. 50.
      
         (5)  ΕΕ C 205 της 29.6.2017, σ. 2.
      
         (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
      
         (7)  Κανονισμός (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (ΕΕ L 243 της 11.9.2002, σ. 1).
      
         (8)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).
      
         (9)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου της 11ης Σεπτεμβρίου 2013 σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 (ΕΕ L 248 της 18.9.2013, σ. 1).